ভ্ৰামক (বিকাশ শইকীয়া) - সাহিত্য ডট অৰ্গ\nভ্ৰামক (বিকাশ শইকীয়া)\nকলিগ এজনৰ ভায়েকৰ বিয়া। বিয়াঘৰ নলবাৰী টাউনৰপৰা অলপ আঁতৰত। বিয়া খাই উভতি আহি আছোঁ। ৰাষ্টাটো খুব এটা ভাল নহয়। মাজে মাজে বিৰাট গাত। গাতবোৰত ঠেকেচা খাই পি.ডব্লিউ.ডিক গালি পাৰি আহি আছোঁ। হঠাত গাড়ীখনৰ কিবা এটা হ’ল। নামি দেখিলোঁ, টায়াৰ পামচাৰ। ডিকিত স্পেয়াৰ এটা আছে। কিন্তু ওপৰত প্ৰচণ্ড ৰ’দ। ইফালে সিফালে চালোঁ। অলপ আগত চ’ক এটা আছে। কোনোবা ল’ৰা এটাক পইচা কেইটামান দি চকাটো চেঞ্জ কৰাব লাগিব।\n– চকা পামচাৰ হল নেকি….. পিছফালৰপৰা কোনোবাই মাতিলে।\nঘূৰি চালোঁ, এখন চাইকেল ৰৈ আছে, ওচৰত এখন চিনাকি মুখ। মইনুল। ইউনিভাৰচিটিৰ এসময়ৰ সহপাঠী।\n– আৰে মইনুল, ইমান দিনৰ মূৰত, মানুহটো ক’ত গায়ব হৈ গৈছিলি। তোৰ ঘৰ ইয়াতে নেকি….. মই সুধিলোঁ\n– অ, এইখন আমাৰেই গাঁও\n– মেকানিক-চেকানিক পাম নেকি?\n– ল’ৰা এটা আছে, মাতি দিও ৰ\nমইনুলে ফোন কৰি কাৰোবাক মাতিলে। ল’ৰা এজন আহিল।\n– ই চকাটো চেঞ্জ কৰি দিব, মোৰ ঘৰ ওচৰতে, তেতিয়ালৈ চাহ একাপ খাই ল’বি বল …. মইনুলে ক’লে।\nমইনুলৰ ঘৰলৈ ওলালোঁ। এটা হাফ ৱাল দিয়া ঘৰ। ওপৰৰখিনি মাটিৰে লিপা। মনে মনে এটা সন্তুষ্টি লাভ কৰিলোঁ। এটা সময়ত মইনুল মোৰ প্ৰতিদ্বন্দী আছিল। ইউনিভাৰচিটীত থাকোঁতে সি মোৰ লগত প্ৰতিদ্বন্দিতা কৰিব ওলাইছিল। মোৰ লগত তাৰ তেতিয়াও তুলনা নাছিল, এতিয়াও নাই।\nমইনুলৰ ঘৰৰ ভিতৰখন অৱশ্যে বেচ আটোমটোকাৰী, পৰিপাটী। চোফা, আচলতে মোৰ ঘৰত থকা সত্তৰ হাজাৰ টকাৰ ইটালিয়ান আৰ্হিৰ ডিভানখনৰ তুলনাত কাঠৰ ফ্ৰেম এটাত কুচন লগাই থোৱাৰ নিচিনা চকীখনত বহিলোঁ। মানুহ এজনীয়ে পানী দুগিলাছ লৈ আহিল।\n– এয়া ৰেহেনা, মোৰ ৱাইফ। আৰু এয়া মোৰ ইউনিভাৰচিটীৰ বহুত ভাল দোস্ত, বহুত ডাঙৰ চাকৰি কৰে\n…. মইনুলে চিনাকি কৰাই দিলে।\nমই নমস্কাৰ দিলোঁ। ৰেহেনাই অৰ্ডিনাৰী শাড়ী এখন পিন্ধিছে। খুব বেছি দুশ টকা হব।\nমইনুল পঢ়াত বহুত চোকা নাছিল। কথা-বতৰাৰ কোনো ষ্টেণ্ডাৰ্ড নথকা মইনুলে আমাৰ মাজত মিলা-মিছা বঢ়াবলৈ কিছুমান আমোদজনক কাম কৰিছিল। যাৰ ফলত মইনুল বহকেইজনৰ বাবে কমেডি আইটেম হৈ পৰিছিল।\nকিন্ত মইনুল, সি মোক এটা সময়ত চেলেঞ্জ দিবলৈ সাহস কৰিছিল।\nইউনিভাৰচিটীৰ ফাইনেল ইয়াৰৰ কথা। চেপ্তেম্বৰৰ কোনোবা এটা দিন। ইলেকচনৰ সময়। পি.জি.এছ.ইউ লৈ প্ৰতিটো ডিপাৰ্টমেন্টৰ এজনকৈ প্ৰতিনিধি থাকে। আমাৰ ডিপাৰ্টমেন্টত মোৰ বাহিৰে বেলেগ কোনোবা ওলাব বুলি মই ভবা নাছিলোঁ। ডিপাৰ্টমেন্টৰ বাহিৰৰ চিৰিত বহি ম’বাইলত গেম খেলি আছোঁ। মইনুল আহি মোৰ ওচৰ পালেহি।\n– চোৱা মই পি.জি.এছ.ইউ লৈ ডিপাৰ্টমেন্টেল ৰিপ্ৰেজেনটেটিভ হব খুজিছোঁ। আমাৰ ক্লাছৰ চব ছোৱালীৰ চাপৰ্ট মোৰ লগত আছে। ৰাহুল, নৱ, সুব্ৰতও মোৰ লগত আছে। ইলেকচন হ’লে তুমি বেয়াকৈ হাৰি যাবা… মইনুলে কৈছিল।\n– চা দোস্ত, তই এই যে ফাল্টু কমেডিচব কৰি থাক, মানুহে ভাল পায় সঁচা, কিন্তু কমেডিয়ান এটাক ডিপাৰ্টমেন্টৰ ৰিপ্ৰেজেনটেটিভ কৰি কোনেও নপঠায়। আৰু চা, মোৰ লগত তোৰ কোনো তুলনাই নহয়। তই ইংৰাজীত কথাই কব নোৱাৰ, মোৰ তুলনাত তোৰ জেনেৰেল নলেজ জিৰো, তোৰ কমিনিকেচন স্কিল নায়েই, তোৰ পাৰ্চনেলিটি নায়েই, তই মোৰ লগত ক’ত পাত্তা পাবি?\n– নাই, চবে মোক চাপৰ্ট দিব।\n– ধুৰ, মক্কেল নেকি বে তই। কথা বুজি নাপাৱ নেকি? চা দোস্ত, মোক যদি চেলেঞ্জ কৰ মোৰ খং উঠিব, আৰু মোৰ খং উঠিলে তই ডিপাৰ্টমেন্টত নাপাত্তা হৈ যাবি…. মই মইনুলক দম দিছিলোঁ।\nমইনুলে মোৰ কথা নামানিলে। ইলেকচন হ’ল। ছয়ত্ৰিশটা ভোটৰ সি মাত্ৰ তিনিটা ভোট পালে। নিজৰটো, ৰাহুলৰ আৰু তাক দেখুৱাই মোৰ ভোটটো মই তাক দিলোঁ।\n– দেখিলি দোস্ত, মোৰ ভোটটোও মই তোক দি দিলোঁ, তথাপিও তই জিকিব নোৱাৰিলি। আচলতে মোৰ লগত তোৰ কোনো তুলনাই নহয়…. ইলেকচনৰ পাছত মই তাক কৈছিলোঁ।\nএইটো নহয় যে তাক মই বেয়া পাইছিলোঁ। কিন্তু সি মোৰ প্ৰভুত্বক চেলেঞ্জ কৰিছিল আৰু সেয়ে তাক কৌশলগতভাৱে ডিপাৰ্টমেন্টৰ লগত জড়িত কামবোৰৰপৰা আঁতৰাই ৰাখিছিলোঁ। কিন্তু তাক ভাৰচিটি উইকত ফুটবল খেলাৰ আৰু ৱাল মেগাজিনত কেইশাৰীমান লিখাৰ সুযোগ দিছিলোঁ।\nইউনিভাৰচিটিৰ পাছতো মই মোৰ গ্লেমাৰ অটুত ৰাখিলোঁ। ভাল চাকৰি এটা যোগাৰ কৰি চ’চিয়েল ষ্টেটাছ মেইনটেইন কৰিলোঁ। তাৰ বিপৰীতে মইনুল কৰবাত হেৰাই গ’ল। আমাৰ লগৰবোৰৰ আদ্দাত মইনুল নামৰ কমিক আইটেমটোক কোনেও মনত নেপেলোৱা হৈ পৰিল।\nৰেহেনাই চাহ লৈ আহিল। চাহৰ কাপটো হাতত ল’লোঁ।\n– ইউনিভাৰচিটিৰ পাছত ক’ত গায়ব গৈ গৈছিলি। একো খবৰ-খাতিয়ে নোহোৱা হৈ গৈছিল যে… মই সুধিলোঁ।\n– জানই তো, ঘৰৰ অৱস্থা ভাল নাছিল। পঢ়াৰ সময়ত গাঁৱৰ মানুহে সহায় কৰিছিল। অৰুনাচল গুচি গ’লোঁ। ৰেচিডেনচিয়েল স্কুল এখনত। দৰমহা ৪০ টকা দিছিল। এবছৰ তাত থাকিলোঁ। তাৰ পাছত গাঁৱলৈ ওভতি আহিলোঁ। এতিয়া এন.জি.ও এটা চলাও। চৰকাৰৰ স্কীমবোৰৰে গাঁৱত সমবায় খেতি আৰম্ভ কৰিছোঁ।\nসমবায় খেতি, এন.জি.ও। ধুৰ। সি গৱাৰে হৈ থাকিল। হাফ ৱালৰ ঘৰ, গাঁৱলীয়া ঘৈণী, চাইকেল। মইনুল জীৱনত আগবাঢ়িবই নোৱাৰিলে। তালৈ মোৰ পুতৌ উপজিল।\nবাহিৰত মানুহ কেইজনমান গোট খাইছে। মইনুল বাহিৰলৈ ওলাই গ’ল। মইনুলৰ পাছে পাছে আমিও বাহিৰলৈ গ’লোঁ।\n– তই ১০ মিনিট ৰ, মই আহি আছোঁ এঠাইৰপৰা…. এইবুলি কৈ মইনুল মানুহকেইজনৰ লগত গ’লগৈ। এটা কেটেঙা ল’ৰা আমাৰ কাষত থাকিল।\n– ভাইটি তই ইয়াৰে নেকি… মই সুধিলোঁ।\n– হয়…. ল’ৰাজনে কলে\n– মইনুলৰ এন.জি.ও ত কাম কৰ নেকি?\n– হয়, তাৰ লগত জড়িত।\n– এইবাৰ খেতি কেনেকুৱা?\n– এইবাৰ ভাল হৈছে।\n– তই পঢ়া-শুনা কৰি আছ নে খেতিতে ধৰিছ?\n– নহয় মানে এক্সুৱেলি মই এন.আই.টি শিলচৰত পঢ়ি আছোঁ। চেমিষ্টাৰ ব্ৰেক চলি আছে। সেইকাৰণে গাঁৱলৈ আহিছোঁ। মইনুলদাক সহায় কৰি দিওঁ, পাকীজাত পঢ়াও, আমাৰ গাঁৱৰ বাহিৰলৈ যিমানকেইজন গৈছে চবেই ছুটীত পাকীজালৈ আহে।\n– পাকীজা মানে?\n– আমাৰ গাঁৱত আগতে স্কুল নাছিল। হাইস্কুল পঢ়িবলৈ টাউনলৈ যাব লাগে। সেয়ে মইনুলদাই কেইবছৰমান আগতে স্কুল এখন খুলিছিল। পাকীজা একাডেমী। যোৱাবছৰ দুজনে ইয়াৰপৰা ষ্টেণ্ড কৰিছিল।\n– কিন্তু মইনুলেতো এন.জি.ও হে কৰে বুলি কৈছিল\n– মইনুলদা অমাৰ কাৰণে ফৰিষ্টা। তেওঁ আমাৰ গাঁওখন সলনি কৰি দিছে। এন.জি.ও ৰে বহুত চৰকাৰী স্কীম আনিছে। আজিকালি আমি ট্ৰেক্টৰেৰে খেতি কৰোঁ। পথাৰত টিউবৱেলেৰে পানী দিও। সমবায় ভিত্তিক ফিচাৰী, ব্ৰয়লাৰ ফাৰ্ম, ছাগলী ফাৰ্ম খুলিছোঁ। আজিকালি কোনো মানুহ বহি নাথাকে, সবেই কাম কৰে। গাঁৱৰ সকলো ল’ৰা-ছোৱালীয়ে আজিকালি পঢ়া শুনা কৰে। গাঁৱৰ বহুত দুখীয়া ঘৰৰ ল’ৰা-ছোৱালীয়েও মেডিকেল-ইঞ্জিনাৰিং পঢ়ি আছে। ফীজ-কিতাপৰ পইচা চব সমবায়-এন.জি.ও ই দিয়ে।\nমইনুল উভতি আহিছে। মইনুলৰ পাছে পাছে গাঁৱৰ কেইজনমান মানুহ।\n– তোৰ গাড়ীখন ঠিক হৈ গ’ল… মইনুলে কলে।\nগাড়ীখনৰ ফালে খোজ ল’লোঁ। মইনুল আৰু মোৰ মাজত এটা বৃহৎ পাৰ্থক্য। ইউনিভাৰচিটিত মইনুলক নব্বৈ শতাংশ ভোটত পৰাজিত কৰা মই মোৰ আৰ্জিত বিদ্যা ব্যৱহাৰ কৰিছোঁ ব্যক্তিগত সফলতাৰ বাবে। মোৰ লগৰ প্ৰায় সকলোৱেই মোৰ দৰেই গোলাম হৈ পৰিছে। চৰকাৰী-বেচৰকাৰী দৰমহা খোৱা গোলাম। বস্তুবাদী চিন্তাধাৰাই গ্ৰাস কৰা কিছুমান আত্মকেন্দ্ৰিক গোলাম। আৰু মইনুল… মইনুল ইজ ইউজিং হিজ নলেজ এণ্ড স্কিল ফৰ দা আপলিফমেন্ট এণ্ড ৰিনভেচন অৱ হিজ চচাইটি … মইনুল ইজ লিডিং এ জেনেৰেচন।\nৰাষ্টাৰ দুয়োফালে সেউজীয়া পথাৰ। মইনুলৰ গাঁৱৰ পথাৰখনত ধানবোৰ লহপহকৈ বাঢ়ি আহিছে।\nগাড়ীখন ষ্টাৰ্ট কৰিলোঁ। আজি মইনুলৰ লগত মোৰ একো তুলনাই নহয়।\n← এটা চিউড' ৰোমান্টিক অকবিতা (- ধ্ৰুৱজ্যোতি বাৰিক)\nকাৰবি ৰজাৰ ৰাজধানী ‘ৰংহাং ৰংবং”, কাৰবি সকলৰ পৰম্পৰাগত শাসন ব্যৱস্থা আৰু কাৰবি ফকৰা-যোজনা(- মংগলসিং ৰংফাৰ) →\nমৰিশালি – অপূৰ্ব কুমাৰ শইকীয়া\nস্বঘোষিত গল্প ( দেৱাংগ পল্লৱ শইকীয়া )\nঅপমৃত্যু : দিগন্ত কুমাৰ ভট্টাচাৰ্য


শংকিত ইজৰাইল! পাৰমাণৱিক অস্ত্ৰ নিৰ্মাণৰ দিশে ইৰাণ Prag News : Best Assamese News Channel, Latest Assam News Live Today , North East Breaking News\nশংকিত ইজৰাইল! পাৰমাণৱিক অস্ত্ৰ নিৰ্মাণৰ দিশে ইৰাণ\nনতুন দিল্লীঃ শংকিত ইজৰাইল! পাৰমাণৱিক অস্ত্ৰ নিৰ্মাণৰ পথত ইৰাণ। ইজৰাইলক ধ্বংসৰ বাবে পাৰমাণৱিক শক্তিৰ অচিলা লৈছে ইৰাণে। থমকি ৰোৱা নাই ইজৰাইল। আমেৰিকা যুক্তৰাষ্ট্ৰৰ শৰনাপন্ন ইজৰাইলে ইৰাণক প্ৰতিৰোধ কৰিবলৈ ৰচিছে নিতৌ নৱ কৌশল। সম্প্ৰতি ইজৰাইলে বিষয়টোক লৈ উদ্বিগ্ন হৈ পৰা পৰিলক্ষিত হৈছে। পুনৰ ইজৰাইলক ভাবুকি প্ৰদান কৰিছে ইৰাণে।\nজানিবলৈ পোৱা মতে পাৰমাণৱিক অস্ত্ৰ নিৰ্মাণৰ বাবে প্ৰয়োজনীয় সঁজুলি ক্ৰয়ৰ বাবে অগ্ৰসৰ হৈছে ইৰাণ। ইফালে ইজৰাইলৰ প্ৰতিৰক্ষা মন্ত্ৰী বেনি গাণ্টজে আন্তঃৰাষ্ট্ৰীয় সম্প্ৰদায়ক ইৰাণৰ পাৰমাণৱিক কাৰ্যসূচী ধ্বংস কৰাৰ বাবে এক বিকল্প পৰিকল্পনা ল'বলৈ আহ্বান জনাইছে। ইজৰাইলে আমেৰিকা যুক্তৰাষ্ট্ৰৰ সৈতে ইৰাণৰ পাৰমাণৱিক অস্ত্ৰৰ নিৰ্মাণকাৰ্যৰ কিদৰে প্ৰতিৰোধ কৰিব পাৰি সেই সন্দৰ্ভত এক উচ্চ পৰ্যায়ৰ বৈঠকৰ আয়োজন কৰিছে। ইজৰাইলৰ প্ৰধানমন্ত্ৰী নাফটালি বেনেটে বিগত সপ্তাহত ৰাষ্ট্ৰপতি জ’ বাইডেনৰ সৈতে হোৱা বৈঠকৰ পাছতে এই বিষয়ে সদৰী কৰিছিল।\nবিষয়টো সন্দৰ্ভত বেনেটে কয় যে, ‘আমেৰিকা যুক্তৰাষ্ট্ৰ আৰু আমাৰ ৰাষ্ট্ৰীয় নিৰাপত্তা উপদেষ্টাসকলৰ সৈতে এটা যুটীয়া সাংগঠনিক দল গঠন কৰা হৈছে। আমি একেলগে কাম কৰি আছো। ইৰাণক এতিয়া বা ভৱিষ্যতে পাৰমাণৱিক অস্ত্ৰ নিৰ্মাণৰ অনুমতি দিয়া নহ'ব বুলি আমেৰিকা যুক্তৰাষ্ট্ৰৰ ৰাষ্ট্ৰপতি জ’ বাইডেনে স্পষ্ট অভিমত দাঙি ধৰিছে।‘ ইফালে, ইৰাণৰ পাৰমাণৱিক অস্ত্ৰ সমৃদ্ধিৰ বিষয়টোক লৈ মধ্যপ্ৰাচ্যত দীৰ্ঘদিন ধৰি উত্তেজনাময় পৰিৱেশে বিৰাজ কৰা পৰিলক্ষিত হৈছে। শেহতীয়াকৈ দেশখনৰ নাগৰিকৰ মাজত উদ্বেগ বৃদ্ধি পাইছে। পৰৱৰ্তী সময়ত আমেৰিকাৰে ইজৰাইলৰ সন্ধিয়ে কিদৰে প্ৰতিৰোধ কৰিব ইৰাণৰ ক্ৰূৰ অভিসন্ধিক সেয়াহে হ’ব লক্ষণীয়!


Hourly Times - - Page 2\nJune 26, 2021 1 mth\nJune 26, 2021 1 min 1 mth\nJune 25, 2021 1 min 1 mth\nJune 23, 2021 1 min 1 mth\nby thehourlytimes June 26, 2021000 1 mth\nby thehourlytimes June 26, 2021000 1 min 1 mth\nby thehourlytimes June 25, 2021000 1 min 1 mth\nJune 26, 2021000 1 mth\nJune 26, 2021000 1 min 1 mth\nJune 25, 2021000 1 min 1 mth\nAugust 16, 2020000 12 mths\n*অপেক্ষা* তুমিতো জানাই… তোমাৰ দুভৰিৰ নূপুৰৰ মাত কিমান দিন শুনা নাই? শুনা নাই তোমাৰ প্ৰাপ্তিৰ অভিমানৰ ব‍্যাখা । দেখা নাই তোমাৰ কঁকালৰ ঢৌ খেলা দীঘল চুলিটাৰি… অপেক্ষায়ো যে একোটা সুকীয়া সত্তা…. ভালেই লাগে…!!!!! অভিমানবোৰ অভিমানী হৈ হৃদয়ত দোলা দিলে… তুমি চাগে বুজিছা নহয়.. তোমাক লগ […]\nApril 22, 2020000 1 min 1 yr\n00 1 min 1 mth\nJune 25, 2021 1 min\nবিধায়ক নুৰুল হুদাৰ অৱহেলাৰ কাৰনেইশিল্পী পেঞ্চনৰ পৰা বঞ্চিত জুৰীয়াৰ এজন ভাস্কৰ্য শিল্পী। জুৰীয়াৰ দীনৰাম বৰা নামৰ এগৰাকী ৮৫বছৰীয়া বিশেষ ভাৱে সক্ষম ভাস্কৰ্য শিল্পী । যিজন শিল্পীৰ হাতৰ পৰশত প্ৰাণ পাই উঠে বিভিন্ন ধৰণৰ ভাস্কৰ্য। ন বছৰ বয়সৰ পৰাই শিল্প সাধনাত ব্ৰতী হৈ তেখেতৰ হাতৰ পৰশত […]\nby thehourlytimes June 26, 2021000\nby ADMIN August 16, 2020000 12 mths\nby ADMIN April 22, 2020000 1 min 1 yr\nদিনবোৰ সাৱটি বহি ৰ’লোঁ অট্টালিকাটোৰ একোণত৷ আকাশত এজাক উৰন্ত চিলনী সৰি পৰিল এখনি পাখি উচপ খাই উঠিলোঁ আস্ কি নীৰৱতা! মৰাশবোৰ লৈ যোৱা হ’ল ঘৰবোৰ উকা হ’ল বাটবোৰত পৰি ৰ’ল ঘনঘোৰ শোকৰ ছাঁ আস্ কি নীৰৱতা! মই কৈছিলোঁ তোমাৰ সৈতে সাগৰ চাবলৈ যাম তুমি মোক […]\nby thehourlytimes June 26, 2021\nby thehourlytimes June 26, 2021 1 min\nby thehourlytimes June 25, 2021 1 min\nJune 10, 2021000 1 min2mths 18\nবুধবাৰে আবেলি ৰূপহীহাটৰ গেৰেকী গাঁৱত একাংশ যুৱকে ক’ভিড প্ৰটোকল ভংগ কৰি ক্ৰিকেটৰ জোৱা খেলি থকা অবস্থাত ,পুলিচ অহা গম পাই পলোৱাৰ চেষ্টা কৰে ।\nযুৱক সকলে যধে-মধে বিলত জপিয়াবলৈ আৰম্ভ কৰে।\nইয়াৰে ছোহাইব আখতাৰ নামৰ যুৱক জনে সাঁতুৰিব নজনাত বিলত আৱদ্ধ হৈ পৰে।\nস্থানীয় একাংশৰ সহযোগত যুৱক জনক উদ্ধাৰ কৰি ৰূপহী মডেল হস্পিতাললৈ আনে যদিও যুৱক জনক মৃত বুলি ঘোষণা কৰে।\nএই ঘটনাকলৈ স্থানীয় ৰাইজে প্ৰথম অৱস্থাত ৰূপহী মডেল হস্পিতালত উৎতপ্ত পৰিস্থিতিৰ সৃষ্টি কৰে।\nপিছত হাজাৰ-হাজাৰ ৰাইজে মৃতেহটো লৈ ৰূপহীহাটৰ আৰক্ষী থানা ঘেৰাও কৰে।\nউত্তেজিত যুৱকসকলে ৰূপহীহাট আৰক্ষীৰ বিৰুদ্ধে থানাৰ সন্মুখত প্ৰতিবাদ মুখৰ হৈ পৰে ।পৰিস্থিতি ইমানেই ভয়ানক হৈছিল যে উত্তেজিত ৰাইজে আৰক্ষীক লক্ষ‍্য কৰি ইটা-শিলগুটি দলিয়াই ।\nউপায়ন্তৰ হৈ আৰক্ষীয়ে উত্তেজিত ৰাইজক চত্ৰভংগ দিয়াৰ বাবে শূণ্যলৈ গুলি চলনা ,কন্দোৱা গেছৰ লগতে লাঠি চাৰ্জ কৰাত পৰিস্থিতি কিছু পৰিমাণে নিয়ন্ত্ৰণলৈ আহে যদিও ,মৃত ব্যক্তিৰ পৰিয়ালে দাবী কৰে যে ঘটনা স্থলীত এছ পি আনন্দ মিশ্ৰ উপস্থিত নোহোৱা পৰ্য্যন্ত থানাৰ সম্মুখৰ পৰা আতৰি নাযায়।\nশেষত নগাঁও জিলাৰ এছ পি আনন্দ মিশ্ৰ ,ঘটনাস্থলিত উপস্থিত হৈ উপযুক্ত তদন্ত কৰি দোষীক কঠোৰ শাস্তি দিয়াৰ আচ্চাস দিয়াত পৰিস্থিতি সম্পূৰ্ণ ৰূপে নিয়ন্ত্ৰণলৈ আহে।\nআজি পুৱাই sp আনন্দ মিশ্ৰাই ঘটনাৰ স্থানত উপস্থিতহৈ তদন্ত আৰম্ভ কৰি মাটিৰ মালিক ইমদদুল হুছেইন সহ চাৰি গৰাকীক আটক কৰে।\nআটক কৰা ব্যক্তি সকলক বৰ্তমান ৰূপহীহাট আৰক্ষী থানাত জেৰা অব্যাহত ৰাখিছে।\nজুৰীয়াৰ পৰা ৰেজাউল ইছলাম ।\nJune 10, 20210002mths 21\nদেৰগাঁৱৰ সমীপৱৰ্তী ৰঙামাটি কৈৱত্ত গাঁৱৰ একালৰ জাতীয়তাবাদী নেতা তথা বৰ্তমানৰ সংবাদকৰ্মী ৰাতুল হাজৰিকাই বজাৰো আমাৰ পথাৰো আমাৰ মূলমন্ত্ৰ শিৰোগত কৰি চাকৰিমুখী নহৈ আৰম্ভ কৰিছে এখন বৃহৎ আকাৰৰ ব্ৰইলাৰ ফাৰ্ম । ৰাতুল হাজৰিকাই নিজৰ লগতে স্থানীয় কেবাজনো ব্যক্তিক নিজৰ ফাৰ্ম খনত সংস্থাপন দিছে। তেখেতে ব্ৰইলাৰ ফাৰ্মৰ […]\nদেৰগাঁৱৰ সমীপৱৰ্তী ৰঙামাটি কৈৱত্ত গাঁৱৰ একালৰ জাতীয়তাবাদী নেতা তথা বৰ্তমানৰ সংবাদকৰ্মী ৰাতুল হাজৰিকাই বজাৰো আমাৰ পথাৰো আমাৰ মূলমন্ত্ৰ শিৰোগত কৰি চাকৰিমুখী নহৈ আৰম্ভ কৰিছে এখন বৃহৎ আকাৰৰ ব্ৰইলাৰ ফাৰ্ম । ৰাতুল হাজৰিকাই নিজৰ লগতে স্থানীয় কেবাজনো ব্যক্তিক নিজৰ ফাৰ্ম খনত সংস্থাপন দিছে।\nতেখেতে ব্ৰইলাৰ ফাৰ্মৰ লগতে থলুৱা পাৰ চৰাই পোহাতো মনোনিৱেশ কৰিছে। যুৱ সংবাদকৰ্মী ৰাতুল হাজৰিকা হঁওক বহুতৰে এক প্ৰেৰণাৰ উৎস।\nJune 10, 2021000 1 min2mths 23\nধিং আৰু বটদ্ৰৱা বাসীৰ বাবে এক সূখবৰ । সুদীৰ্ঘ ৩৩ বছৰে পৰিত্যক্ত হৈ ৰোৱা ধিং চেক ক্ৰাফট কাগজ প্ৰকল্প স্থলীত বিজেপি চৰকাৰে স্থাপন কৰিছে এটা ঔদ্যোগিক পাম । এই ঔদ্যোগিক পামে যেন এতিয়া আশাৰ বতৰা কঢ়িয়াই আনিছে বৃহৎত্তৰ অঞ্চলটোৰ নিবনুৱা যুৱক যুৱতী তথা কৃষক ৰাইজ […]\nধিং আৰু বটদ্ৰৱা বাসীৰ বাবে এক সূখবৰ । সুদীৰ্ঘ ৩৩ বছৰে পৰিত্যক্ত হৈ ৰোৱা\nধিং চেক ক্ৰাফট কাগজ প্ৰকল্প স্থলীত বিজেপি চৰকাৰে স্থাপন কৰিছে এটা ঔদ্যোগিক পাম । এই ঔদ্যোগিক পামে যেন এতিয়া আশাৰ বতৰা কঢ়িয়াই আনিছে বৃহৎত্তৰ অঞ্চলটোৰ নিবনুৱা যুৱক যুৱতী তথা কৃষক ৰাইজ মাজলৈ । ভাৰত চৰকাৰৰ MSME আৰু আসম চৰকাৰৰ AIDC ৰ অৰ্থ সাহায্যত নিৰ্মাণ হৈছে এই ঔদ্যোগিক পাম । পৰিত্যক্ত কাগজ প্ৰকল্পটোৰ এটা অংশৰ ৮০ বিঘা মাটি সামৰি নিৰ্মাণ কৰা হৈছে এই পামটো । ২০২০ চনত বিজেপি চৰকাৰে আৰম্ভ কৰা এই ঔদ্যোগিক পামটোৰ নিৰ্মাণ কাৰ্য্য প্ৰায় সম্পূৰ্ণ হোৱাৰ পথত । এই পামত স্থাপন হব ক্ষুদ্ৰ আৰু মধ্যমীয়া উদ্যোগ । উদ্যোগ সমূহ স্থাপন হলেই স্থানীয় নিবনুৱা যুৱক যুৱতী সকলে পাব কৰ্ম সংস্থাপনৰ সুবিধা । জানিব পৰা মতে, বহিঃৰাজ্যৰ কেইবাটও সংস্থাই উদ্যোগ স্থাপন কৰিবলৈ ইচ্ছা প্ৰকাশ কৰিছে ধিঙৰ এই ঔদ্যোগিক পামটোত।\nউল্লেখ্য যে, তদানীন্তন মুখ্যমন্ত্রী প্ৰফুল্ল কুমাৰ মহন্তৰ প্ৰথমটো কাৰ্যকালতে প্ৰায় ২শ কোটি টকা ব্যয় সাপেক্ষে নিৰ্মাণ কৰিবলৈ লোৱা লোৱা প্ৰকল্প টোৰ বিপৰীতে তেতিয়াই প্ৰাকলন ১৮০ কোটি অনুমোদন জনাই ১৩.২২কোটি প্ৰথম কিস্তিত মোকলাই দিছিল। ধিং আঠগাঁও চাপৰি ৰিজাৰ্ভত ৪৫৬ বিঘা মাটি সাঙুৰি লৈ উদ্যোগ স্হাপনৰ প্ৰচেষ্টা হাতত লৈছিল মহন্ত মহন্ত মন্ত্রী সভাৰ উদ্যোগ মন্ত্রী দীগেন চন্দ্র বৰাই। যি আধাৰশিলা অনুষ্ঠানত মহন্ত মন্ত্রী সভাৰ প্ৰায় এক ডৰ্জন মন্ত্রী বিধায়ক উপস্থিত থাকি এক প্ৰকাৰ চমক সৃষ্টি কৰিছিল। কিন্তু ১৯৯০ চনত অতি ৰহস্য জনক ভাবে বন্ধ হৈ পৰিছিল ইয়াৰ কাম। ক্ৰয় কৰা হৈছিল কোটি কোটি টকাৰ মেচিন। নিৰ্মাণ কৰা হৈছিল বিল্ডিং।\nধিঙৰ পৰা ইছাম উদ্দিন আহমেদৰ ৰিৰ্পট।\nJune 10, 2021000 1 min2mths 17\nৰাজ্যত চলি থকা উচ্ছেদ অভিযানৰ বিৰোধীতাৰে চি.পি.আই(এম) য়ে আজি ৰাজ্যজুৰি প্ৰতিবাদ সাৱ্যস্ত কৰে ৷ ইয়াৰে অংশ হিচাপে নলবাৰীৰ মুকালমুৱাতো চি.পি.আই(এম) পশ্চিম নলবাৰী আঞ্চলিক সমিতিয়ে মুকালমুৱাৰ মাজমজিয়াত বিজেপি চৰকাৰৰ বিৰুদ্ধে প্ৰতিবাদ সাৱ্যস্ত কৰে ৷ কভিড প্ৰটকল মানি চি.পি.আই (এম) ৰ সদস্য সকলে হাতে হাতে ৰক্ত পতাকা […]\nৰাজ্যত চলি থকা উচ্ছেদ অভিযানৰ বিৰোধীতাৰে\nচি.পি.আই(এম) য়ে আজি ৰাজ্যজুৰি প্ৰতিবাদ সাৱ্যস্ত কৰে ৷ ইয়াৰে অংশ হিচাপে নলবাৰীৰ মুকালমুৱাতো চি.পি.আই(এম) পশ্চিম নলবাৰী আঞ্চলিক সমিতিয়ে মুকালমুৱাৰ মাজমজিয়াত বিজেপি চৰকাৰৰ বিৰুদ্ধে প্ৰতিবাদ সাৱ্যস্ত কৰে ৷ কভিড প্ৰটকল মানি চি.পি.আই (এম) ৰ সদস্য সকলে হাতে হাতে ৰক্ত পতাকা আৰু প্লেকাৰ্ড লৈ ঘন্টাযোৰা প্ৰতিবাদ সাৱ্যস্ত কৰে ৷ প্ৰতিবাদকাৰী সকলে সাম্প্ৰদায়িক উচ্ছেদ অভিযান বন্ধ কৰক, বিজেপি চৰকাৰ হায়,হায়, ন্যায়ালয়ৰ নিৰ্দেশৰ পিছতো বিজেপি চৰকাৰে উচ্ছেদ কিয় কৰিছে জবাব লাগে জবাব দিয়ক ইত্যাদি বিভিন্ন শ্লোগানেৰে উত্তাল পৰিৱেশ সাৱ্যস্ত কৰে ৷ প্ৰতিবাদী কাৰ্যসুচীত চি.পি.আই.এম পশ্চিম নলবাৰী আঞ্চলিক সমিতিৰ নেতা ভূৱনেশ্বৰ বৰ্মন, চি.পি.আই.এম নেতা জয়নাল আলী আহমেদে, এছএফআই বৰক্ষেত্ৰী আঞ্চলিক সমিতিৰ সম্পাদক গাজিউৰ ৰহমান চৌধুৰী, বাওঁপন্থী ছাত্ৰ নেতা ৰেকিবুল হকসহ কেইবাজনো কৰ্মী উপস্থিত থাকে ।\nমুকালমুৱাৰ পৰা সমৰজিৎ পাঠক\nJune 9, 2021000 1 min2mths 21\nসোমবাৰে নিশা বঙাইগাঁও জিলাৰ গেৰুকাবাৰী তহলদাৰী আৰক্ষী নিৰীক্ষণ চকীৰ ভাৰপ্ৰাপ্ত বিষয়া নৱজ্যোতি ৰায়ৰ নেতৃত্বত অভিযান চলাই চোৰাং চাউল ভৰ্তি এখন বলেৰো গাড়ী জব্দ কৰিবলৈ সক্ষম হয়। AS 19C 2347 নম্বৰৰ গাড়ীখনে ৫০ বস্তা চোৰাং চাউল লৈ যোৱাৰ সময়তে আৰক্ষীয়ে জব্দ কৰিবলৈ সক্ষম হয় ।গাড়ীৰ লগত […]\nসোমবাৰে নিশা বঙাইগাঁও জিলাৰ গেৰুকাবাৰী তহলদাৰী আৰক্ষী নিৰীক্ষণ চকীৰ ভাৰপ্ৰাপ্ত বিষয়া নৱজ্যোতি ৰায়ৰ নেতৃত্বত অভিযান চলাই চোৰাং চাউল ভৰ্তি এখন বলেৰো গাড়ী জব্দ কৰিবলৈ সক্ষম হয়। AS 19C 2347 নম্বৰৰ গাড়ীখনে ৫০ বস্তা চোৰাং চাউল লৈ যোৱাৰ সময়তে আৰক্ষীয়ে জব্দ কৰিবলৈ সক্ষম হয় ।গাড়ীৰ লগত চালক মিজানুৰ ৰহমান আৰু হেণ্ডিমেন আনোৱাৰ হুচেইনক আৰক্ষীয়ে আটক কৰিবলৈ সক্ষম হয়। ইফালে চালকজনৰ স্বীকাৰোক্তিৰ ভিত্তিত আজি দুপৰীয়া বালাৰপেটত সূলভ মূল্যৰ দোকানী আছিৰ উদ্দিনৰ ঘৰত অভিযান চলাই ১ কুইন্টলৰ অধিক চাউল জব্দ কৰাৰ লগতে প্ৰয়োজনীয় নথিপত্ৰ জব্দ কৰে। আৰক্ষীৰ খবৰ লাভ কৰি সূলভ মুল্যৰ দোকানী পলায়ন কৰে। জানিব পৰা মতে আছিৰ উদ্দিনে দীৰ্ঘদিন ধৰি বগা চাউলৰ কলা বেহাৰে বহিঃৰাজ্য লৈ চোৰাং ভাৱে চাউলবোৰ প্ৰেৰণ কৰি আহিছে। চোৰাং চাউলৰ বেপাৰী আছিৰ উদ্দিনৰ বিৰুদ্ধে ব্যৱস্থা গ্ৰহণৰ দাবী জনাইছে ৰাইজে ।\nJune 9, 2021000 1 min2mths 18\nদক্ষিণ কামৰূপৰ ছয়গাঁও ৰাজহ চক্ৰ এলেকাৰ গোৱৰ্দ্ধনত আজি CRPF Company-ৰ 152 Batalion-ৰ তৰফৰ পৰা ছয়গাঁও প্ৰাথমিক স্বাস্থ্যকেন্দ্ৰৰ পিছফালে থকা লুটুমাপাৰা গাঁৱৰ ফুটবল ফিল্ডত বৃক্ষৰোপন কাৰ্যসূচী সম্পন্ন হয় ।* *কোম্পানীটোৰ সহকাৰী কমান্টডেন্ট প্ৰমোদ কুমাৰে প্ৰথমে এজোপা মূল্যবাণ গছ ৰোপণ কৰি অনুষ্ঠানৰ শুভাৰম্ভ কৰে । তাৰ পিছতে […]\nদক্ষিণ কামৰূপৰ ছয়গাঁও ৰাজহ চক্ৰ এলেকাৰ গোৱৰ্দ্ধনত আজি CRPF Company-ৰ 152 Batalion-ৰ তৰফৰ পৰা ছয়গাঁও প্ৰাথমিক স্বাস্থ্যকেন্দ্ৰৰ পিছফালে থকা লুটুমাপাৰা গাঁৱৰ ফুটবল ফিল্ডত বৃক্ষৰোপন কাৰ্যসূচী সম্পন্ন হয় ।*\n*কোম্পানীটোৰ সহকাৰী কমান্টডেন্ট প্ৰমোদ কুমাৰে প্ৰথমে এজোপা মূল্যবাণ গছ ৰোপণ কৰি অনুষ্ঠানৰ শুভাৰম্ভ কৰে । তাৰ পিছতে চিকিৎসক ডাঃ মাধুৰ্য গোস্বামী, গাঁওবুঢ়া সমুদ্ৰ বড়ো, আৰক্ষী বিষয়া হৰিচন্দ্ৰ কুমাৰ সহিতে অঞ্চলটোৰ বিশিষ্ট লোক সকলে বৃক্ষৰোপণ কাৰ্যসূচীত অংশ গ্ৰহণ কৰে ।\nJune 9, 2021000 1 min2mths 17\nৰাখে হৰি মাৰে কোনে, মাৰে হৰি ৰাখে কোনে এই আপ্তবাক্যশাৰী পুনৰ প্ৰমাণ কৰি আজি এগৰাকী বৃদ্ধা মহিলাৰ উদ্ধাৰ হয় ভৰা পাগলদিয়া নদীত ৷ ভৰা পাগলদিয়া নৈত ২০ কিলমিটাৰৰো অধিক দুৰত্ব উটি গৈও জীৱন্তে উদ্ধাৰ হ’ল এগৰাকী বৃদ্ধা ৷ নলবাৰীৰ বৰমুৰিকোণাৰ অতুল ডেকাৰ পত্নী সুবলা ডেকা […]\nৰাখে হৰি মাৰে কোনে, মাৰে হৰি ৰাখে কোনে এই আপ্তবাক্যশাৰী পুনৰ প্ৰমাণ কৰি আজি এগৰাকী বৃদ্ধা মহিলাৰ উদ্ধাৰ হয় ভৰা পাগলদিয়া নদীত ৷ ভৰা পাগলদিয়া নৈত ২০ কিলমিটাৰৰো অধিক দুৰত্ব উটি গৈও জীৱন্তে উদ্ধাৰ হ’ল এগৰাকী বৃদ্ধা ৷ নলবাৰীৰ বৰমুৰিকোণাৰ অতুল ডেকাৰ পত্নী সুবলা ডেকা নামৰ মহিলাগৰাকীয়ে আজি পুৱা ফুৰিবলৈ আহোঁতে ভৰা পাগলদিয়া নৈত পৰি যায় । মুহূৰ্ত্ততে পাগলদিয়াৰ কোবাল সোঁতে উটুৱাই নিয়ে বৃদ্ধা গৰাকীক ৷ প্ৰায় ২০ কিলমিটাৰ দক্ষিণৰ মুকালমুৱাৰ আদাবাৰী সুতাৰকুছিৰ স্থানীয় একাংশলোকে বৃদ্ধা গৰাকীক পাগলদিয়া নৈৰ পৰা জীৱন্তে উদ্ধাৰ কৰে ৷ পাগলদিয়া নৈৰে উটি অহা মহিলাগৰাকীক সুতাৰকুছি গাঁৱৰ একাংশ লোকে প্ৰত্যক্ষ কৰি মহিলাগৰাকীক নৈৰ পৰা জীৱন্তে উদ্ধাৰ কৰি আদাবাৰী আদৰ্শ চিকিৎসালয়ত ভৰ্তি কৰায় ৷ মহিলা গৰাকীৰ ভিতৰত নৈৰ পানী সোমাই অসুস্থ হৈ পৰে যদিও চিকিৎসকে মহিলাগৰাকীক সংকট মুক্ত বুলি জানিবলৈ দিয়ে ৷ অন্যহাতে মহিলা গৰাকীৰ শৰীৰত কভিড ১৯ পজিটিভ ধৰা পৰে ৷\nJune 9, 20210002mths 16\nক’ৰোণা কালীন সময়তে গোলাঘাট দেৰগাঁৱত উদ্ধাৰ হয় এক মৃতদেহৰ ৷দেৰগাঁৱত বলিন হাজৰিকা(পাপা)(৩৮) নামৰ এজন ব্যক্তিৰ মৃতদেহ উদ্ধাৰ ৷যুৱক জনৰ ঘৰ দেৰগাঁও নাৰিকলৰ ৮নং ওৱাৰ্ডত ৷নিশা ৩বজাৰ পৰা নিৰুদ্দেশ হৈ আছিল ৷ঘৰৰ মানুহে বিছাৰ কুচাৰ কৰাৰ পাছত দিনৰ ১বজাত ঘৰৰ পাছপিনে থকা পথাৰ এডৰাত এক আঠু […]\nক’ৰোণা কালীন সময়তে গোলাঘাট দেৰগাঁৱত উদ্ধাৰ হয় এক মৃতদেহৰ ৷দেৰগাঁৱত বলিন হাজৰিকা(পাপা)(৩৮) নামৰ এজন ব্যক্তিৰ মৃতদেহ উদ্ধাৰ ৷যুৱক জনৰ ঘৰ দেৰগাঁও নাৰিকলৰ ৮নং ওৱাৰ্ডত ৷নিশা ৩বজাৰ পৰা নিৰুদ্দেশ হৈ আছিল ৷ঘৰৰ মানুহে বিছাৰ কুচাৰ কৰাৰ পাছত দিনৰ ১বজাত ঘৰৰ পাছপিনে থকা পথাৰ এডৰাত এক আঠু পানীত পৰিতক্ত অৱস্থাত পোৱা যায় ৷পাছত গমপোৱা যায় যে ব্যক্তি জন মৃত বুলি ৷এতিয়া এই বিষয়টো ৰহস্য জনক হিছাপে আছে ৷মৃত্যুৰ সময়ত পৰিবাৰ,এজন পুত্ৰ এগৰাকী কন্যা ইহ সংসাৰত এৰি থৈ যায় ৷\nJune 8, 20210002mths 19\nগোলাঘাটত ক’ৰণাৰ তথ্য৷ পুণৰ ক’ভিডত মৃত্যু তিনিগৰাকীৰ ৰাজ্যৰ আন আন প্ৰান্তৰ দৰে গোলাঘাটতো আজি পৰ্য্যন্ত অব্যহত আছে কৰ’ণাৰসন্ত্ৰাহ৷যদিও গোলাঘাটত ক্ৰমাৎ হ্ৰাস পাইছে ক’ৰণাৰ সংক্ৰমণ বুলি একাংশই মত পোষণ কৰে তথাপি আজিও যেন অব্যহত ইয়াৰ বিধ্বংসী যাত্ৰা৷সাম্প্ৰতিক সময়লৈকে মূঠ টেষ্ট সম্পন্ন হয় ১৪৬৭৮৪ আৰু মূঠ আক্ৰান্ত […]\nৰাজ্যৰ আন আন প্ৰান্তৰ দৰে গোলাঘাটতো আজি পৰ্য্যন্ত অব্যহত আছে কৰ’ণাৰ\nসন্ত্ৰাহ৷যদিও গোলাঘাটত ক্ৰমাৎ হ্ৰাস পাইছে ক’ৰণাৰ সংক্ৰমণ বুলি একাংশই মত পোষণ কৰে তথাপি আজিও যেন অব্যহত ইয়াৰ বিধ্বংসী যাত্ৰা৷\nসাম্প্ৰতিক সময়লৈকে মূঠ টেষ্ট সম্পন্ন হয় ১৪৬৭৮৪ আৰু মূঠ আক্ৰান্ত চিনাক্ত হয় ৬৯৮৫ আৰু সক্ৰিয় ৰোগীৰ সংখ্যা ১৬৬৫ লগতে মূঠ মৃত্যু সংখ্যা ৭৪ আৰু এতিয়ালৈকে\nদুটি কণ্টেইনমেন্ট জ’ন সক্ৰিয় আছে৷আৰু হোম আইচলেট কৰা হৈছে ৮৪৬ আৰু ২৬৮ গৰাকীক হস্পিতাল আৰু ৫৫২ আক্ৰান্তক গ চি চি লৈ প্ৰেৰণ কৰে৷ আনহাতে ,আজিৰ দিনটোত আক্ৰান্তৰ সংখ্যা ১৮৯ আৰু মৃত্যুৰ সংখ্যা ৩গৰাকী বুলি জানিব পৰা গৈছে৷ইয়াৰে গোলাঘাট কুমাৰপট্টিৰ জামাল আহমেদৰ ক’ভিডত মৃত্যু৷যোৱা ৩০মে’ত তেওক গোলাঘাট ক’ভিড চিকিৎসালয়ৰ পৰা যোৰহাট মেডিকেললৈ লৈ যোৱা হয় আৰু উক্ত স্থানতে তেখেতৰ মৃত্যু হয়৷মৃত্যুৰ সময়ত তেখেতৰ বয়স আছিল ৬০ বছৰ৷আনহাতে ,গোলাঘাটৰ দেৰগাঁৱৰ জেস্মিনাৰা বেগমৰ\nযোৰহাট মেডিকেলত মৃত্যু হয়৷মৃত্যুৰ সময়ত তেখেতৰ বয়স আছিল ৪৪বছৰ ৷\nইয়াৰ উপৰিও গোলাঘাট নগৰৰ ৫নং ৱাৰ্ডৰ ৬৮বছৰীয়া ছামচুদ্দিন খানৰো গুৱাহাটী আৰ্য়াচন্দ হস্পিতালত মৃত্যু হয়৷যোৱা ৩০মেত তেখেতক গোলাঘাট নাৰ্চিং হোমৰ পৰা উক্ত হস্পিতেললৈ প্ৰেৰণ কৰা হৈছিল বুলি জিলা তথ্য আৰু জনসংযোগ বিষয়াই অৱগত কৰে৷\nJune 8, 20210002mths 17\nআজি গোলাঘাটত পুণৰ তিনিগৰাকীৰ মৃত্যু গোলাঘাট কুমাৰপট্টিৰ জামাল আহমেদৰ ক’ভিডত মৃত্যু৷যোৱা ৩০মে’ত তেওক গোলাঘাট ক’ভিড চিকিৎসালয়ৰ পৰা যোৰহাট মেডিকেললৈ লৈ যোৱা হয় আৰু উক্ত স্থানতে তেখেতৰ মৃত্যু হয়৷মৃত্যুৰ সময়ত তেখেতৰ বয়স আছিল ৬০ বছৰ৷ আনহাতে ,গোলাঘাটৰ দেৰগাঁৱৰ জেস্মিনাৰা বেগমৰযোৰহাট মেডিকেলত মৃত্যু হয়৷মৃত্যুৰ সময়ত তেখেতৰ বয়স […]\nগোলাঘাট কুমাৰপট্টিৰ জামাল আহমেদৰ ক’ভিডত মৃত্যু৷যোৱা ৩০মে’ত তেওক গোলাঘাট ক’ভিড চিকিৎসালয়ৰ পৰা যোৰহাট মেডিকেললৈ লৈ যোৱা হয় আৰু উক্ত স্থানতে তেখেতৰ মৃত্যু হয়৷মৃত্যুৰ সময়ত তেখেতৰ বয়স আছিল ৬০ বছৰ৷\nআনহাতে ,গোলাঘাটৰ দেৰগাঁৱৰ জেস্মিনাৰা বেগমৰ\nযোৰহাট মেডিকেলত মৃত্যু হয়৷মৃত্যুৰ সময়ত তেখেতৰ বয়স আছিল ৪৪বছৰ\nইয়াৰ উপৰিও গোলাঘাট নগৰৰ ৫নং ৱাৰ্ডৰ ৬৮বছৰীয়া ছামচুদ্দিন খানৰো গুৱাহাটী আৰ্য়াচন্দ হস্পিতালত মৃত্যু হয়৷যোৱা ৩০মেত তেখেতক গোলাঘাট নাৰ্চিং হোমৰ পৰা উক্ত হস্পিতেললৈ প্ৰেৰণ কৰা হৈছিল\n0 1 min 17\n0 1 min 15\n0 1 min 14\nJune 26, 2021000 1 mth 19\nJune 26, 2021000 1 min 1 mth 17\nJune 25, 2021000 1 min 1 mth 15\nby thehourlytimes June 23, 2021000 1 min 1 mth\nby thehourlytimes June 22, 2021000 1 min 1 mth


কংগ্ৰেছ নেতা নৱজ্যোত সিং সিদ্ধুৰ বাবে আকৌ বেয়াখবৰ! ৩৪ বছৰৰ পুৰণি গোচৰত সিদ্ধুক ১ বছৰৰ বাবে কাৰাগাৰলৈ নিক্ষেপ কৰিলে উচ্চতম ন্যায়ালয়েnavjot-sidhu-ex-punjab-congress-chief-gets-one-year-in-jail-in-34-year-old-road-rage-case-hb– News18 assam\nকংগ্ৰেছ নেতা নৱজ্যোত সিং সিদ্ধুৰ বাবে আকৌ বেয়াখবৰ! ৩৪ বছৰৰ পুৰণি গোচৰত সিদ্ধুক ১ বছৰৰ বাবে কাৰাগাৰলৈ নিক্ষেপ কৰিলে উচ্চতম ন্যায়ালয়ে\n৫৮ বছৰীয়া নৱজ্যোত সিদ্ধুৱে এবছৰৰ কাৰাবাসৰ বাবে এতিয়া আদালতৰ সন্মুখত আত্মসমৰ্পণ কৰিব লাগিব।\nLast Updated : May 19, 2022, 17:08 IST\nকংগ্ৰেছ নেতা নৱজ্যোত সিং সিদ্ধুক আজি উচ্চতম ন্যায়ালয়ে ৩৪ বছৰ পুৰণি ৰোড ৰেজ গোচৰত এবছৰৰ কাৰাদণ্ডৰ শাস্তি প্ৰদান কৰে। নিৰ্বাচনত পৰাজয়বৰণ কৰাৰ মাত্ৰ কেইমাহমানৰ পিছতে ক্ৰিকেটাৰ-ৰাজনীতিবিদজন জনৰ বাবে আন এক ডাঙৰ আঘাত।\n৫৮ বছৰীয়া নৱজ্যোত সিদ্ধুৱে এবছৰৰ কাৰাবাসৰ বাবে এতিয়া আদালতৰ সন্মুখত আত্মসমৰ্পণ কৰিব লাগিব। আজি পুৱা এক প্ৰতিবাদত অংশগ্ৰহণ কৰা পঞ্জাৱ কংগ্ৰেছৰ প্ৰাক্তন মুৰব্বীয়ে টুইট কৰি কয়, "আইনৰ মহিমাৰ অধীন হ'ব..."।\n১৯৮৮ চনত সিদ্ধু আৰু তেওঁৰ সহযোগীয়ে এগৰাকী লোকৰ সৈতে বিবাদত লিপ্ত হৈছিল। আৰু পিছত লোকজনে মৃত্যুক সাৱটি লৈছিল। তেতিয়াই সিদ্ধুৰ বিৰুদ্ধে পৰিয়ালৰ লোক আইনৰ কাষ চাপিছিল। এই গোচৰৰ শুনানি গ্ৰহণ কৰি উচ্চতম ন্যায়ালয়ে সিদ্ধুক এই শাস্তি প্ৰদান কৰে।\nভুক্তভোগীৰ পৰিয়ালে সিদ্ধুৰ বিৰুদ্ধে গুৰুতৰ অভিযোগ আৰু উচ্চতম ন্যায়ালয়ৰ ২০১৮ চনৰ আদেশৰ পুনৰীক্ষণৰ বাবে কৈছিল। ১৯৮৮ চনৰ ২৭ ডিচেম্বৰত সিদ্ধুৱে পাটিয়ালাৰ বাসিন্দা গুৰনাম সিঙৰ সৈতে পাৰ্কিং স্থানক লৈ তৰ্ক-বিতৰ্কত লিপ্ত হৈছিল। সিদ্ধু আৰু তেওঁৰ সহযোগী ৰূপিন্দৰ সিং সান্ধুৱে গুৰনাম সিঙক তেওঁৰ গাড়ীৰ পৰা টানি নিছিল আৰু তেওঁক খুন্দা মাৰিছিল। পিছত তেওঁৰ মৃত্যু হয়।\nFirst published: May 19, 2022, 17:08 IST


Bollywood's enchanting actress Alia Bhatt\nভাৰতীয় চলচ্চিত্ৰ উদ্যোগত কেইবাখনো চুপাৰ-ডুপাৰ হিট ছবিৰে আধিপত্য চলাই থকা জনপ্ৰিয় অভিনেত্ৰী আলিয়া ভাটে তেওঁৰ হলিউড যাত্ৰা আৰম্ভ কৰিবলৈ সাজু হৈছে। অভিনেত্ৰীগৰাকীয়ে তেওঁৰ ইনষ্টাগ্ৰাম হেণ্ডেলত এটা পোষ্ট শ্বেয়াৰ কৰি তেওঁৰ অনুৰাগীসকলক জনায় যে, তেওঁ তেওঁৰ হলিউডত আত্মপ্ৰকাশ কৰিব খোজা অনাগত ছবি ‘হাৰ্ট অফ ষ্টোন’ৰ দৃশ্যগ্ৰহণৰ বাবে যাত্ৰা কৰিছে। চলচ্চিত্ৰখনত, অভিনেত্ৰীগৰাকীয়ে গাল গাডট আৰু জেমি ডৰনানৰ সৈতে অভিনয় কৰিব।পোষ্টটো শ্বেয়াৰ কৰি আলিয়া ভাটে লিখিছিল, “আৰু এইবাৰ মই মোৰ প্ৰথম খন হলিউড ছবিৰ দৃশ্যগ্ৰহণ কৰিবলৈ যাওঁ! আকৌ এজন নৱাগতৰ দৰে অনুভৱ কৰিছোঁ – ইমান নাৰ্ভাস! মোক আশীৰ্বাদ কৰিব ৷\nআলিয়া ভাটে যোৱা মাহত তেওঁৰ দীৰ্ঘদিনীয়া প্ৰেমিক ৰণবীৰ কাপুৰৰ সৈতে তেওঁলোকৰ পৰিয়াল আৰু ঘনিষ্ঠ বন্ধুবৰ্গৰ দ্বাৰা অংশগ্ৰহণ কৰা এক অন্তৰংগ বিবাহ অনুষ্ঠানত বিবাহ পাশত আৱদ্ধ হৈছিল। দম্পতীহালে শেহতীয়াকৈ ১৪ মে’ত তেওঁলোকৰ বিয়াৰ এমাহ হোৱাৰ আনন্দ উদযাপন কৰিছিল। অভিনেত্ৰীগৰাকীয়ে বিবাহৰ পিছৰ কিছুমান নেদেখা ছবি শ্বেয়াৰ কৰিছিল ।‘হাৰ্ট অফ ষ্টোন’ চলচ্চিত্ৰখনৰ বিষয়ে ক’বলৈ গ’লে, আমেৰিকান থ্ৰীলাৰ নাটকখন টম হাৰ্পাৰৰ দ্বাৰা পৰিচালিত আৰু ইয়াত ছফি অকোনেডো, মেথিয়াছ শ্বোৰোফাৰ, জিং লুচি আৰু পল ৰেডিয়েও অভিনয় কৰিছে। ছবিখন জনপ্ৰিয় অ’টিটি প্লেটফৰ্ম নেটফ্লিক্সত মুক্তি পাব।\nকৰ্মক্ষেত্ৰত, আলিয়া ভট্টক অলপতে গঙ্গুবাই কাথিয়াৱাড়ী আৰু আৰআৰআৰ নামৰ দুখন হিট ছবিত দেখা গৈছিল, য’ত ৰাম চৰণ আৰু জুনিয়ৰ এনটিআৰে মুখ্য চৰিত্ৰত অভিনয় কৰিছিল। ইয়াৰ পিছত, তেওঁক কৰণ জোহৰৰ পৰিচালিত ‘ৰকি ঔৰ ৰাণী কি প্ৰেম কাহানী’ত দেখা যাব, য’ত ৰণবীৰ সিং আৰু ব্ৰহ্মাস্ত্ৰই তেওঁৰ স্বামী ৰণবীৰ কাপুৰৰ সৈতে সহ-অভিনয় কৰিব। ইফালে এইবাৰ অভিনেত্ৰী গৰাকীয়ে ‘ডাৰ্লিংছ’ চলচ্চিত্ৰৰ প্ৰযোজক হিচাপেও আত্মপ্ৰকাশ কৰিব।


ক’ৰ’না মহামাৰীঃ অসমত ব্যাপক হাৰত উলংঘন তলাবন্ধৰ নীতি-নিয়ম\nক’ৰ’না মহামাৰীঃ অসমত...\n|9April 2020 9:52 AM GMT\nক’ৰ’না মহামাৰী প্ৰতিৰোধঃ অসমত ব্যাপক হাৰত উলংঘন তলাবন্ধৰ নীতি-নিয়ম । ক’ৰ’না ভাইৰাছৰ প্ৰকোপ ৰোধ কৰিবলৈ প্ৰধানমন্ত্ৰী নৰেন্দ্ৰ মোদীয়ে ২১ দিনৰ বাবে সমগ্ৰ দেশজুৰি ঘোষণা কৰিছে তলা বন্ধ । কোৰোনা ভাইৰাছৰ পৰা মানৱ জাতিক ৰক্ষা কৰাৰ সকলোতকৈ শ্ৰেষ্ঠ পদক্ষেপ আখ্যা দিছে সামাজিক তথা শাৰীৰিক দূৰত্ব বজাই ৰখাটোক । অসমতো চৰকাৰে সামাজিক দূৰত্ব বজাই ৰাখিবলৈ জনতাৰ প্ৰতি বাৰম্বাৰ আহ্বান জনাই আছে।\nযোৱা ২৪মাৰ্চৰ পৰা আৰম্ভ হোৱা এই তলাবন্ধৰ সময়চোৱাত ৰাজ্যবাসী যাতে কোনো ধৰণৰ সমস্যাৰ সন্মুখীন নহয় তাৰ বাবে চৰকাৰে জনতাক বিনামূলীয়া চাউলৰ লগতে আন প্ৰয়োজনীয় সামগ্ৰী যোগান ধৰাৰ ব্যৱস্থা কৰিছে। কিন্তু ইয়াৰ অজুহাতত কিছুসংখ্যক লোকে অবাধে ভংগ কৰিছে সামাজিক দূৰত্ব। ৰাজ্যৰ বিভিন্ন জিলা প্ৰশাসনেও সামাজিক দূৰত্ব বজাই ৰাখিবলৈও আহ্বান জনাই আহিছে।\nস্বাস্থ্য বিশেষজ্ঞসকলৰ মতে, ৰাজহুৱা স্থানত ক’ৰ’না ভাইৰাছৰ প্ৰকোপ অধিক বা এনেবোৰ স্থানত এই মাৰাত্মক ভাইৰাছ এজনৰ শৰীৰৰ পৰা আন এজনলৈ সহজে সোঁচৰে । কিন্তু দেখা বিভিন্ন অজুহাত দি ঘৰৰ পৰা উলাই আহি বহু লোকে বাহিৰত বিচৰণ কৰিবলৈ লৈছে। উদাহৰণস্বৰূপে প্ৰধানমন্ত্ৰী জন-ধন যোজনাত জমা হোৱা ধন উলিয়াবলৈ বহু লোকে বেংকত ভিৰ কৰিবলৈ লৈছে। এনেবোৰ কৰ্মৰ দ্বাৰা ব্যাপক হাৰত উলংঘন হৈছে তলাবন্ধৰ বিধি বা সামাজিক দূৰত্ব।\nচৰকাৰে বিনামূলীয়া চাউল বিতৰণৰ বাবে সুলভ মূল্যৰ সামগ্ৰীৰ দোকানৰ লগতে কিছু দোকান চয়ন কৰিছে। ৰাজ্যৰ বিভিন্ন ঠাইৰ লগতে গুৱাহাটীৰ বিভিন্ন স্থানতো এনে সমগ্ৰীৰ যোগান ধৰা হৈছে। কিন্তু লোকসকলে সামাজিক দূৰত্ব উলংঘন কৰা দেখা যায়।\nঅসমত বিশেষকৈ গুৱাহাটীত কেনেদৰে লোক সকলে সামাজিক দূৰত্ব এৰি চলিছে ? ক’ৰ’না ভাইৰাছত আক্ৰান্ত ত্ৰিপুৰাৰ গীতাৰাণী কৰ্মকাৰে গুৱাহাটীৰ কামাখ্যা মন্দিৰ দৰ্শন কৰিছিল। একেদৰে ধুবুৰীৰ ক’ৰ’না ভাইৰাছৰ দ্বাৰা আক্ৰান্ত ব্যক্তি জামালুদ্দিন হাজীও গুৱাহাটীলৈ আহিছিল। আনহাতে, এতিয়াও প্ৰশাসনে সেইসকল লোকক চিনাক্ত কৰিব পৰা নাই যিসকল লোক ক’ৰ’না ভাইৰাছৰ দ্বাৰা আক্ৰান্ত ব্যক্তিৰ সংস্পৰ্শলৈ আহিছিল। বহুতেই চকিত হৈছে যে ,চাউল বিতৰণ কৰাৰ আগত প্ৰশাসনে সামাজিক দূৰত্ব বজাই ৰখাৰ ক্ষেত্ৰত কিয় কোনো উচিত পদক্ষেপ গ্ৰহণ কৰা নাই ? যদি প্ৰশাসনে কোনো উচিত পদক্ষেপ গ্ৰহণ কৰিব নোৱাৰে তেন্তে বিনামূলীয়া চাউল বিতৰণ বন্ধ কৰিব লাগে । ৰাজ্যৰ বিভিন্ন স্থানত শাক-পাচলিৰ দোকানত লোকৰ ভিৰ সচাকৈয়ে ৰাজ্যৰ বাবে এক শংকা ।\nতদুপৰি স্বাস্থ্য বিভাগ বা আন জৰুৰী সেৱাৰ সৈতে জড়িত লোকসকলে দুচকীয়া , চাৰিচকীয়া বাহনত বিচৰণ কৰি থকা পৰিলক্ষিত হৈছে। প্ৰশাসনেও সেইসকল লোকৰ বিৰুদ্ধে কোঠোৰ হোৱা দেখা যোৱা নাই যিয়ে লকডাউনৰ নীতি নিৰ্দেশনা উলংঘন কৰিছে।\nঅন্য খবৰৰ বাবে পঢ়ক: দেশজোৰা তলাবন্ধ : চাহেব-ই-বাৰাত ঘৰৰ ভিতৰতে পালনৰ আহ্বান মুছলমান সমাজৰ\nTags: corona virus Social distancing


অভিজ্ঞতাৰ সঁফুৰা .. Abhigotar Xofura : View Blog Posts\nBlog: অভিজ্ঞতাৰ সঁফুৰা .. Abhigotar Xofura\nDr Mahan Lal Das\nI guard the frontiers Day in and day out So that you feel safe without any doubt. When calamities strike Endangering properties And manyalife I stand by you Putting service before self If need be Laying down my life With utmost pride. Do not ask me my name Putting me into shame For selfless service is My name and real fame.@ Dr Makhan Lal Das ... Read more\n240 View0Like 11:41am 26 Jun 2013\nI cannot harm youNor can I help youI am sleeping silentlyWith hundred others like me,Swept away by the sludgeNow buried under the mud,There are also thousand othersProbably waiting just to join us,If you call yourselfamanTry to help some if you can, And for humanity's sakePlease give politicsabreak,We saw that all our liveNow give us some respite,From under the heap of debris This only is our silent plea..---Dr Makhan Lal Das (23rd June, 2013) ... Read more\n257 View0Like 4:38am 24 Jun 2013\n১)মেঘ গৰ্জনপ্ৰবল বৰষুণমৃত্যু নিৰ্জন ৷২)চলন্ত ভূমিসকলো একাকাৰমৰণ চুমি৷৩)ভগ্ন হৃদয়শিলৰ বোজা লয়চকুলো বয়৷ @ ডঃ মাখন লাল দাস (২৩ জুন ২০১৩)... Read more\n275 View0Like 2:29pm 23 Jun 2013\nমাহীয়েকৰ বিয়ালৈ বিমলহঁত মাকৰ সৈতে চাৰিদিন আগতেই আহিল৷ বিমল, ককায়েক অমল আৰু সৰু ভায়েক নিৰ্মল৷ দেউতাকৰ মৃত্যুৰ পাছত বিমলহঁত গুৱাহাটীৰ পৰা বৰপেটালৈ অহা প্ৰায় ছমাহমান হৈছে৷ দেউতাক ডাঙৰ চাকৰিয়াল আছিল, সাধাৰণ বেমাৰতে অকাল বিয়োগ হয়৷ বিধবা মাকৰ সৈতে বিমলহঁত এতিয়া বৰপেট�... Read more\n272 View0Like 1:43pm 23 Jun 2013\nজীৱনত আউল লগালে আউল লাগিয়েই থাকিব!যদিহে তুমি হাঁহা, জীৱনেও নিশ্চয় হাঁহিব!!সমস্যা সদায় আহিব, তুমিতো যুঁজিবই লাগিব,সমস্যালৈ ভয় কৰিলে, সেয়ে অধিক ভয় খুৱাব!!লক্ষ্য নিজে তোমালৈ নাহে, মনত ৰাখিব লাগিব,খোজ দি দি আগুৱালেহে লক্ষ্য কাষ চাপি আহিব৷!ভয় খাই এই জীৱনত যিজনে আশাই এৰি দি�... Read more\n286 View0Like 6:28am 21 Jun 2013\nNo one trained me How to beafather No one does.. I know I am not best Probably am worst Than the rest.. My father did not Live long.. Early life To me Becameasad song.. The values he taught Still linger on The memories of his Worthamillion.. But the best Father is HE Whom we cannot see Isn't it proper To lead my child To Him The Father We ought to be? ==============---Dr M L Das. (16/6/13)... Read more\n287 View0Like 7:13am 16 Jun 2013\nকিছুদিনৰ পৰা অধ্যাপক পাঠকৰ গাড়ীখনে এটা শব্দ কৰিবলৈ লৈছে৷ লাহে লাহে চলালে শব্দটো নহয়৷ গুৱাহাটীৰ ভীৰৰ মাজত সেয়েহে শব্দটো হোৱা নাছিল৷ এদিন কিবা কাৰণত বকোৰ পিনে যাব লগা হৈছিল৷ মুকলি ৰাস্তাত গাড়ীখনৰ বেগ বঢ়োৱাৰ লগে লগে ইঞ্জিনৰ পৰা কিবা অদ্ভুত শব্দ এটা ওলাবলৈ ধৰিলে, ধেপ�... Read more\n248 View0Like 5:37pm 14 Jun 2013\nI thoughtShe would say somethingProbably she had been thinkingI would say something.In the silence that flowed The two banks that had become inertAnd who could never meet Kept on gauging the difference in time....Translated by Dr Makhan Lal DasFromaHindi poem originally composed by Rafat Alam ... Read more\n284 View0Like 8:23am 13 Jun 2013\n‘আধুনিক’ আমি বাৰু হ’লো ঠিকেই......\nএতিয়া স্বয়ং অধঃপতনক মাতি থকা হৈছেশৰীৰবোৰ উদংকৈ দেখুৱাব ধৰা হৈছে‘আধুনিক’ আমি বাৰু হ’লো ঠিকেইকিন্তু এতিয়া অশ্লীল কৰি থকা হৈছেযি ঠাইৰ পৰা মানুহ খালত পৰিছিলসেই বাট সুন্দৰ বুলি কোৱা হ’ব ধৰিছেকিনো কৰোঁ মাতা-পিতাও আজি ধন্যতেওঁলোকক আধুনিক বনোৱা হ’ব ধৰিছেএতিয়া অসভ্যক আ... Read more\n276 View0Like 5:48am 13 Jun 2013\nমই ভাবি আছিলোতেওঁ কিবা ক’বহয়তো তেওঁ ভাবিছিলমই কিবা ক’ম৷এনেদৰেই বৈ থকা নীৰৱতাৰ মাজতসময়ৰ ব্যৱধানবোৰ জুখি গ’লকেতিয়াও মিলিব নোৱাৰাজড় হৈ পৰা দুটি পাৰে৷মূল: (হিন্দী)ৰাফট আলম অনু: ডঃ মাখন লাল দাস ... Read more\n265 View0Like 10:27am 12 Jun 2013\nতেওঁ আছিল এচাটি সুগন্ধি বতাহযি আঁতৰি যোৱাৰ লগে লগেসিক্ততা আহিল, নিয়ৰৰ পানীৰদুচকুত থিতাপি ল’লে প্ৰতীক্ষাই৷ফুলৰ ঋতুৱেনো কি জানে কেতিয়ালৈকেকাঁইটৰ কোলাত বহিএপাহ এপাহকৈ উৱলি যাব লাগিব৷সুবাসৰ সেই চিনাকি চিনাকি বা চাটিকেতিয়াও আৰু উভটি নাহে৷গৰম বতাহে আগজাননী লৈ আহিছ... Read more\n256 View0Like 10:23am 12 Jun 2013\nএনেকৈয়ে বহি থাকা..\nঠিক আছে তেন্তে এনেকৈয়ে বহি থাকাযেতিয়ালৈকে সঙ্গত আছা,উপলব্ধিৰ বেদনা বুজি পোৱাটোনিজৰ বাবে জানো সহজ৷নাজানো কিমান চকুলোৰ বোজা ব’লোচকু ভৰি আছে, তথাপি নাকান্দো৷ থৰথৰোৱা ওঁঠৰ আঁৰতদীঘল কাহিনী আছে, অৱহেলাৰ প্ৰতিবাদৰকিন্তু নকওঁ৷এনেইতো তুমি নিমাত নহয়বৰফৰ শেলৰ দৰে বোজান�... Read more\n229 View0Like 10:18am 12 Jun 2013\nমানুহে কয়মোৰ অন্তৰখন হেনো শিলৰমৰা মানুহৰ লগতো দালালি কৰোঁঅন্ধ-বোবা-কলা চহৰত৷তেওঁলোকে হয়তোৰছী ছিঙি অহা কুকুৰৰ কামোৰ দেখা নাইনাইবা হস্পিটেলৰ ক্ষয় যোৱা চিৰি৷মানুহে জানো জানেশিলে যে নাকান্দেকেৱল নিঃশব্দে কাটে৷মূল: (হিন্দী)ৰাফট আলম অনু: ডঃ মাখন লাল দাস... Read more\n211 View0Like 10:04am 12 Jun 2013\nকেতিয়াবা এনেহে লাগেযেন ৰেলৰ দবাৰ দৰে জীৱনৰ যাত্ৰাও চলি আছে৷সেই যাত্ৰীসকলৰ কথানো কি ক’মযিসকলে কিছুসময় মাত-বোল কৰিনিজৰ গন্তব্য স্থান পালেগৈআৰু হেৰাই গ’ল সময়ৰ কোলাত৷যাত্ৰাৰ নিসঙ্গতাইনো কি ক’বসেই সহযাত্ৰীসকলৰ ঠিকনাযিসকল আছিল সপোনপুৰীৰ লগৰীউপলব্ধিৰ গহন বনতশিকলি... Read more\n246 View0Like 9:36am 12 Jun 2013\nহায়ৰে পতি-পত্নী..মহিলাৰ চেমিনাৰ এখন হৈছিল, কেনেদৰে স্বামীৰ লগত প্ৰেমপূৰ্ণ সম্বন্ধ বজাই ৰাখিব লাগে তাৰ ওপৰত৷মহিলাসকলক সোধা হ’ল তেওঁলোকে স্বামীসকলক ভাল পায় নে বুলি৷ সকলোৱে হাত ডাঙিলে৷তাৰপাছত সোধা হ’ল কিমানে স্বামীক ভাল পাওঁ বুলি কেতিয়া কৈছিল মনত পেলাব পাৰিব|কোনেও ... Read more\n253 View0Like 11:15am 8 Jun 2013\nচকু মুঁদি পৰি আছেৰ’দতসপোন দেখিমুগ্ধ হৈনিজৰ সপোনত ৷ৰ’দতফুলি আছেসপোনকামনা জগাব ধৰিছেএপাহ হালধীয়া বনৰীয়া ফুলে৷সূৰ্যস্নান কৰিনিৰ্বসন হৈ পৰি আছেউপত্যকা৷এখন নৈ উফন্দি আহিছেমেঘবোৰতচিকমিকাইছেপালতৰা উজ্জ্বল নাওঁ৷হয়তোঅভিসাৰলৈ ওলাইছেনীলা নদীৰ ৰাণীঅৰ্দ্ধ-নিদ্ৰাম�... Read more\n216 View0Like 4:58am 8 Jun 2013\nশক্তিহীন আৰু বেমাৰী হৈ পৰা মেকুৰীজনীয়ে নিগনি এটাক ক’লে, “এতিয়াৰে পৰা তই আৰু মোক ভয় কৰিব নালাগে৷ তয়ো এই ঘৰতে থাকিব লাগিব আৰু ময়ো৷ মোৰনো কি? মইতো গাখীৰ আৰু দৈৰেই কাম চলাই ল’ম… আজিৰে পৰা তোক স্বাধীন কৰি দিলো৷ তোৰ বিশ্বাস হোৱা নাই যদি লিখাই লৈ যা৷ মই এই নীলা চিঞাহীৰ দোৱাত�... Read more\n241 View0Like 6:52pm7Jun 2013\nনতুন দিন এটাই বৃদ্ধাশ্ৰমৰ আবাসীসকলৰ বাবে সাধাৰণতে একো নতুনত্ব কঢ়িয়াই নানে৷ একেই গতানুগতিক জীৱন সকলোৰে৷ স্বেচ্ছাসেৱী সংগঠন এটাই চলোৱা বৃদ্ধাশ্ৰমখনত ত্ৰিশজন আবাসী থাকে৷ প্ৰায় দুবছৰ আগৰ পৰাই আছে গোটেইকেইজন৷ মুঠতে তেত্ৰিশজন আছিল, কিন্তু তিনিজনৰ বিয়োগ ঘটিছে যোৱা �... Read more\n296 View0Like 9:31am6Jun 2013\n225 View0Like 4:13pm5Jun 2013\n1)वृक्ष रोपणस्वच्छ पर्यावरणमन गगन... 2)अकेला वृक्षपक्षियों का आवासशीतल स्पर्श... ================ड: माखन लाल दास 'बेफिक्र'... Read more\n211 View0Like 4:08pm5Jun 2013\nमेरे कानों में फुसफुसाया थामेरा धर्ममैंने उसका कहना मानाभर लिया कमरालाठियों, पत्थरों, चाकुओं सेदोस्त !क्या तुम्हारा धर्म भी आया थातुम्हारे पास? -----अशोक लवমোৰ কাণত ফুচফুচাইছিলমোৰ ধৰ্মইমই তাৰ কথা মানিলোভৰাই ল'লো কোঠালিলাঠি, শিলগুটি ,ছুৰী-কটাৰীৰেবন্ধু !তোমাৰ ধৰ্মও আহ... Read more\n242 View0Like 9:13am4Jun 2013\nসৌ বেঞ্চত বহিছিল বৃদ্ধ দম্পতিবহুদিন ধৰি দেখি আহিছিলোবৃদ্ধাই হাতত লৈ আহিছিলপ্লাস্টিকৰ মোনাআহি ৰাখিছিলহি বেঞ্চৰ ওপৰতদুয়ো কথাত নিমগ্ন হৈ পাহৰি গৈছিলআশে-পাশে থকা ব্যস্ততানাজানো কি বা কথা পাতিছিল-ল’ৰা-ছোৱালীৰ?অথবা ল’ৰা-ছোৱালীৰ ল’ৰা-ছোৱালীৰ?বৃদ্ধাই উলিয়াইছিল প্লা�... Read more\n241 View0Like 11:46am2Jun 2013\nসম্মুখত উচ্চল ধাৱমানযমুনাৰ লহৰপাৰলৈ আহেউভতি যায় চুই মোৰ চৰণ ৷পিছফালেকাঠখৰিৰ দ’মত শুৱাই ৰখা মানৱদেহজুইৰ উপহাৰ আগবঢ়াবলৈ সাজুলগত অহা আত্মীয়, পৰিচিতজনকোনোবাই কান্দি, কোনোবাই কন্দাৰ ভাও ধৰি৷নিগম বোধ ঘাটমানৱ জীৱনৰ অন্তিম সংস্কাৰৰ স্থানজীৱনৰ অসাৰতা সম্বন্ধীয় বাণী�... Read more\n245 View0Like 10:59am2Jun 2013\n১.ল'লো কলমলিখি দিলো কবিতানৱ জনম...২.মাৰা পাথৰলোকচাননো কাৰকাঁচৰ ঘৰ...৩.দূৰলৈ চাওঁএকো নাপাওঁ দেখাগীতকে গাঁও..৪. ভাৰত দেশজাত-পাত অনেকনহ'ক ক্লেশ....==+++=====+++===+++===+++===+++===+++===+++=========================== ... Read more\n221 View0Like 5:40am 30 May 2013\n1.लिया कलमलिख डाली कवितानया जनम...2.पत्थर फेँकानुकसान किसकाघर कांचका...3.दूरसे देखानज़र नहीं आयाकरीब होता..4. भारत देशजाति-धर्म अनेकबढ़ता क्लेश.=========================== -ड:माखन लाल दास "बेफिक्र"... Read more\n234 View0Like 5:24am 30 May 2013


Manuscript Art of Assam: Hari KonwarImage Gallery\nBhaona after Sankardeva: Changes in Form and ContentArticle\nHistory of Bihu Interview\nBihu in PhotosImage Gallery\nঅসমৰ জাতীয় উৎসৱ হিচাপে বিহুঃ এক ঐতিসাহিক বিশ্লেষনArticle\nBhaona, along with the entire structural set-up that engendered the art form can help us developawell-grounded idea about the interface between performing art, culturally endowed tropes, and the public sphere it worked with. There are two points to consider here. Firstly, cultural categories…\nBihu in Photos\n১ সাংস্কৃতিক চেতনাৰ দিশেদি অসমীয়া মানুহৰ অন্তর্জগতখনত ভুমুকি মাৰিলে পোন- প্রথমে বিহুৰ কথাই মনলৈ আহে, অন্ততঃ সাধাৰন শ্রেনী জনতাৰ মাজত। ইতিহাসে ঢুকি নোপোৱা কালৰে পৰা এই ভূ-খণ্ডত বিভিন্ন নৃগোষ্ঠীয় লোকে তেঁওলোকৰ উৎসৱ-অনুষ্ঠান সমূহ পালন কৰি আহিলেও সাম্প্রতিক সময়ত জাতি, বর্ণ, ধর্ম…


খাদ্য সম্পদৰ উৎকৰ্ষ সাধন - নৱম শ্ৰেণীৰ বিজ্ঞান অধ্যায় ১৫\nখাদ্য সম্পদৰ উৎকৰ্ষ সাধন – নৱম শ্ৰেণীৰ বিজ্ঞান অধ্যায় ১৫\nখাদ্য সম্পদৰ উৎকৰ্ষ সাধন\nনৱম শ্ৰেণীৰ বিজ্ঞান অধ্যায় ১৫\n1. শস্য, মাহ, ফলমূল আৰু শাক-পাচলিৰ পৰা আমি কি আহৰণ কৰোঁ?\nউত্তৰঃ খাদ্যশস্য যেনে-ঘেঁহু, ধান, গােমধান আদিয়ে কার্বহাইড্রেটৰ যােগেদি প্রয়ােজনীয় শক্তিৰ যােগান ধৰে। মাহজাতীয় শস্য যেনে-বুট, মটৰ আদিয়ে আমাক প্ৰটিনৰ যােগান ধৰে। ফলমূল আৰু শাক-পাচলিয়ে আমাক খাদ্যপ্রাণ আৰু খনিজ লৱণৰ যােগান ধৰে।\n2. শস্য উৎপাদনত জৈৱিক আৰু অজৈবিক কাৰকৰবাৰে কেনেদৰে প্ৰভাৱ পেলায়?\nউত্তৰঃ কিছুমান জৈৱিক কাৰক যেনে-বীজাণু, কীট- পতংগ আৰু কৃমি আৰু কিছুমান অজৈৱিক কাৰক যেনে- খৰাং, বানপানী, উষ্ণতা আদিৰ প্ৰভাৱৰ ফলত শস্যৰ উৎপাদন হ্রাস হয়।\n3. শস্যৰ উৎকর্ষ সাধনত কোনবিলাক শস্য সম্বন্ধীয় আকাংক্ষিত বৈশিষ্ট্যপূর্ণ চৰিত্র বিবেচনা কৰা হয়?\nউত্তৰঃ শস্যৰ উৎকর্ষ সাধনত শস্য সম্বন্ধীয় আকাংক্ষিত বৈশিষ্ট্যপূর্ণ চৰিত্ৰবােৰ হ’ল-\n(i) পশুধনৰ খাদ্যৰ বাবে প্রয়ােজনীয় শস্যবিলাক ওখ হােৱাৰ উপৰিও জোপােহা হ’ব লাগে।\n(ii) ধান জাতীয় শস্যৰ ক্ষেত্ৰত গছবােৰ চাপৰ হ’ব লাগে। ইয়াৰ ফলত এইবােৰ শস্যৰ কম পৰিমাণৰ পুষ্টিৰ প্রয়ােজন হয়।\n4: মুখ্য অনুপােষক কি কি আৰু ইহঁতক কিয় মুখ্য অনুপােষক বােলা হয় ?\nউত্তৰঃ মুখ্য অনুপােষকবােৰ হ’ল-নাইট্রজেন, ফছফৰাছ, পটাছিয়াম, কেলছিয়াম, মেগনেচিয়াম আৰু ছালফাৰ। ইহঁতক মুখ্য অনুপােষক বােলা হয়, কাৰণ উদ্ভিদৰ বাবে ইহঁত বেছিপৰিমাণে প্রয়ােজনীয় হয়।\n5. উদ্ভিদে অনুপােষক দ্ৰৱ্যবিলাক ক’ৰপৰা কেনেকৈ আহৰণ কৰে?\nউত্তৰঃ উদ্ভিদে অণুপােষকবােৰ মাটি, পানী আৰু বায়ুৰ পৰা আহৰণ কৰে। উদ্ভিদৰ বাবে প্রায় 16 বিধ অণুপােষকৰ প্রয়ােজন। বায়ুৱে অক্সিজেন আৰু কার্বন যােগান ধৰে। পানীয়ে হাইড্রজেন আৰু উদ্ভিদৰ বাবে আন 13 বিধ অনুপােষক মাটিৰ পৰা আহৰণ কৰে।\n6: মাটিৰ উৰ্বৰতা ৰক্ষা কৰাত জৈৱসাৰ আৰু কৃত্রিম সাৰৰ ব্যৱহাৰৰ তুলনা ।\nউত্তৰঃ মাটিৰ উৰ্বৰত ৰক্ষা কৰাত জৈৱসাৰৰ ব্যৱহাৰ অতিকৈ ফলপ্রসূ। কাৰণ জৈৱসাৰে মাটিক জৈৱ পদার্থ যােগান ধৰি মাটিৰ গুণাগুণ আৰু গঠন উন্নত কৰে। ইয়াৰ উপৰিও ই মাটিক কিছু পৰিমাণে অনুপােষকৰ যােগান ধৰি শস্যৰ বৃদ্ধিত অৰিহণা যােগায়। আনহাতে জৈৱসাৰে মাটিত থকা উপকাৰী অণুজীৱসমূহৰ কোনাে ক্ষতি নকৰে আৰু ইহঁতে কোনােধৰণে পৰিৱেশ প্ৰদূষিত নকৰে। আনহাতে মাটিত একেৰাহে কৃত্রিম সাৰ ব্যৱহাৰ কৰাৰ পৰা মাটিৰ উৰ্বৰতা হ্রাস পায়। কাৰণ কৃত্রিম সাৰে কোনাে জৈৱ পদার্থ যােগাননধৰে, লগতে ইহঁতে অণুজীৱসমূহক ধ্বংস কৰে। তেনেদৰে বৰষুণৰ পানীত কৃত্রিম সাৰসমূহ উটি গৈ জলাশয়ৰ পানীত পৰিলে পানী প্ৰদূষিত হয়।\n8. তলৰ কোনবিলাক অৱস্থাৰ পৰা অধিক লাভৱান হ’ব পাৰি?\n(a) খেতিয়কে উন্নত মানদণ্ডৰ বীজ ব্যৱহাৰ কৰা, জলসিঞ্চনৰ ব্যৱস্থা অৱলম্বন নকৰা বা কৃত্রিম সাৰৰ প্রয়ােগকৰা।\n(b) খেতিয়কে সাধাৰণ বীজ ব্যৱহাৰ কৰা, জলসিঞ্চনৰ ব্যৱস্থা কৰা আৰু কৃত্রিম সাৰৰ প্ৰয়ােগ কৰা।\n(c) খেতিয়কে উন্নত মানদণ্ডৰ বীজ ব্যৱহাৰ কৰা, জলসিঞ্চনৰ ব্যৱস্থা কৰা,কৃত্রিম সাৰৰ প্ৰয়ােগ কৰা আৰু শস্য সুৰক্ষাৰ ব্যৱস্থাপনা গ্রহণ কৰা।\nউত্তৰঃ প্ৰশ্নত দিয়া (c) বিকল্পটিৰ পৰা অধিক লাভৱান হ’ব পাৰি। কাৰণ, উন্নত মানদণ্ডৰ বীজে শস্যৰ উৎপাদন বৃদ্ধি কৰাৰ লগতে শস্যক বিভিন্ন হানিকাৰক জৈৱিক আৰুঅজৈৱিক কাৰকৰ প্ৰভাৱৰ পৰা সুৰক্ষা দিয়ে। তেনেকৈ জলসিঞ্চন আৰু কৃত্রিম সাৰৰ ব্যৱহাৰে শস্য উৎপাদনৰ উৎকর্ষ সাধন কৰে। আনহাতে শস্য সুৰক্ষাৰ সুব্যৱস্থাপনাই শস্যৰ ক্ষতিসাধন ৰােধ কৰি অধিক উৎপাদনত অৰিহণা যােগায়।\n9: শস্য সুৰক্ষাত কিয় প্ৰতিৰােধ ব্যৱস্থা আৰু জৈৱিক নিয়ন্ত্রণক অগ্রাধিকাৰ দিয়া হয়?\nউত্তৰ : শস্য সুৰক্ষাত প্ৰতিৰােধ ব্যৱস্থা আৰু জৈৱিক নিয়ন্ত্ৰণৰ এক অপৰিসীম গুৰুত্ব আছে। কাৰণ বিভিন্ন জৈৱিক আৰু অজৈৱিক কাৰকৰ প্ৰভাৱত উৎপাদিত শস্যৰ বিভিন্ন ধৰণে ক্ষতিসাধন হ’ব পাৰে। যেনে শস্যৰ মানদণ্ড কমা, ওজন কমা, অংকুৰণ ভালদৰে নােহােৱা আৰু শস্যৰ বীজৰ বৰণ সলনি হােৱা। এই ক্ষতিসমূহে খেতিয়কসকলক বাণিজ্যিকভাৱে ক্ষতিগ্রস্ত কৰে। সেয়ে শস্য সুৰক্ষাত প্ৰতিৰােধ ব্যৱস্থা আৰু জৈৱিক নিয়ন্ত্ৰণৰ অগ্রাধিকাৰ দিয়া হয়।\n10. কোনবিলাক কাৰকৰ বাৰে ভঁৰালত মজুত ৰখা শস্যৰ ক্ষতি সাধন হয় ?\nউত্তৰঃ ভঁৰালত মজুত ৰখা শস্যৰ ক্ষতি সাধন কৰা জৈৱিক কাৰবিলাক হ’ল- পােক, এন্দুৰ, ভেঁকুৰ, চাহী, বেক্টেৰিয়া আদি আৰু অজৈৱিক কাৰকবােৰ হ’ল ভৰালৰ অনুপযুক্ত উষ্ণতা আৰু জলীয় ভাপ।\n11: গাে প্রজাতি উন্নত কৰিবৰ কাৰণে কোনটো পদ্ধতি সাধাৰণতে ব্যৱহাৰ কৰা হয় আৰু কিয় ?\nউত্তৰঃ গাে প্রজাতি উন্নত কৰিবৰ কাৰণে সাধাৰণতে ব্যৱহাৰ কৰা পদ্ধতি হল বর্ণ সংকৰণ পদ্ধতি। এই পদ্ধতিত দুটা বিশেষ বিশেষ গুণ সম্পন্ন প্রজাতিৰ গােৰ মাজত প্রজনন কৰােৱা হয়। যেনে দীর্ঘম্যাদী দুগ্ধকালৰ বাবে বিদেশী প্রজাতি আৰু ৰােগ প্রতিৰােধৰ ক্ষমতাৰ বাবে থলুৱা প্রজাতি নির্বাচন কৰা হয়। এই পদ্ধতিৰ দ্বাৰা দুয়ােটা গুণবিশিষ্ট গাে পাব পাৰি।\n12: তলৰ উক্ৰিটোৰ তাৎপর্য আলােচনা কৰা ?\n“এইটো অতি তাৎপর্যপূর্ণ কথা যে ভাৰতীয় হাঁহ-কুকুৰাই হ’ল কম আঁহযুক্ত (মানুহৰ অনুপযােগী) খাদ্যৰ পৰা অতি পুষ্টিকৰ প্রাণী প্রটিনলৈ ৰূপান্তৰ কৰিব পৰা প্রাণী।”\nউত্তৰঃ কণী পৰা হাঁহ-কুকুৰাৰ বাবে আঁহযুক্ত সস্তীয়া খাদ্য কৃষিৰ উপজাত দ্রব্যৰ পৰা প্রস্তুত কৰা হয়। এনে খাদ্য মানুহৰ বাবে অনুপযােগী। কিন্তু এই খাদ্য গ্রহণ কৰি হাঁহ- কুকুৰাই যি কণী উৎপাদন কৰে, সি অতিশয় পুষ্টিকৰ প্ৰটিনযুক্ত হয়। ওপৰৰ উক্তিটোৰ এয়াই তাৎপর্য।\n13: দুগ্ধপাম আৰু হাঁহ-কুকুৰা পাম পৰিচালনাৰ বাবে কি কি সাধাৰণ ব্যৱস্থা হাতত লােৱা হয় ?\nউত্তৰঃ দুগ্ধপাম আৰু হাঁহ-কুকুৰা পাম পৰিচালনাৰ বাবে লােৱা কেইটামান সাধাৰণ ব্যৱস্থা হ’ল – (i) পামঘৰৰ চাফ-চিকুণতা, (ii) উপযুক্ত খাদ্যৰ যােগান। (iii) সংক্রমক ৰােগৰ বিৰুদ্ধে ছিটাকৰণ ব্যৱস্থা।\n14: ব্ৰইলাৰ আৰু লেয়াৰৰ মাজত পার্থক্য কি আৰু সিহঁতৰ পৰিচালনাৰ মাজত পার্থক্য কেনে ধৰণৰ ?\nউত্তৰঃ ব্ৰইলাৰ আৰু লেয়াৰৰ মাজত থকা পার্থক্য হল – ব্ৰইলাৰবােৰ হ’ল মাংস উৎপাদন কৰা চৰাই আৰু আনহাতে লেয়াৰবােৰে কণী উৎপাদন কৰে। সিহঁতৰ পৰিচালনাৰ মাজতাে বিশেষ পার্থক্য থাকে। পামঘৰৰ অৱস্থা, পৰিৱেশ আৰু পৰিপুষ্টৰ ফালৰ পৰা সিহঁতক বেলেগ বেলেগ সুবিধাৰ দৰকাৰ। লেয়াৰবিলাকক সাধাৰণতে সস্তীয়া আঁহযুক্ত খাদ্যৰ যােগান ধৰা হয়। আনহাতে ব্ৰইলাৰবিলাকক প্রটিন আৰু চর্বিযুক্ত খাদ্য যােগান ধৰা হয়।\n15. কি ধৰণে মাছ ধৰা হয়?\nউত্তৰঃ সংগ্ৰহ আৰু পালন প্রক্রিয়াৰ দ্বাৰা সামুদ্রিক পৰিস্থিতিতন্ত্ৰ আৰু নির্মল পানীৰ তন্ত্রত ক্ৰমে মাছ ধৰা হয়\n16. মিশ্ৰিত মীন পালনৰ সুবিধাসমূহ কি কি?\nউত্তৰঃ মিশ্ৰিত মীন পালনত একেটা পুখুৰীতে কেইবাটাও প্রজাতিৰ মাছ ৰখা হয়। এই মাছবােৰৰ খাদ্য ভিন্ন হােৱা হেতুকে খাদ্যৰ বাবে প্রতিদ্বন্ধিতা কৰিব নালাগে। এই পদ্ধতিত মাছবােৰৰ থকা ঠাইয়াে ভিন্ন ধৰণৰ হয় আৰু যাৰ ফলত মাছবােৰৰ উৎপাদন বৃদ্ধি হয়।\n17. মৌ উৎপাদনৰ বাবে বিভিন্ন মৌ প্রজাতিবােৰৰ কেনেধৰণৰ বৈশিষ্ট্য থকা প্রয়ােজন?\nউত্তৰঃ তলত দিয়া বৈশিষ্ট্য থকাৰ প্ৰয়ােজন-\n(i) মৌ চুহাৰ ক্ষমতা।\n(ii) শত্ৰুৰ পৰা নিজকে ৰক্ষা কৰা ক্ষমতা।\n(iii) উন্নত মানৰ কণী দিয়াৰ সক্ষমতা আদিবােৰ।\n18. পেষ্টুৰেজ কি আৰু মৌ উৎপাদনৰ লগত ইয়াৰ কি সম্পর্ক ?\nউত্তৰঃ পেষ্টুৰেজ হৈছে এবিধ শস্য গছ যাৰ পৰা মৌ মাখিয়ে মৌ চুহে আৰু মৌ উৎপাদন কৰে।\nখাদ্য সম্পদৰ উৎকৰ্ষ সাধন অনুশীলনীৰ প্রশ্নোত্তৰ\n1: শস্যৰ অধিক উৎপাদন কৰিব পৰা যিকোনাে এটা পদ্ধতি বর্ণনা কৰা।\nউত্তৰঃ শস্যৰ অধিক উৎপাদন কৰিব পৰা এটা পদ্ধতি হল শস্যৰ সঁচৰ উৎকর্ষ সাধন। শস্যৰ সঁচৰ উৎকর্ষ সাধনৰ দুটা ব্যৱস্থা আছে। প্রথমটো হ’ল বর্ণ সংকৰণ পদ্ধতি। বর্ণসংকৰণ হ’ল জিনীয়ভাৱে পার্থক্য থকা দুটা উদ্ভিদৃৰ মাজত কৰা প্রজনন পদ্ধতি। এই পদ্ধতিৰ দ্বাৰা কোনাে শস্যৰ সঁচক আকাংক্ষিত গুণবিশিষ্ট কৰিব পৰা যায়। দ্বিতীয়তে, শস্যৰ সঁচৰ উৎকর্ষ সাধনৰ বাবে কোনাে প্রয়ােজনীয় জিন আনি শস্যত অন্তর্ভুক্ত কৰিব পাৰি। এইদৰে সেই নির্দিষ্ট জিনটোৱে বহন কৰা আকাংক্ষিত চৰিত্ৰটো সঁচটোৱে লাভ কৰে।\nSee also অনু আৰু পৰমাণু [প্ৰশ্ন উত্তৰ] নৱম শ্ৰেণীৰ বিজ্ঞান অধ্যায় 3\n2: পথাৰত কিয় জৈৱ সাৰ আৰু কৃত্রিম সাৰ প্ৰয়ােগ কৰা হয় ?\nউত্তৰঃ জৈৱ সাৰসমূহে মাটিক জৈৱ পদার্থ আৰু কিছু পৰিমাণে অনুপােষক যােগান ধৰে। জৈৱ পদার্থসমূহে মাটিৰ গঠন আৰু গুণাগুণ উন্নত কৰে, যাৰ ফলত মাটিৰ পানী ধাৰণ ক্ষমতা বা পানী বােৱাই দিব পৰা ক্ষমতা বাঢ়ে। অনুপােষক সমূহে উদ্ভিদৰ পৰিপুষ্টিত সহায় কৰে। তেনেদৰে কৃত্রিম সাৰ হ’ল ব্যৱসায়িকভাৱে প্ৰস্তুত কৰা উদ্ভিদৰ অনুপােষক। সেয়ে কৃত্রিম সাৰসমূহে উদ্ভিদৰ বাবে প্রয়ােজনীয় অনুপােষকসমূহ যােগান ধৰে। এনেবােৰ কাৰণত জৈৱ সাৰ আৰু কৃত্রিম সাৰ পথাৰত প্ৰয়ােগ কৰা হয় ।\n3. অন্তৰাৱর্তী কৃষি পদ্ধতিআৰুশস্যাৱর্তনৰ সুবিধাসমূহ কিকি?\nউত্তৰঃ অন্তৰাৱৰ্তী কৃষি পদ্ধতিৰ সুবিধাসমূহহ’ল-\n(i) এই পদ্ধতিত এক সময়তে দুই বা ততােধিক শস্য পাব পাৰি।\n(ii) এই পদ্ধতিত পােষক দ্ৰৱ্যৰ সঠিক ব্যৱহাৰ হয়। আৰু মাটিৰ উৰ্বৰতা বৃদ্ধি হয়।\nশস্যাৱর্তনৰ সুবিধাসমূহ হ’ল-\n(i) শস্যৰ গুণাগুণ উন্নত হয়।\n(ii)মাটিতনাষ্ট্রজেনৰ পৰিমাণ বৃদ্ধি হয় আৰুউৰ্বৰতাও বৃদ্ধি হয়।\n4: জিনীয় সালসলনি কৌশল কি? ই কৃষি পদ্ধতিত কিয় উপযােগী?\nউত্তৰঃ কোনাে শস্যৰ ক্ৰমজমত আন জিন প্রতিষ্ঠা কৰাৰ ফলত শস্যবিধৰ জিনীয় সালসলনি ঘটে, যাৰ ফলত শস্যবিধে সেই জিনটোৱে বহন কৰা চৰিত্ৰ লাভ কৰে। এই কৌশলকে জিনীয় সালসলনি কৌশল বােলে। এই কৌশল কৃষি পদ্ধতিত উপযােগী, কাৰণ এই পদ্ধতিৰ দ্বাৰা শস্য এবিধৰ যিকোনাে আকাংক্ষিত চৰিত্ৰ প্ৰদান কৰি তাৰ উৎকর্ষ সাধন কৰিব পাৰি।\n5: ভৰালত মজুত কৰি ৰখা শস্যৰ কেনেদৰে ক্ষতিসাধন হয় ?\nউত্তৰঃ ভঁৰালত মজুত কৰি ৰখা শস্যৰ ক্ষতিসাধন দুই প্রকাৰে হ’ব পাৰে। জৈৱিক আৰু অজৈৱিক কাৰকৰ দ্বাৰা। জৈৱিক কাৰকবােৰ হ’ল – কীট-পতংগ, এন্দুৰ, ভেঁকুৰ, বেক্টেৰিয়া আদি আৰু অজৈৱিক কাৰকবােৰ হ’ল ভৰালঘৰ অনুপযুক্ত উষ্ণতা আৰু আর্দ্রতা।\n6: পশুপালনৰ দ্বাৰা কৃষকসকল কেনেকৈ লাভান্বিত হয় ?\nউত্তৰঃ পশুপালনৰ দ্বাৰা উৎপাদিত দ্রব্যসমূহ যেনে গাখীৰ, কণী, মাংস আদি বিক্রী কৰি কৃষকসকল আর্থিকভাৱে লাভৱান হয়। আনহাতে পশুপালনৰ দ্বাৰা পােৱা জীৱ- জন্তুৰ মলমূত্র আৰু পামৰ আন পেলনীয়া আৱৰ্জনাৰ পৰা পচন সাৰ প্ৰস্তুত কৰি কৃষকসকলে শস্যপথাৰত ব্যৱহাৰ কৰি শস্য উৎপাদন বৃদ্ধি কৰিব পাৰে।\n7: গাে-পালনৰ দ্বাৰা কি কি লাভ হয় ?\nউত্তৰঃ গাে-পালনৰ লাভালাভসমূহ হ’ল —(ক) গাখীৰ উৎপাদন। (খ) কৃষি কর্মত ব্যৱহাৰ কৰিবলৈ বলধ গৰুৰ যােগান।\n৪. উৎপাদন বৃদ্ধি কৰিবৰ বাবে ‘পল্টি পাম’, মীনপাম আৰু মৌ-মাখি পালনত কি ব্যৱস্থা লােৱা হয়?\nউত্তৰঃ উৎপাদন বৃদ্ধি কৰিবৰ বাবে ‘পল্টি পাম’, মীনপাম আৰু মৌ-মাখি পালনত লােৱা ব্যৱস্থাবােৰ হ’ল\n(i) পামবিলাক পৰিষ্কাৰ কৰা।\n(ii) আৱশ্যকানুযায়ী আহাৰ যােগান ধৰা।\n(iii) সংক্রামক ৰােগৰ বিৰুদ্ধে ছিটাকৰণৰ ব্যৱস্থা কৰা আদি।\n9. আহৰণ মীনক্ষেত্র, মেৰীকালচাৰ’, ‘একুৱাকালচাৰ আদিৰ মাজত কেনেকৈ পার্থক্য উলিয়াবা?\nউত্তৰঃ আহৰণ মীনক্ষেত্র, মেৰীকালচাৰ, ‘একুৱাকালচাৰ’আদিৰ মাজত কেনেকৈ পার্থক্য হল-\n(i) মাছবােৰ প্রাকৃতিক উৎস যেনে-পুখুৰী,নদ-নদী, জান-জুৰি আদিৰ পৰা পােৱা যায়।\n(ii) এইক্ষেত্ৰত মাছবােৰ জালৰ সহায়ত সহজতে ধৰিব পাৰি।\n(i)এইক্ষেত্ৰত মাছবােৰ জাহাজৰ সহায়ত সাগৰৰ পৰা ধৰা হয়।\n(ii) মাছবােৰ কৃত্রিম উপগ্রহৰ সহায়ত বিচাৰি উলিওৱা হয় আৰু বিভিন্ন ধৰণৰ জালেৰে মাছ ধৰা হয়।\n(i) এই ক্ষেত্ৰত মাছবােৰ বন্ধ পুখুৰী আৰু পৰিষ্কাৰ পানীত উৎপাদন কৰা হয়।\n(ii) মাছবােৰ জালৰ সহায়ত সহজে ধৰিব পাৰি।\nনৱম শ্ৰেণীৰ বিজ্ঞান অধ্যায় ১৫ চমু প্রশ্নোত্তৰ\nপ্রশ্ন: সেউজ বিপ্লৱ কি?\nউত্তৰঃ আমাৰ দেশত খাদ্যশস্যৰ উৎপাদন বৃদ্ধিৰ বাবে যি আধুনিক আৰু বিজ্ঞানসম্মত কার্যপদ্ধতিৰ বহুল ব্যৱহাৰ প্ৰচলন হৈছিল, তাক সেউজ বিপ্লৱ বােলে।\nপ্রশ্ন: শ্বেত বিপ্লৱ কি ?\nউত্তৰঃ আমাৰ দেশত গাখীৰৰ উৎপাদন বৃদ্ধি আৰু গাখীৰৰ দক্ষতাপূর্ণ ব্যৱহাৰৰ বাবে যি আধুনিক আৰু বিজ্ঞানসন্মত কার্যপন্থা গ্ৰহণ কৰা হৈছিল, তাক শ্বেত বিপ্লৱ বােলে।\nপ্রশ্ন: আমাক কার্বহাইড্রেট যােগান ধৰা কেইবিধমান ধানজাতীয় শস্যৰ উদাহৰণ দিয়া।\nউত্তৰঃ আমাক কার্বহাইড্রেট যােগান ধৰা কেইবিধমান ধানজাতীয় শস্য হ’ল – ঘেঁহু, ধান, মাকৈ, মিলেট ইত্যাদি।\nপ্রশ্ন: আমাক প্ৰ’টিন যােগান ধৰা কেইবিধমান শস্যৰ উদাহৰণ দিয়া।\nউত্তৰঃ আমাক প্ৰটিন যােগান ধৰা কেইবিধমান মাহজাতীয় শস্যৰ উদাহৰণ হ’ল — বুট, মটৰ, মুগ, মচুৰ আদি।\nপ্রশ্ন: আমাক লিপিড বা চর্বী যােগান ধৰা কেইবিধমান শস্যৰ উদাহৰণ দিয়া।\nউত্তৰঃ আমাক লিপিড বা চর্বী যােগান ধৰা কেইবিধমান তৈলবীজ শস্যৰ উদাহৰণ হ’ল – ছয়াবিন, সৰিয়হ, সূর্যমুখী ফুল, তিল আদি।\nপ্রশ্ন: ভিটামিন আৰু খনিজ লৱণৰ উৎস শস্যবােৰ কি?\nউত্তৰঃ শাক-পাচলি, ফল-মূল আৰু মচলা জাতীয় খাদ্য শস্যবােৰ হ’ল ভিটামিন আৰু খনিজ লৱণৰ উৎস শস্য।\nপ্রশ্ন: জীৱজন্তুৰ খাদ্য হিচাপে উৎপাদন কৰা তিনিধি শস্যৰ নাম লিখা।\nউত্তৰঃ জীৱ-জন্তুৰ খাদ্য হিচাপে উৎপাদন কৰা তিনিবিধ শস্যৰ নাম হ’ল বাৰচীম, অটচ আৰু চুড়ান ঘাঁহ।\nপ্রশ্ন: ৰবি শস্য কি? উদাহৰণ দিয়া।\nউত্তৰঃ যিবিলাক শস্যৰ খেতি শীতকালত অর্থাৎ নৱেম্বৰ মাহৰ পৰা এপ্রিল মাহৰ ভিতৰত কৰা হয়, তেনে শস্যক ৰবি শস্য বােলে। যেনে– ঘেঁহু, বুট, মটৰ, সৰিহয় আদি।\nপ্রশ্ন: খাৰিফ শস্য কাক বােলে? উদাহৰণ দিয়া।\nউত্তৰঃ যি বিলাক শস্যৰ খেতি বাৰিষা কালত অর্থাৎ জুন মাহৰ পৰা অক্টোবৰ মাহৰ ভিতৰত কৰা হয়, তেনে শস্যক খাৰিফ শস্য বােলে; যেনেঃ ধান, দুয়াবিন, কপাহ আদি।\nপ্রশ্ন: বর্ণ সংকৰণ কি ?\nউত্তৰঃ বর্ণ সংকৰণ হল জিনীয়ভাৱে পার্থক্য থকা দুটা জীৱৰ মাজত কৰা প্রজনন পদ্ধতি।\nপ্রশ্নঃ জিনীয়ভাৱে ৰূপান্তৰিত শস্য কাক বােলে ?\nউত্তৰঃ কোনাে উদ্ভিদৰ দেহত কোনাে নির্দিষ্ট চৰিত্ৰৰ জিন প্রয়ােগ কৰি উন্নত শস্যৰ সঁচ পাব পাৰি। এনেদৰে প্রাপ্ত সঁচক জিনীয়ভাৱে ৰূপান্তৰিত শস্য বােলা হয়।\nপ্রশ্ন: শস্যৰ ক্ষতিসাধন কৰা জৈৱিক কাৰকসমূহ কি কি?\nউত্তৰঃ শস্যৰ ক্ষতিসাধন কৰা জৈৱিক কাৰকসমূহ হ’ল – ৰােগ, পতংগ আৰু কৃমি।\nপ্রশ্ন: শস্যৰ উৎপাদন হ্রাস কৰিব পৰা অজৈৱিক কাৰকসমূহ কি?\nউত্তৰঃ শস্যৰ উৎপাদন হ্রাস কৰিব পৰা অজৈৱিক কাৰকসমূহ হ’ল— খৰাং, অত্যধিক লৱণ, পানী জমা হােৱা, তাপ, শীত আৰু হিম।\nপ্রশ্ন: জৈৱ সাৰ কি ?\nউত্তৰঃ জৈৱ সাৰ হ’ল জীৱ-জন্তুৰ মল-মূত্র আৰু উদ্ভিদজাত পেলনীয়া অংশৰ বিয়ােজন। ঘটাই প্রস্তুত কৰা এবিধ জৈৱিক পদার্থ।\nপ্রশ্ন: জৈৱ সাৰৰ উপাদানসমূহ কি কি?\nউত্তৰঃ জৈৱ সাৰৰ উপাদান দুটা হ’ল-(i) জৈৱিক পদার্থ (ii) অণুপােষক।\nপ্রশ্ন: তৈল বীজৰ পৰা আমি কি পাও?\nউত্তৰঃ তৈল বীজৰ পৰা আমি চর্বি আহৰণ কৰাে।\nপ্রশ্ন: সেউজ সাৰে মাটিত যােগান ধৰা অণুপােষক দুটা কি কি?\nউত্তৰঃ সেউজ সাৰে মাটিত যােগান ধৰা অণুপােষক দুটা হ’ল-নাইট্রজেন আৰু ফছফৰাছ।\nপ্রশ্ন: ৰাসায়নিক সাৰ কি?\nউত্তৰঃ ৰাসায়নিক বা কৃত্রিম সাৰ হ’ল বাণিজ্যিকভাৱে প্ৰস্তুত কৰা উদ্ভিদৰ অণুপােষক।\nপ্রশ্ন: কৃত্রিম সাৰে মাটিত যােগান ধৰা অণুপােষকবােৰ কি?\nউত্তৰঃ কৃত্রিম সাৰে মাটিত যােগান ধৰা অণুপােষকবােৰ হ’ল—নাইট্রজেন, ফছফৰাছ। আৰু পটেছিয়াম।\nSee also আমি অসুস্থ হওঁ কিয় ? নৱম শ্ৰেণীৰ বিজ্ঞান অধ্যায় ১৩\nপ্রশ্ন: জলসিঞ্চনৰ পদ্ধতিসমূহ উল্লেখ কৰা।\nউত্তৰঃ জলসিঞ্চনৰ বিভিন্ন পদ্ধতিসমূহ হ’ল- কুঁৱা, নলা, নদী উত্তোলন ব্যৱস্থা আৰু পুখুৰী।\nপ্রশ্ন: কৃষি প্রণালী কাক বােলে ?\nউত্তৰঃ শস্য উৎপাদন কৰা বিভিন্ন পদ্ধতিকে কৃষি প্রণালী বােলে।\nRelated Post: নৱম শ্ৰেণীৰ বিজ্ঞান অধ্যায় ১৪\nপ্রশ্ন: মিশ্রিত কৃষি প্রণালী কি ?\nউত্তৰঃ একেউৰা মাটিত সমকালীনভাৱে দুটা বা ততােধিক শস্যৰ খেতি কৰা প্ৰথাকে মিশ্রিত কৃষি প্ৰণালী বােলে।\nপ্রশ্ন: মিশ্রিত কৃষি প্ৰণালীৰ সুবিধা কি?\nউত্তৰঃ মিশ্রিত কৃষি প্রণালীৰ সুবিধাটো হ’ল যে এবিধ শস্যৰ ক্ষতিসাধন হ’লেও আনবিধ শস্যৰ দ্বাৰা কৃষকসকল লাভান্বিত হ’ব পাৰে।\nপ্রশ্ন: অন্তৰাৱৰ্তী কৃষি প্রণালী কি?\nউত্তৰঃ একেডৰা মাটিতে দুটা বা ততােধিক শস্যৰ খেতি এক নির্দিষ্ট শৈলীৰে কৰা প্রথাক অন্তৰাৱর্তী কৃষি প্রণালী বােলে।\nপ্রশ্ন: শস্যাৱৰ্তন কাক বােলে ?\nউত্তৰঃ সুপৰিকল্পিতভাৱে একে ডােখৰ মাটিতে এটাৰ পিছত এটাকৈ বিভিন্ন শস্যৰ খেতি কৰা প্ৰথাক শস্যাৱর্তন বােলে।\nপ্রশ্ন: শষ্যাৱর্তনৰ সুবিধা কি?\nউত্তৰঃ শস্যাৱর্তনৰ প্ৰধান সুবিধাটো হ’ল যে একেড় মাটিত এবছৰতেই দুটা বা ততােধিক শস্যৰ খেতি সফলতাৰে কৰিব পাৰি ।,\nপ্রশ্ন: শস্যত ৰােগ সৃষ্টি কৰা অণুজীৱসমূহ কি কি?\nউত্তৰঃ শস্যত ৰােগ সৃষ্টি কৰা অণুজীৱসমূহ হ’ল—বেক্টেৰিয়া, ভাইৰাছ আৰু ভেঁকুৰ।\nপ্রশ্ন: কীটনাশক কাক বােলে ?\nউত্তৰঃ কীটনাশকবােৰ হ’ল শস্যৰ ক্ষতিসাধন কৰা অপতৃণ, পতংগ আৰু ৰােগ নিয়ন্ত্রণ কৰা কিছুমান ৰাসায়নিক পদার্থ।\nপ্রশ্ন: কীটনাশকৰ প্ৰকাৰ কেইটা কি কি?\nউত্তৰ : কীটনাশসমূহ তিনি প্রকাৰৰ। যেনে- বননাশক, পতংগনাশক আৰু ভেঁকুৰনাশক।\nপ্রশ্ন: গ্রীষ্মকালীন কর্যণ কাক বােলে?\nউত্তৰ : অপতৃণ আৰু কীটসমূহ ধ্বংস কৰাৰ বাবে খেতি পথাৰসমূহত গ্রীষ্মকালত দকৈ হাল বােৱা হয়। ইয়াকে গ্রীষ্মকালীন কর্ষণ বােলে।\nপ্রশ্ন: ভঁৰালত মজুত ৰখা শস্যৰ ক্ষতিসাধন কৰা জৈৱিক কাৰকবােৰ কি?\nউত্তৰঃ ভঁৰালত মজুত ৰখা শস্যৰ ক্ষতিসাধন কৰা জৈৱিক কাৰকবােৰ হ’ল-পতংগ, এন্দুৰ, ভেঁকুৰ, বেক্টেৰিয়া আদি।\nপ্রশ্ন: ভঁৰালত মজুত ৰখা শষ্যৰ ক্ষতিসাধন কৰা অজৈৱিক কাৰক দুটা কি কি?\nউত্তৰঃ ভঁৰালত মজুত ৰখা শস্যৰ ক্ষতিসাধন কৰা অজৈৱিক কাৰক দুটা হ’ল- ভঁৰালৰ অনুপযুক্ত আর্দ্রতা আৰু উষ্ণতা।\nপ্রশ্ন: পশুপালন কাক বােলে ?\nউত্তৰঃ পশুধনৰ বিজ্ঞানসন্মত ব্যৱস্থাপনাক পশুপালন বােলে।\nপ্রশ্ন: পশুপালনত অন্তর্ভুক্ত মুখ্য বিষয় তিনিটা কি কি?\nউত্তৰঃ পশুপালনত অন্তর্ভুক্ত মুখ্য বিষয় তিনিটা হ’ল— খাদ্য যােগান, প্রজনন আৰু ৰােগ নিয়ন্ত্রণ।\nপ্রশ্ন: গাে-পালনৰ মুখ্য উদ্দেশ্য দুটা কি কি?\nউত্তৰঃ গাে-পালনৰ মুখ্য উদ্দেশ্য দুটা হ’ল (i) গাখীৰ উৎপাদন (ii) কৃষিকৰ্মত ব্যৱহাৰৰ বাবে বলধ গৰুৰ উৎপাদন।\nপ্রশ্ন: খীৰতী আৰু বলধ কাক বােলে ?\nউত্তৰঃ গাখীৰ দিয়া মাইকী গৰুক খীৰতী আৰু কৃষিকৰ্মত ব্যৱহাৰ হােৱা মতা গৰুক বলধ বােলে।\nপ্রশ্ন: ভাৰতীয় গৰুৰ প্ৰজাতিটোৰ নাম কি?\nউত্তৰঃ ভাৰতীয় গৰুৰ প্ৰজাতিটোৰ নাম হ’ল বচ্ ইণ্ডিকাচ।\nপ্রশ্ন: ভাৰতীয় মহৰ প্রজাতিটোৰ নাম কি?\nউত্তৰঃ ভাৰতীয় মহৰ প্রজাতিটোৰ নাম হ’ল— বচ্ বােবেলিচ।\nপ্রশ্ন: দুগ্ধকাল বুলিলে কি বুজা?\nউত্তৰঃ খীৰতী গৰু বা মহে পােৱালি জন্ম দিয়াৰ পিছৰ যিমান দিনলৈকে গাখীৰ উৎপাদন কৰে, সেই সময়খিনিক দুগ্ধকাল বােলে।\nপ্রশ্ন: দুবিধ বিদেশী গৰুৰ সঁচৰ উদাহৰণ দিয়া।\nউত্তৰঃ দুবিধ বিদেশী গৰুৰ সঁচৰ উদাহৰণ হু’ল— জার্চী আৰু ব্রাউন চুইছ।\nপ্রশ্ন: দুবিধ থলুৱা গৰুৰ সঁচৰ উদাহৰণ দিয়া।\nউত্তৰঃ দুবিধ থলুৱা গৰুৰ সঁচৰ উদাহৰণ হ’ল—ৰঙা সিন্ধি আৰু চাহিৱাল।\nপ্রশ্ন: গৰু-ম’হৰ সঁচৰ উৎকর্ষ সাধনৰ বাবে লােৱা সাধাৰণ ব্যৱস্থাটো কি?\nউত্তৰঃ গৰু-ম’হৰ সঁচৰ উৎকর্ষ সাধনৰ বাবে লােৱা সাধাৰণ ব্যৱস্থাটো হ’ল— বর্ণ সংকৰণ পদ্ধতি।\nপ্রশ্ন: বহিঃ পৰজীৱীৰ দ্বাৰা হােৱা গৰু-ম’হৰ ৰােগবিধ কি ?\nউত্তৰঃ বহিঃ পৰজীৱীৰ দ্বাৰা হােৱা গৰু-ম’হৰ ৰােগবিধ হ’ল-চৰ্মৰােগ।।\nপ্রশ্ন: অন্তঃপৰজীৱীৰ দ্বাৰা গৰু-ম’হৰ হ’ব পৰা ৰােগৰ উদাহৰণ দিয়া।\nউত্তৰ: অন্তঃপৰজীৱীৰ দ্বাৰা হ’ব পৰা গৰু-ম’হৰ ৰােগসমূহ হ’ল- পাকস্থলী আৰু অস্ত্ৰৰ ৰােগ, যকৃতৰ ক্ষতিসাধন আদি।\nপ্রশ্ন: বর্ণ সংকৰণ পদ্ধতিত ব্যৱহাৰ হােৱা থলুৱা আৰু বিশেী কুকুৰাৰ সঁচ দুটাৰ নাম লিখা।\nউত্তৰঃ বর্ণ সংকৰণ পদ্ধতিত ব্যৱহাৰ হােৱা থলুৱা কুকুৰাৰ সঁচটো হ’ল অচীল আৰু বিদেশী কুকুৰাৰ সঁচটো হ’ল লেগহর্ণ।\nপ্রশ্ন: কুকুৰাৰ সঁচৰ উৎকর্ষ সাধনৰ সাধাৰণ পদ্ধতিটো কি?\nউত্তৰঃ কুকুৰাৰ সঁচৰ উৎকর্ষ সাধনৰ সাধাৰণ পদ্ধতিটো হ’ল— বর্ণ সংকৰণ।\nপ্রশ্ন: মাছে আমাক প্ৰধানকৈ কোনবিধ খাদ্য উপাদান যােগান ধৰে?\nউত্তৰঃ মাছে আমাক যােগান ধৰা প্রধান খাদ্য উপাদানবিধ হ’ল—প্রটিন।\nClass9Science Chapter 15 Question Answer In Assamese\nপ্রশ্ন: মাছ আহৰণ কৰাৰ প্রধান উপায় দুটা কি কি?\nউত্তৰঃ মাছ আহৰণ কৰাৰ উপায় দুটা হ’ল- (i) মীন সংগ্রহ আৰু (ii) মীন পালন।\nপ্রশ্ন: মীন সংগ্রহ কাক বােলে ?\nউত্তৰঃ প্রাকৃতিক উৎসৰ পৰা মাছ আহৰণ কৰা পদ্ধতিকে মীন সংগ্রহ বােলে।\nপ্রশ্ন: মীন পালন কি ?\nউত্তৰঃ কৃত্রিম ভাৱে মাছ পালন কৰি আহৰণ কৰাকে মীন পালন বােলে।\nপ্রশ্ন: মেৰিকালচাৰ বুলিলে কি বুজা?\nউত্তৰঃ সাগৰৰ পানীত কৰা মীন পালনকে মেৰিকালচাৰ বােলা হয়।\nপ্রশ্ন: একুৱাকালচাৰ কি?\nউত্তৰঃ অন্তদেশীয় মীনক্ষেত্র যেনে নদী, পুখুৰী, নলা, মােহনা, লেগুন আদিত কৰা মীন পালনকে একুয়াকালচাৰ বােলে।\nপ্রশ্ন: পচন সাৰ কি?\nউত্তৰঃ কৃষি পামৰ পেলনীয়া পদার্থ যেনে পশুধনৰ মলমূত্র, শাক-পাচলিৰ পেলনীয়া অংশ, ঘৰুৱা আৱৰ্জনা আদি গাতত পুতি বিয়ােজন ঘটাই প্রস্তুত কৰা জৈৱিক সাৰক পচন সাৰ বােলে।\nপ্রশ্ন: সেউজ সাৰ কি ?\nউত্তৰঃ কোনাে শস্যৰ খেতি কৰাৰ আগে আগে কিছুমান উদ্ভিদ যেনে – ছানহেস্প, গােৱাৰ আদিৰ খেতি কৰা হয় আৰু পাছত হাল বাই সিহঁতক মাটিৰ লগত মিহলাই দিয়া হয়। ইহঁতক সেউজ সাৰ বােলে।\nপ্রশ্ন: কৃত্রিম সাৰে মাটিত যােগান ধৰা তিনিটা মুখ্য অনুপােষকৰ নাম লিখা।\nউত্তৰঃ কৃত্রিম সাৰে মাটিত যােগান ধৰা তিনিটা মুখ্য অনুপােষক হ’ল নাইট্রজেন, ফছফৰাচ আৰু পটাছিয়াম।\nপ্রশ্ন: কি ধৰণে মাছ ধৰা হয় ?\nউত্তৰঃ মাছ দুই ধৰণে ধৰা হয়। প্রাকৃতিক উৎসৰ পৰা, যাক মীন সংগ্রহ বােলে আৰু মীন পামৰ দ্বাৰা, যাক মীন পালন বােলা হয়।\nপ্রশ্ন: ভাৰতীয় গৰু আৰু ম’হৰ বৈজ্ঞানিক নাম দুটা কি কি?\nউত্তৰঃ ভাৰতীয় গৰুৰ বৈজ্ঞানিক নাম – বচ্ ইন্দিকাচ। ভাৰতীয় ম’হৰ বৈজ্ঞানিক নামব বােবেলিচ\nপ্রশ্ন: কৃষি প্রণালী কেইপ্রকাৰৰ আৰু কি কি ?\nউত্তৰঃ কৃষি প্রণালী তিনি প্রকাৰৰ। যেনে-(i) মিশ্রিত কৃষি প্ৰণালী (ii) অন্তৰাৱর্তী কৃষি প্ৰণালী (ii) শস্যাৱর্তন।\nপ্রশ্ন: কণীৰ কাৰণে আৰু মাংসৰ কাৰণে কি প্রজাতিৰ কুকুৰা পালন কৰা হয়?\nউত্তৰঃকণীৰ কাৰণে লেয়াৰ আৰু মাংসৰ কাৰণে ব্ৰইলাৰ প্ৰজাতিৰ কুকুৰা পালন কৰা হয়।\nপ্রশ্ন: মৌ উৎপাদনৰ বাবে উপযােগী মৌমাখিৰ জাতৰ কেনে ধৰণৰ আকাংক্ষিত বৈশিষ্ট্য থকা উচিত?\nউত্তৰঃ মৌ উৎপাদনৰ বাবে উপযােগী মৌমাখিৰ জাতৰ তলত দিয়া আকাংক্ষিত বৈশিষ্ট্যসমূহ থকাটো দৰকাৰী —\n(i) সিহঁতৰ মৌজোল সংগ্রহৰ ক্ষমতা বেছি হােৱা উচিত।\n(ii) সিহঁত কম আক্রমণাত্মক হােৱা উচিত।\n(iii) সিহঁতে একেখন মৌচাকতে দীর্ঘদিন ধৰি থকা হ’ব লাগে।\n(iv) অধিক প্রজনন কৰিব পৰা হ’ব লাগে।\nপ্রশ্ন: উৎপাদন বৃদ্ধি কৰিবৰ বাৰে হাঁহ-কুকুৰা পালন, মীন পালন আৰু মৌমাখি পালনত কি সাধাৰণ ব্যৱস্থা হাতত লােৱা হয় ?\nউত্তৰঃ উৎপাদন বৃদ্ধি কৰিবৰ বাবে হাঁহ-কুকুৰা পালন, মীন পালন আৰু মৌমাখি পালনত লােরা সাধাৰণ ব্যৱস্থাটো হ’ল উন্নত মানদণ্ডৰ সঁচৰ ব্যৱহাৰ।\nSee also আমাৰ চাৰিওকাষৰ পদাৰ্থবোৰ বিশুদ্ধনে? নৱম শ্ৰেণীৰ বিজ্ঞান অধ্যায় ২\nপ্রশ্ন: মীন সংগ্রহ, মেৰিকালচাৰ আৰু একুৱা কালচাৰৰ মাজত পার্থক্য কি?\nউত্তৰঃ প্রাকৃতিক উৎসৰ পৰা মাছ আহৰণ কৰাকে মীন সংগ্রহ বােলে। তানহাতে সাগৰৰ পানীত সাগৰীয় মাছ পালনকে মেৰিকালচাৰ বােলে। তেনেদৰে অন্তর্দেশীয় মীনক্ষেত্র যেনে নদী, নলা, পুখুৰী, মােহনা আদিত মীন পালনক একুৱা কালচাৰ বােলা হয়।\nপ্রশ্ন: ধান জাতীয় শস্য, মাহজাতীয় শস্য, ফল-মূল আৰু শাক-পাচলিৰ পৰা আমি কি পাওঁ ?\nউত্তৰঃ ধান জাতীয় শস্যৰ পৰা আমি কার্বহাইড্রেট পাওঁ, মাহ জাতীয় শস্যৰ পৰা প্রটিন পাওঁ আনহাতে ফল-মূল আৰু শাক-পাচলিৰ পৰা আমি প্রধানকৈ ভিটামিন আৰু খনিজ লৱণ আহৰণ কৰাে।\nপ্রশ্ন: খাদ্য সম্পদৰ উৎকর্ষ সাধনৰ আৱশ্যকতা কি?\nউত্তৰঃ খাদ্য সম্পদৰ উৎকর্ষ সাধনৰ এক বিশেষ অরশ্যকতা আছে। কাৰণ বর্ধিত জনসংখ্যাৰ বাবে এতিয়া আমাক অধিক খাদ্যৰ প্রয়ােজন। কিন্তু এই খাদ্য চাহিদা পূৰাবলৈ আমি আমাৰ কৃষিভূমিৰ আকাৰ বঢ়াব নােৱাৰে। সেয়ে আমাৰ শস্য আৰু পশুধনৰ উৎপাদনৰ উৎকর্ষ সাধন আৱশ্যকীয় হৈ পৰিছে।\nপ্রশ্ন: কৃষি আৰু পশুপালনত বহনক্ষম প্রথা প্রয়ােগ কৰাটো কিয় প্রয়ােজনীয়?\nউত্তৰঃ আমি খাদ্য শস্য আৰু পশুধনৰ উৎপাদন বৃদ্ধিৰ বাবে প্রাকৃতিক সম্পদসমূহৰ অত্যধিক ব্যৱহাৰ কৰিব লগা হয়। ইয়াৰ দ্বাৰা প্রাকৃতিক সম্পদৰ অনিষ্ট হৈ প্রাকৃতিক ভাৰসাম্যত ব্যাঘাত জন্মাৰ আশংকা থাকে। সেয়ে আমি আমাৰ প্ৰাকৃতিক পৰিৱেশ বিনষ্ট নকৰাকৈ আৰু তাৰ ভাৰসাম্যত ব্যাঘাত নজন্মাৱাকৈ খাদ্য সম্পদৰ উৎকর্ষ সাধনৰ বাবে চেষ্টা উচিত।এনে প্ৰথাক বহনক্ষম প্রথা বােলে আৰু সেয়ে ই আমাৰ বাবে প্রয়ােজনীয়।\nপ্রশ্ন: ৰবি আৰু খাৰিফ শস্য কি ?\nউত্তৰঃ যিবিলাক শস্যৰ খেতি শীতকালত অর্থাৎ নৱেম্বৰ মাহৰ পৰা এপ্রিল মাহৰ ভিতৰত কা হয়, তাক ৰবি শস্য বােলে। যেনে – ঘেঁহু, বুট, মটৰ, সৰিয়হ আদি। আনহাতে, যিবিলাক শস্যৰ খেতি বাৰি কালত অর্থাৎ জুন মাহৰ পৰা আক্টোবৰ মাহৰ ভিতৰত কৰা হয়, তাক খাৰি শস্য বােলে। যেনে- ধান, চয়াবিন, কপাহ আদি।\nপ্রশ্ন: মুখ্য অনুপােষক আৰু ক্ষুদ্রমাত্রিক অনুপােষক কি ?\nউত্তৰঃ মাটিৰ পৰা আহৰণ কৰা তেৰটা অনুপােষকৰ যি ছয়টা অনুপােষক উদ্ভিদৰ বাৰে অতি বেছি পৰিমাণে দৰকাৰ হয়, সিহঁতক মুখ্য অনুপােষক বােলে। আনহাতে, মাটিৰ পৰা আহৰণ কৰা যি সাতটা অনুপোেষক উদ্ভিদৰ বাবে কম পৰিমাণে প্রয়ােজনীয়, সিহঁতক\nক্ষুদ্রমাত্রিক অনুপােষক বােলে।\nপ্রশ্ন: মিশ্রিত কৃষি প্রণালী কাক বােলে? ইয়াৰ সুবিধা কি?\nউত্তৰঃ একেডৰা মাটিত সমকালীনভাৱে দটা বা ততােধিক শসাৰ খেতি কৰা প্ৰথাকে। মিশ্রিত কৃষি প্রণালী বােলে।\nইয়াৰ সুবিধা হল- এবিধ শস্যৰ ক্ষতিসাধন হলেও আনবিধ শস্যৰ উৎপাদনৰ লাভান্বিত হ’ব পাৰি।\nপ্রশ্ন: অন্তৰাৱর্তী কৃষি প্রণালী আৰু শস্যাৱৰ্তন বুলিলে কি বুজা?\nউত্তৰ একে ড়ৰা মাটিতে দুটা বা ততােধিক শস্যৰ খেতি এক নির্দিষ্ট শৈলীৰে কৰা প্রথাক অন্তৰাৱর্তী কৃষি প্ৰণালী বােলে। সুপৰিকল্পিতভাৱে একে ডােখৰ মাটিতে এটাৰ পিছত এটাকৈ বিভিন্ন শস্যৰ খেতি কৰা প্ৰথাক শস্যাৱর্তন বােলে।\nপ্রশ্ন: জৈৱ সাৰ আৰু কৃত্রিম সাৰৰ পাৰ্থক্যসমূহ কি কি?\nজৈৱ সাৰ কৃত্রিম সাৰ\ni) মাটিক জৈর পদার্থ আৰু কিছু পৰিমাণে অনুপােযক যােগান ধৰে। মাটিক অনুপােযক যােগান ধৰে।\n(ii) জৈৱ সাৰত থকা জৈর পদার্থই মাটিৰ গঠন আৰু গুণাগুণ উন্নত কৰে। কৃত্রিম সাৰত কোনাে জৈৱ পদার্থ নাথাকে বাবে ইহঁতে মাটিৰ গঠন উন্নত কৰে।\niii) জৈৱ সাৰে মাটিত থকা অণুজীৱৰ ক্ষতি নকৰে। কৃত্রিম সাৰে মাটিত থকা অণুজীৱসমূহ ধ্বংস কৰে।\n(iv) জৈৱ সাৰে মাটিৰ উৰ্বৰতা বৃদ্ধি কৰে। কৃত্রিম সাৰ একেৰাহে ব্যৱহাৰ কৰাৰ ফলত মাটিৰ উৰ্বৰতা হ্রাস পায়।\n(v) জৈৱ সাৰে পৰিৱেশ প্ৰদূষিত নকৰে। ইহঁতে পানীৰ লগত উটি গৈ জলাশয়ৰ পানী প্রদৃষিত কৰে।\nপ্রশ্ন: অপতৃণ কি? ইহঁতে শস্যৰ কেনেদৰে ক্ষতি কৰে? ইহঁতৰ নিয়ন্ত্ৰণৰ চাৰিটা উপায় লিখা।\nউত্তৰঃঅপতৃণবােৰ হ’ল কৃষিভূমিত উৎপন্ন হােৱা অবাঞ্ছিত উদ্ভিদ। অপতৃণবােৰে খাদ্য, ঠাই আৰু পেপাহৰৰ বাবে শস্যৰ লগত প্রতিযােগিতা কৰে। সিহঁতে মাটিৰ অনুপােষকবােৰ গ্ৰহণ কৰি শস্যৰ বৃদ্ধি আৰু বিকাশত বাধা দিয়ে। এনেদৰে অপতৃণবােৰে শস্যৰ ক্ষতি কৰে। অপতৃণ নিয়ন্ত্ৰণৰ চাৰিটা উপায় হল- (i) বননাশকৰ ব্যৱহাৰ (ii) সময়মতে বীজ সিঁচা (iii) অন্তৰাৱৰ্তী কৃষি প্রণালী (iv) শস্যাৱর্তন।\nপ্রশ্ন: ভঁৰালত মজুত ৰখা শস্যৰ ক্ষতি ৰােধ কৰিবলৈ কি কি ব্যবস্থা লােৱা হয়?\nউত্তৰঃ ভঁৰালত মজুত ৰখা শস্যৰ ক্ষতি ৰােধ কৰিবলৈ লােৱা ব্যৱস্থাসমূহ হ’ল—\n(ক) শস্যৰ বীজ ভালদৰে চাফা কৰা। (খ) প্রথমে ৰ’দত আৰু পাছত ছাঁত শস্যসমূহ ভালদৰে শুকোৱা।\n(গ) ৰাসায়নিক দ্রব্য ব্যৱহাৰ কৰি কীট-পতংগ নাশ কৰিবলৈ ধোঁৱাৰ ব্যৱস্থা কৰা।\nপ্রশ্ন: গাখীৰ দিয়া জন্তুবিলাকৰ বাবে আৱশ্যকীয় খাদ্যৰ প্ৰকাৰ দুটা কি কি?\nউত্তৰ : গাখীৰ দিয়া জন্তুৰ বাবে আৱশ্যকীয় খাদ্যৰ প্ৰকাৰ দুটা হ’ল। (i) দেহ গঠনৰ বাবে আৱশ্যকীয় খাদ্য, (ii) দুগ্ধ উৎপাদনৰ বাবে আরশ্যকীয় খাদ্য।\nপ্রশ্ন: কিকি আকাংক্ষিত চাৰিত্রিক বৈশিষ্ট্যৰ বাবে ভাৰতীয় আৰু বিদেশী হাঁহ- কুকুৰাৰ মাজত প্রজনন কৰােৱা হয় ?\nউত্তৰঃ ভাৰতীয় আৰু বিদেশী হাঁহ-কুকুৰাৰ মাজত তলত দিয়া চাৰিত্রিক বৈশিষ্ট্যবােৰৰ বাবে প্রজনন কৰােৱা হয়—\n(ক) উন্নত গুণবিশিষ্ট আৰু বেছি সংখ্যক পােৱালি জন্ম দিব পৰা জাত।\n(খ) বাণিজ্যিক ভিত্তিত পােলি দিবৰ বাবে চাপৰ ব্ৰইলাৰ পিতৃজনু।\n(গ) অধিক উষ্ণতা সহ্য কৰিব পৰা জাত।\n(ঘ) প্রতিপালনৰ বাবে ন্যূনতম ব্যৱস্থাৰ প্রয়ােজন হােৱা জাত।\nপ্রশ্ন: মিশ্ৰিত মীন পালন পদ্ধতি কি? ইয়াৰ সমস্যা কি?\nউত্তৰঃ মিশ্ৰিত মীন পালন পদ্ধতি এনে এক পদ্ধতি যত পাঁচ বা ছটা প্রজাতিৰ মাছ একেটা পুখুৰীতে পালন কৰা হয়। এই প্রজাতিসমূহ এনেদৰে বাচি লােৱা হয় যাতে সিহঁতৰ প্রত্যেকৰে। খাদ্যাভ্যাস বেলেগ বেলেগ হয় আৰু সেয়েসিহঁতে খাদ্যৰবাবে ইটোৱে সিটোৰ লগত প্রতিযােগিতা কৰিব লগা নহয়। ফলত পুখুৰীটোৰ সকলাে অংশৰে খাদ্যৰ সদব্যৱহাৰ হয়। মিশ্ৰিত মীন পালন পদ্ধতিৰ এটা সমস্যা হ’ল – উন্নত প্ৰকাৰৰ মাছৰ পােনাৰ অভাৱ। বেছিভাগ প্রজাতিৰ মাছেই বাৰিষাকালত কণী পাৰে বাবে প্রাকৃতিক উৎসৰ পৰা সিহঁতক সংগ্রহ কৰােতে এটা নির্দিষ্ট প্রজাতিৰ মাছৰ পােনাৰ লগত আন প্ৰজাতিৰ মাছৰ পােনা মিহলি হােৱাৰ সম্ভাৱনা থাকে।\nপ্রশ্ন: মৌমাখি পালনৰ উদ্দেশ্য কি?\nউত্তৰঃ মৌমাখি পাল উদ্দেশ্যসমূহ হ’ল —(ক) মৌ এক বহুলভাৱে ব্যৱহৃত দ্রব্য। (খ) মৌমাখি পালনত অতি কম মূলধনৰ দৰকাৰ হয় বাবে কৃষকসকলে ইয়াক উপার্জনৰ এক অতিৰিক্ত উপায় হিচাপে ল’ব পাৰে। (গ) মৌচাকৰ পৰা পােৱা মৌ-সিটা বিভিন্ন ঔষধ প্রস্তুত কৰিবলৈ ব্যৱহৃত হয়।\nপ্রশ্ন: ভাৰতীয় মৌমাখি আৰু ইটালীয় মৌমাখিৰ বৈজ্ঞানিক নাম দুটা কি কি?\nউত্তৰঃ ভাৰতীয় মৌমাখিৰ বৈজ্ঞানিক নাম – এপিচ্ চেনাে ইণ্ডিকা। ইটালীয় মৌমাখিৰ বৈজ্ঞানিক নাম – এপিচ্ মেলিফেৰা।\nপ্রশ্ন: ভাৰতত খাদ্য সম্পদৰ উৎকর্ষ সাধনৰ প্ৰয়ােজনীয়তা কি?\nউত্তৰঃ ভাৰত এখন জনবহুল দেশ। বর্তমান আমাৰ দেশত অস্বাভাৱিক হাৰত হােৱা জনসংখ্যা বৃদ্ধিৰ বাবে আমাক এতিয়া আগতকৈ অধিক খাদ্যদ্রব্যৰ প্রয়ােজন। কিন্তু তাৰ তুলনাত আমি আমাৰ খেতি পথাৰৰ আকাৰ বৃদ্ধি কৰিব নােৱাৰে। সেয়ে দেশত খাদ্যৰ নাটনি নহ’বৰ বাবে আমি আমাৰ উৎপাদন ক্ষমতা বৃদ্ধি কৰি খাদ্য সম্পদৰ উৎকর্ষ সাধন, কৰাটো আৱশ্যকীয় হৈ পৰিছে।


টাৱাং...টাৱাং....টাৱাং ...বৈদূৰ্য্য বৰুৱা - মণিকূট\nHomeভ্ৰমণ কাহিনীটাৱাং…টাৱাং….টাৱাং …বৈদূৰ্য্য বৰুৱা\nমোৰ টাৱাং যাত্ৰাৰ কাহিনী এটা আছিল।কাহিনীটো অলপমান মোৰ বাবে মনত ৰৈ যোৱা বিধৰ আছিল। বহুদিনৰ পৰাই ভাবি আছিলো, এই কাহিনীটো মানে অভিজ্ঞতাতো আপোনাকৰ আগলৈ আগবঢ়াম।পিছে দীঘলীয়া হোৱাৰ ভয়ত লিখা নাছিলো।সেইদিনা ভাৱিলো নাঃ!লিখাই যাওক।টাইপ মাৰি যাবলৈ অলপ কষ্ট হব আৰু…কিন্তু এই অভিজ্ঞতাটো আনৰ সৈতে ভগাই ললে মানে চেয়াৰ কৰিলে ভাল লাগিব। তাতোকৈ ভাল লাগিব আপোনালোকে পঢ়ি ভাল পালে…..।আৰম্ভই কৰা যাওক তেনেহ’লে…\n….১৯৯৬ চন।ডিচেম্বৰ মাহ।আমি পাঁচ মূৰ্খ বন্ধুৱে পৰিকল্পনা কৰিলো আমি টাৱাঙলৈ যাম।বৰফ চাবলৈ।আমি মানে মই,আকাশ,পাৰ্থ,মুকুল আৰু তনুজ।মূৰ্খ বুলি এই কাৰণেই কৈছো; আজিৰ তাৰিখত টাৱাঙলৈ যোৱা ৰাস্তাটো কেনেকুৱা নাজানো কিন্তু সেই ৯৬ চনত সেই পাহাৰীয়া ৰাস্তাটো বৰ বিপদ সংকুল আছিল।আমাৰ বাবে অতি বিপদ সংকুল এইকাৰণেই হৈ পৰিছিল কাৰণ আমি লৈ যোৱা গাড়ীখন আছিল এখন মাৰ্ক-3 পুৰণি এম্বেচেদৰ।গৰাকী আছিল তনুজ।গাড়ীখনৰ টায়াৰ কেইটাও ক্ষয় গৈ প্ৰায় মিহি হৈ গৈছিল।ব্ৰেক চিষ্টেমটোও বৰ ভাল নাছিল। হেণ্ড ব্ৰেক নাছিলেই।বেটাৰী প্ৰায়েই বহি গৈছিল।সেইবাবে মাজে মাজে হেণ্ডেল মাৰিব লগা হৈছিল। গতিকে তেনেকুৱা অৱস্থাৰ এখন আও পুৰণি এম্বেচেদৰ লৈ সুউচ্চ পাহাৰীয়া অঞ্চল এটালৈ ফুৰিবলৈ যোৱাতো যে মুৰ্খামীৰ বাহিৰে একো নহয়; জনা সকলে জানিব।আচলতে এই ক্ষেত্রত আমাৰ কোনো আগতীয়াকৈ জ্ঞান নাছিল বা ভাল গাড়ী এখন ভাড়া কৰি নিবলৈ জেপত পইচাও নাছিল।\nএই যে মুকুল।সি বৰ সুনিপুন চালক আছিল।ক্লাচ ফাইভ মানৰ পৰাই সি মোমায়েকৰ এম্বেচেদৰ আৰু জীপ দুখন চলাবলৈ সুবিধা পাইছিল। আমি আজিও স্বীকাৰ কৰো, মুকুল নথকা হলে আমি কোনো এটাই হয়টো ঘূৰি আহিব নোৱাৰিলো হেতেন।আৰু মুকুলক ধেমালিতে কেতিয়াবা পুৰণি এম্বেচেদৰ লৈ আকৌ এবাৰ টাৱাঙলৈ যোৱাৰ প্ৰস্তাৱ দিলে; সি এতিয়াও দীঘলীয়াকৈ নমস্কাৰ এটা দিয়ে।\n….আমাৰ গাড়ীয়ে তিনিচুকীয়া ৰাতিপুৱাই এৰিলে যদিও য’ত ত’ত ৰৈ মেলি যাওতে দৰকাৰতকৈ বেছি দেৰি হৈ গৈছিল।সন্ধ্যা সাতমান বজাত বুঢ়া পাহাৰত উঠিছিলোগৈ।এজনৰ প্ৰসাৱ লাগিল।তেও কলেহে,লগে লগে সকলোৰে লাগিল।তনুজে গাড়ীৰ ষ্টাৰ্ট বন্ধ কৰিলে।হে’ড লাইটতোও অফ কৰিলে।চাৰিও ফালে আন্ধাৰ।দুই এখন গাড়ী পাৰ হৈ যায় মাজে মাজে।সকলোৱে নামি ৰাস্তাৰ কাষৰ পাহাৰৰ দাতিত থিয় হৈ কাম ফেৰা কৰি আছো।এনেতে জোনৰ পোহৰত পাহাৰটোৰ গাতে লাগি থকা সৰু চাইন বৰ্ডৰ দৰে কিবা এখন দেখা পালো। শেলুৱৈ লগা পুৰণি চাইন বৰ্ড।সকলোৱে তাতনো কি লিখা আছে পঢ়িবলৈ চেষ্টা কৰিলো। তাত ইংৰাজীতে লিখা বাক্য কেইটাৰ অসমীয়া ভাঙনি কৰিলে এনেকুৱা হ’ব।\n“196X চনৰ Y তাৰিখে এই স্থানতে কোনো বন্দুকধাৰীয়ে শ্ৰী অমুক..শ্ৰী তমুককে ধৰি চাৰিজন লোকক হত্যা কৰিছিল। তেখেত সকলৰ পবিত্র স্মৃতিত এই ফলক খন লগোৱা হৈছে” !\nকোনোবা এটাই ফুচফুচাই উঠিল। আটায়ে লৰালৰিকৈ গাড়ীত উঠিলোগৈ। পুনৰ গাড়ী আগবাঢ়িল।বুঢ়া পাহাৰৰ পৰা থিক নামিছোহে।এনেতে গাড়ীৰ ইঞ্জিন নিজে নিজেই বন্ধ হৈ গল! ..ইমান দুৰ থিকেই আহিলো..এতিয়া আকৌ কি হ’ল…!\nসি চিঞৰি উঠিল।আমি আটাইকেইটা জাপ মাৰি গাড়ীৰ ভিতৰ সোমালোগৈ। গাড়ীৰ ভিতৰত কাৰো মাত-বোল নাই। যেন মাত এটা ওলালেই আকৌ গাড়ীখন আকৌ ৰৈ যাব…! কিছুসময়ৰ পাছত লাইটৰ পোহৰ আৰু মানুহৰ সমাগম থকা চহৰাঞ্চল পাইহে সকলোৰে মুখত হাঁহি বিৰিঙিল।\nপিছদিনা পুৱা আকৌ আমাৰ যাত্ৰা আৰম্ভ হৈ গল।এইবাৰ ড্ৰাইভিং চিটত মুকুল। তাৰ কাষত তনুজ। বাকী তিনিটা পাছফালে। …..লাহে লাহে ৰাস্তাৰ দুয়োকাষে অৰণ্যই ভুমুকি মাৰিবলৈ ধৰিলে।..ভালুকপুং পালোহি..ভালুকপুং পাৰ হলো..আটায়ে বাহিৰৰ শোভা চাই আপ্লুত হৈ উল্লাসত চিঞৰি উঠিছো..।কৰবাত কৰবাত নামি কেমেৰাৰে ফটো তুলিছো..।..এনেকৈয়ে গৈ আছো। আমাৰ গাড়ী ক্ৰমান্বয়ে পাহাৰত উঠিবলৈ ললে..লাহে লাহে দুয়োকাষৰ অৰণ্যবোৰৰ ঠাইত; একাষে পাহাৰৰ বিশাল গা টো আৰু একাষে এজাক অৰণ্যৰ সৈতে নামি যোৱা এঢলিয়া পাহাৰবোৰ অৱিৰ্ভাৱ হবলৈ ধৰিলে।যিমানেই ওপৰলৈ গৈ থাকিলো; নামি যোৱা এঢলিয়াবোৰো সুন্দৰ অথচ বুকু কপি যোৱাকৈ ধৰা দি গৈ থাকিল।ৰাস্তাটোৰ উঠা নমাবোৰ বাঢ়ি আহিছিল। ঘনাই ঘনাই গাড়ীখনৰ মুখৰ আগতে হঠাতে কেঁকুৰীবোৰ ওলাইছিলহি।মই মুকুলক মন কৰি আহিছো।তাৰ মুখখনত অলপ আগৰ হাঁহিমুখৰ চেহেৰাটো ক্ৰমাত ম্লান হৈ আহিছে।তাৰ ঠাইত চিন্তাৰ ৰেখাবোৰ লাহে লাহে প্ৰকত হৈ আহিছে…তাৰ তীখ্ন্ দৃষ্টি কেৱল ৰাস্তাটোৰ ওপৰত।ক্লাটচ্,ব্ৰেক,ষ্টিয়েৰিঙত তাৰ হাত ভৰিবোৰ খপজপকৈ এটা মেচিনৰ দৰে চলিছে। তনুজে মাজে মাজে স্বয়ংক্ৰিয় ভাৱে মুকুলক চিঞৰি উঠিছে। ….এই এই চাবি..।সোঁফালে…সোঁফালে কাট.. ব্ৰেক…ব্ৰেক..মাৰ….পাম্প কৰ…\nমুকুলে আগলৈ চাই কৈ উঠিল। তনুজে পিছফালে হাত দেখুৱাই আমাক মনে মনে থাকিবলৈ ইংগিত দিলে।মন কৰিলো গাড়ীখন নামি যাওঁতে মুকুলে ভালদৰে চম্ভালিব পৰা নাই।পাঁচটাকৈ ডেকা ল’ৰাৰ ওজন লৈ এম্বেচেদৰ খনে নিজক ওপৰলৈ টানিব পৰা নাই।আৰু নমাৰ সময়ত গধুৰ হৈ পৰা গাড়ীখনক ব্ৰেকদালে ৰখাব পৰা নাই…! হোঁ হোঁকৈ গাড়ীখন নামি যাওঁতে হঠাতে আগত কেকুঁৰি এটাৰ অবিৰ্ভাৱ হলে গাড়ীখন ব্ৰেক মাৰিলে না ঠাইতে ৰয়…না ষ্টিয়েৰিং দাল ভৱা মতে ঘূৰাই কেকুঁৰিটো পাৰ হব পাৰি….! গাড়ীখন সেই কেকুঁৰি বোৰত ৰাস্তাৰ দিশে নগৈ হু হু কৈ পোনে পোনে নীলা আকাশৰ ফালে পোনাই দিব খোজে! মুকুলে দাঁত-মূৰ কামুৰি ষ্টিয়েৰিং দাল যেনে তেনে ঘূৰাই ৰাস্তামূখি কৰে।ভূতৰ ওপৰত দানহ পৰাদি হঠাতে আকৌ সিফালৰ পৰা ভুৰুংকৈ সন্মুখতে গাড়ী এখন ওলাইহি! পাৱাৰ ষ্টিয়েৰিং বোলা বস্তু এটা যে আছে তেতিয়া শুনাই নাছিলো ।যদি কেতিয়াবা হু হুকৈ নামি গৈ কেকুঁৰি এটা পাইছো; লগে লগে দেখিছো ৰাস্তাটো সাউতকৈ ওপৰলৈ উঠি গৈছে। এই মূহুৰ্তত এখন পিক-আপ নথকা আৰু হেণ্ড ব্ৰেক নথকা গাড়ীৰ কি অৱস্থা হব পাৰে পাহাৰত গাড়ী চলোৱা অভিজ্ঞতা থকা লোক সকলেহে সঠিক ভাৱে বুজিব। এনে অৱস্থাত একেবাৰে সঠিক সময়ত মূহুৰ্তৰ ভিতৰতে গিয়েৰ সলনি কৰি সমান গতিৰে ওপৰলৈ উঠি যাব পৰা নাযায়; গাড়ীখন পিছফালে চলি অহাটো নিশ্চিত।আৰু এনেবোৰ বিপদৰ পৰা ৰক্ষা পাবলৈকে আজিকালিৰ গাড়ীবোৰত হেণ্ডব্ৰেক দাল দিয়া থাকে।আমাৰটো সেইদাল নাছিলেই। মাত্ৰ এক নম্বৰ আৰু দুই নম্বৰ গিয়েৰতে আমাৰ গাড়ী যেনে তেনে মুঠতে জপিয়াই মেলি আগবাঢ়িল। মুকুলেনো কি কৌশলেৰে গাড়ীখন চলাই নিছিল সেয়া একমাত্র ভগৱানে জানে।\nএইবাৰ ড্ৰাইভাৰ হল তনুজ। মুকুলৰ ভাগৰো লাগিছিল।মুকুল পাছলৈ আহিল। আকাশ আগলৈ গল।এই পাঁচটাৰ ভিতৰত মই আৰু মুকুলেই ক্ষীণ আছিলো।গতিকে আগত শকত এটা নবহিলে পিছফালে জেকেতে চুৱেটাৰে ভালুক একোটাৰ দৰে তিনিটা বহিবলৈ বৰ অসুবিধা হৈছিল।\nএইবুলি কিবা এটা বাহিৰলৈ আঙুলিয়াই দেখুৱালে। আমিও সেইফালে চালো। ..কিন্তু হঠাতে মন কৰিলো গাড়ীখন হু হুকৈ তললৈ নামি গৈছে..\nতনুজে চিৎকাৰ কৰি উঠিল।সি গাড়ীখনক নিজৰ আয়ত্বলৈ আনিব পৰা নাই..! আকাশে কিবা দেখুৱাবলৈ গৈ ভুলতে গিয়েৰ লিভাৰৰ পৰা হাতখন এৰি দিছে….ইঞ্জিনটো নিউট্ৰেল হৈ পৰিছে…গাড়ীখন বাধাহিন ভাৱে এঢলিয়া ৰাস্তাটোৱেদি পাগলৰ দৰে নামি গৈছে…পাম্প মাৰি মাৰি তনুজে ব্ৰেক হেচি ধৰিছে…এক নম্বৰ গিয়েৰটো লগাই গাড়ীখনৰ গতিক বাধা দিবলৈ আপ্ৰান চেষ্টা কৰিছে…কেঁৰহেচ কৈ শব্দ এটা হৈ গাড়ীখনে এবাৰ উচাত(ঝাতকা্!) মাৰি উঠিল..।বোধহয় একনম্বৰ গিয়েৰটো লাগিল।গতি সামান্য মন্থৰ হল…কিন্তু হঠাতে আগত এটা কেকুঁৰি..! তনুজে ষ্টিয়েৰিং সোঁফালে কাতিব পৰা নাই..গাড়ীখন পোনে পোনে আগবাঢ়িছে…চকুৰে মাত্ৰ নীলা আকাশখনৰ সৈতে কেইবাহাজাৰ ফুট তললৈকে বিশাল অৰণ্যখন দেখিলো…। আমি আটাইকেইটাই মাত্ৰ নিশ্চুপ হৈ গাড়ীখনৰ চিটত খামুচি ধৰি ভাৱে চকু কেইটা মুদি দিলো…! …..\n…ধেৰেচ্ কৈ শব্দ এটা হল। আমি আটাইকেইটা গাড়ীৰ ভিতৰতে উফৰি পৰিলো। গাড়ীখন মাত্ৰ এফুট মান ব্যৱধান আৰু চেকেণ্ড হিচাবৰ হেৰফেৰত পাহাৰৰ তললৈ সৰি নপৰিল! সোঁফালে পাহাৰটোৰ গাতে গাড়ীখনে মজলীয়া খুন্দা এটা মাৰি ৰৈ গল।শেষ মূহুৰ্তত তনুজে যেনেতেনে সোঁফালে কাতি গাড়ীখন পাহাৰৰ গাত খুন্দিয়াই ৰখাই দিলেগৈ। ….বহুদেৰি কাৰো মুখত মাতবোল নাই।হঠাতে দেখা দিয়া মৃত্যুৰ বিভিষিকাই সকলোৰে কলিজা কঁপাই তুলিছিল। ….কিছুদেৰীৰ পাছত যেতিয়া পৰিস্থিতিটো কিছু স্বাভাৱিক হল; আটাইকেইটা গাড়ীৰ পৰা নামি অলপ খোজকাঢ়ি অলপ মুকলি উশাহ ললো।\n— চৰী!!!??? আৰে আটাইকেইটা এতিয়া দহ বাৰহাজাৰ ফুট তলত পৰিলো হেতেন…আমাৰ হাড় এদালো কোনেও বিচাৰি নাপালে হেতেন…!\n…এনেকৈ অকাই পকাই গৈ থাকোতে এসময়ত আমাৰ সন্মুখত অবিৰ্ভাৱ হল এটা থিয় দীঘলীয়া ৰাস্তা।আমাৰ এই যাত্ৰাপথত একেবাৰতে ইমান থিয় আৰু পোন ৰাস্তা পোৱা নাছিলো।ৰাস্তাটোৰ মুৰটোৱে যেন আকাশখনহে চুই আছে! মোৰ মনটোৱে চেবালে।…এই পৰ্বতত আমাৰ গাড়ী উঠিবনে….!\nপিছদিনা পুৱা খাই বৈ আমি পুনৰ সাজু হলো।আমাৰ এম্বেচেদৰ এইবাৰ টাৱাং অভিমুখে আগবাঢ়িল। …কিছুদূৰ গৈ কোনো কোনো অঞ্চলত আকৌ সেই আগৰদৰেই সমস্যাবোৰ আৰম্ভ হৈ গল। সেই একেই।বেচি থিয় ৰাস্তা পালে গাড়ীখনে আমাক টানিব নোৱাৰি ৰৈ যায় আৰু পিছলৈ উভটি আহে।মই লগে লগে জাপ মাৰি নামি চকাৰ তলত শিল এটা ভৰাই দিও।আমি নামি গাড়ীৰ পাছে পাছে দৌৰি যাও।দৰকাৰ পৰিলে সকলোৱে ঠেলো। নমাৰ সময়তো সেই আগৰ পদ্ধতিয়েই এপ্লাই কৰো।মই এই চকাৰ তলত শিলৰ থেকা দিয়া কামটোত লাহে লাহে পাৰ্গত হৈ পৰিছিলো।পিছলৈ এনেকুৱা হলগৈযে মই সোঁহাতেৰে দুৱাৰখন সামান্য খুলি সাজুৱেই হৈ থকা হলো।এইদৰে কিছু খোজকাঢ়ি,কিছু গাড়ীত গৈ,কিছু জিৰণি লৈ,কিছু প্ৰাকৃতিক পৰিবেশ উপভোগ কৰি ফটো আদি তুলি গৈ থাকোতে আমাৰ বহুদেৰী হৈ গৈছিল…।\nহঠাতে আমাৰ গাড়ীখন পিছফালে সামান্য পিছলি অহাৰ দৰে কৰি ৰাস্তাটোৰ মাজতে কেৰেচিয়া ভাৱে পথালিকৈ পিছলৈ যাওঁ পিছলৈ যাওঁকৈ ৰৈ গল..! আমাৰ বুকু কপি গল! আৰু অলপ পিছলৈ যদি গাড়ীখন গুচি আহে; গাড়ীয়ে-চাড়ীয়ে আমি কমেও চৌদ্ধ হাজাৰ ফুট তলত পৰিমগৈ! পিচফালৰ চকা দুটাই আইনা যেন মিহি বৰফৰ ওপৰত আগুৱাই যাবলৈ নিষ্ফল চেষ্টা চলাই আছে! কিন্তু আগলৈ যোৱা বাদেই; গাড়ীখন লাহে লাহে পাক লৈ লৈ পাছলৈহে আহি আছে! গাড়ীখনৰ চকা কেইটাৰ গ্ৰিপ বা খামোচবোৰো আধাতকৈও বেচি ক্ষয় যোৱা আছিল…! এতিয়া যদি মুকুলে ব্ৰেক মাৰি দিয়ে; হিতে বিপৰীত হব..।গাড়ীখন এঢলীয়া আইনা যেন বৰফৰ ওপৰেদি পিছলি তললৈ নামি আহিব! গতিকে মুকুলে এক জ্ঞানীৰ কাম কৰি আছে।সি ব্ৰেক হেচি ধৰা নাই। বা ক্লাটচ্ হেচি ইঞ্জিনটোও ফ্ৰী কৰি দিয়া নাই। এক্সলেটৰ দাল একেলেঠাৰিয়ে হেচি ধৰি বৰফৰ বিৰুদ্ধে যুজি প্ৰানপণে আগলৈ যাবলৈ চেষ্টা কৰি আছে..! গাড়ীখন ইমানপৰে সেইকাৰণেহে পিছলৈ নোযোৱাকৈ চকা দুটা ঘূৰি ঘূৰি ৰৈ আছে। গাড়ীখনৰ চাইলেঞ্চাৰেদি ঘেঁ ঘেঁকৈ বিকৎ শব্দ ওলাইছে…ক’লা ধোঁৱা মাৰিছে…!\nমুকুলে প্ৰায় আৰ্তনাদ কৰি উঠিছিল। অৱশ্যে তাৰ আগতেই আমি জপিয়াই নামি গাড়ীখন পাছফালৰ পৰা ঠেলিবলৈ লাগি গলো আৰু পিছফালে আহিব নোৱাৰাকৈ এখোপ এখোপকৈ চকাৰ পিছত শিলাখণ্ড লগাই গলো। এই হুৰাহুৰি ঠেলনত নিজেও বৰফত পিছল খাই পৰিলো।অৱশেষত গাড়ীখন সুৰক্ষিত স্থানলৈ অনা হল। অলপ ৰৈ উশাহ সলাই আকৌ আৰম্ভ হল যাত্ৰা। এইবাৰ খালি গাড়ীখন সাৱধানেৰে চলাই নিয়া হ’ল।আমি পিছে পিছে খোজেৰে গৈ থাকিলো।অলপ ভাল ৰাস্তা পাই আকৌ উঠি ললো।এইদৰেই উঠানমা ঠেলাঠেলি কৰি আমি এসময়ত বিখ্যাত চেলালে’ক পালোহি। সেই লে’কৰ বৰফৰ ওপৰত কিছু ৰং-তামাচা,ফূৰ্তি কৰিলো কেমেৰাৰে ফটো তুলিলো….।চেলাটপৰ ১৩৭১০ ফুটৰ\nওপৰত প’জ দি ফটো উঠিলো…\nতনুজে কৈ উঠিল। আমি ইটোৱে সিটোলৈ চালো। আকৌ আমি নামি পৰিলো।তলফালে জুমি চালো।ঠিকেইতো আছে..! মুকুলে আকৌ গিয়েৰ লগাই এক্সলেটৰ হেচিলে। এইবাৰ গাড়ীখন চলি গল।মাত্ৰ তলফালৰ পৰা খেতেং খেতেংকৈ শব্দ এটা গতিৰ লগত সংগতি ৰাখি বাজি গল। আকৌ স্বস্তিৰ নিশ্বাস পেলালো। যাহওক গাড়ীখনটো চলিব..! আটায়ে পুনৰ গাড়ীত বহিলো। যাঃ!আকৌ আগৰ দৰে অৱস্থা! গাড়ী নলৰে। আকৌ মই আৰু তনুজ নামি পৰি তললৈ জুমি চালো। বেমাৰ ধৰা পৰিল।পিছ চকা ঘূৰুউৱা ধূৰাদাল অৰ্থাৎ প্ৰপেলাৰ চাপদাল শিলত এনেকুৱা খুন্দা খালে যে গুৰিৰ ফালে ওলমি ধেনুভিৰীয়া হৈ থাকিল।এতিয়া আমি বহিলে ওজনৰ ভৰত সেই ধূৰাদাল ৰাস্তাত লাগি ধৰি নুঘূৰা হয়। খালী গাড়ীখন চলি যায় যদিও সেই ধেনুভিৰীয়া ধূৰাদালে খেতেং খেতেংকৈ ৰাস্তাত ঘঁহনি খায় যায়…!\n…আকৌ জন্ম হল এটা নতুন সমস্যাৰ! কি কৰা যায় এতিয়া…বেলিও পৰি আহিছে…বেলেগ গাড়ীৰ আহ যাহ ইতিমধ্যেই নাইকীয়া হৈছে..।ইমান দেৰিলৈকে এই বিপদ সংকুল জনপ্ৰাণী হীন অঞ্চলত কোনো মূৰ্খই অহাযোৱা কৰিবলৈ ৰৈ নাথাকে। …ঠাণ্ডাৰ প্ৰকোপটো লাহে লাহে বাঢ়ি আহিছে…বেলি ডুবিলেই ইয়াত ইয়াত এতিয়া তেজ গোত মাৰিব..।কিন্তু বহি থাকিলেওটো নহব।আগবঢ়াৰ বাহিৰে উপায় নাই।সেই নিৰ্জন বৰফ পৰি থকা ৰাস্তাটোৱেদি মুকুলে খেতেং খেতেংকৈ এম্বেচেদৰখন লাহে লাহে চলাই লৈ গল। আমি পাছে পাছে কেতিয়াবা দৌৰি,কেতিয়াবা খোজকাঢ়ি,মাজে মাজে ভাগৰত কোনো শিলৰ ওপৰত বহি অদৃষ্টক ধিয়াই যাব লাগে কাৰণে গৈ থাকিলো।মাজে মাজে ওখ ঠাইত আমি গাড়ীখন ঠেলিব লগীয়াও হৈছে। সাংঘাটিক ভাগৰৰ লগতে ভোকো লাগিছে।ইফালে ঠেটুৱৈ লগা ঠাণ্ডাটো আচৰিত ধৰণেৰে বাঢ়ি আহিছে…।\nআকৌ গাড়ীখন ঠেলি ঠেলি আমি আগবাঢ়িলো।বিপদ হল হেতেননে নাই নাজানো।কিন্তু আজিও মোৰ সেই নিশা তাত কটাবলৈ নোপোৱাৰ আফচোচতো অলপ অচৰপ থাকি গল!\n475 475Shares 20Shares\n44 44Shares 20Shares\n216 216Sharesবেহেলা: অৰিন্দম শইকীয়া, দশম শ্ৰেণী আৰু তবলা: অৰিজিৎ শইকীয়া, ষষ্ঠ শ্ৰেণী, আৰ্মী পাব্লিক স্কুল, ডিনজান, ডিব্ৰুগড়৷ 20Shares\nhttps://m.facebook.com/story.php?story_fbid=2235075576520331&id=100000537303650 [এই শিতানত প্ৰকাশিত লেখাসমূহ সম্পাদনা কৰা নহয়] 20Shares


মহাকৰ্ষণ | Gravitation | বিজ্ঞান ৷ নৱম ৷ শ্ৰেণী | Science | Assamese |\nJuly 30, 2020 September 28, 2021 AdminNCERT Solutions- অসমীয়া মাধ্যম, বিজ্ঞান - নৱম শ্ৰেণীclass 9, class ix, ncert, notes, science, solution, অসমীয়া মাধ্যম, নৱম, নৱম শ্ৰণী, বিজ্ঞান, মহাকৰ্ষণ\nইয়াত অসমীয়া মাধ্যমৰ, বিজ্ঞান বিষয়ৰ, প্ৰশ্নৰ উত্তৰ সমূহ দিয়া হৈছে ৷ নৱম শ্ৰেণীৰ, অধ্যায়- 10 মহাকৰ্ষণ (Gravitation) পাঠটিত থকা প্ৰশ্নৰ উত্তৰ সমূহ ইয়াত পাব ৷\nমহাকৰ্ষণ – প্ৰশ্নাৱলী, Page No- 134\n1. মহাকৰ্ষণৰ বিশ্বজনীন সূত্ৰটো লিখা।\nউত্তৰ – মহাকৰ্ষণৰ বিশ্বজনীন সূত্ৰ অনুসৰি বিশ্বব্ৰহ্মাণ্ডৰ প্ৰতিটো বস্তুৱেই আন প্ৰতিটো বস্তুকে আকৰ্ষণ কৰে, এই আকৰ্ষনী বল বস্তু দুটাৰ ভৰৰ গুণফলৰ সমাণুপাতিক আৰু বস্তু দুটাৰ মাজৰ দূৰত্বৰ বৰ্গৰ ব্যস্তানুপাতিক ৷\nF = GMm/d2 , য’ত – F = বস্তু দুটাৰ মাজৰ আকৰ্ষণ বল ৷\nM, m = বস্তু দুটাৰ ভৰ\nd = বস্তু দুটাৰ মাজৰ দূৰত্ব\nG = মহাকৰ্ষণৰ বিশ্বজনিন সূত্ৰ\n2. পৃথিৱী আৰু ইয়াৰ পৃষ্ঠত অৱস্থিত বস্তু, এটাৰ মাজৰ মহাকর্ষণিক বলৰ মান নির্ণয় কৰা সূত্ৰটো লিখা।\nপৃথিৱীৰ ভৰ – M\nপৃথিৱীৰ পৃষ্ঠত অৱস্থিত বস্তুৰ এটাৰ ভৰ – m\nপৃথিৱী আৰু বস্তুটোৰ মাজৰ দূৰত্ব – d\nপৃথিৱী আৰু বস্তুটোৰ মাজৰ আকৰ্ষণ বল – F\nপ্ৰশ্নাৱলী, Page No- 136\n1. মুক্ত অধোগমন মানে কি বুজা ?\nউত্তৰ – কোনো বস্তু এটাই কেৱল মহাকৰ্ষণিক বলৰ প্ৰভাৱত পৃথিৱীৰ দিশলৈ পৰিলে বস্তুটোৰ গতিক মুক্ত অধোগমন বোলে ৷\n2.মাধ্যাকর্ষণিক ত্বৰণ মানে কি বুজা ?\nউত্তৰ – কোনো বস্তু এটা পৃথিৱীৰ দিশত তললৈ পৰিলে পৃথিৱীৰ মহাকৰ্ষণ বলৰ প্ৰভাৱত এটা ত্বৰণ উৎপন্ন হয় ষেই ত্বৰণক পৃথিৱীৰ মহাকৰ্ষণ বলৰ বাবে হোৱা ত্বৰণ বা মাধ্যাকর্ষণিক ত্বৰণ বোলে ৷\nপ্ৰশ্নাৱলী, Page No- 138\n1. বস্তু এটাৰ ভৰ আৰু ওজনৰ মাজৰ পাৰ্থক্যসমূহ কি কি ?\nউত্তৰ – বস্তু এটাৰ ভৰ আৰু ওজনৰ মাজৰ পাৰ্থক্যসমূহতলত উল্লেখ কৰা হ’ল –\n1. বস্তু এটাত থকা পদাৰ্থৰ পৰিমাণে হ’ল বস্তুটোৰ ভৰ ৷ 1.বস্তু এটা যি বলেৰে পৃথিৱীৰ ফালে আকৰ্ষিত হয় তাকেই বস্তুটোৰ ওজন বোলে ৷\n2. ভৰ হ’ল জড়তাৰ মাপ ৷ 2. ওজন হ’ল মহকৰ্ষণ বলৰ মাপ ৷\n3. বস্তু এটাৰ ভৰৰ মান সকলো ঠাইতে একে ৷ 3. বস্তু এটাৰ ওজন অৱস্হান সাপেক্ষে পৰিবৰ্তন হয় ৷\n4.ভৰৰ মান আছে কিন্তু দিশ নাই ৷ 4. ওজনৰ মান আৰু দিশ দুয়োটাই আছে ৷\n5. ভৰৰ এচ আই একক কিলোগ্ৰাম(kg) | 5. ওজনৰ এচ আই একক নিউটন(N)|\n2. চন্দ্ৰপৃষ্ঠত বস্তু এটাৰ ওজন ভূ-পৃষ্ঠৰ ওজনৰ 1/6 অংশ হয় কিয় ৷\nবস্তু এটাৰ ভৰ m |\nচন্দ্ৰপৃষ্ঠত বস্তুটোৰ ওজন = Wm\nপৃথিৱীপৃষ্ঠত বস্তুটোৰ ওজন = We\nপৃথিৱীৰ ভৰ আৰু ব্যাসাৰ্ধ ক্ৰমে M(5.98 x 1024kg) আৰু R(6.37 x 106m)\nচন্দ্ৰৰ ভৰ আৰু ব্যাসাৰ্ধ ক্ৰমে Mm(7.36 x 1022kg) আৰু Rm(1.74 x 106) ৷\nমহাকৰ্ষণৰ বিশ্বজনীন সূত্ৰ অনুসৰি,\n(i)নং সমীকৰণক (ii)নং সমীকৰণেৰে হৰণ কৰি আমি পাঁও,\nযিহেতু চন্দ্ৰ আৰু পৃথিৱীৰ ওজনৰ অনুপাত 1/6 সেয়েহে চন্দ্ৰপৃষ্ঠত বস্তু এটাৰ ওজন ভূ-পৃষ্ঠৰ ওজনৰ 1/6 অংশ হয় ৷\nমহাকৰ্ষণ – প্ৰশ্নাৱলী, Page No- 141\n1. মিহি কিন্তু মজবুত ৰচিৰ ফিটা লগোৱা স্কুল বেগ এটা লৈ ফুৰাত অসুবিধা হয় কিয় ?\nউত্তৰ –একক ক্ষেত্ৰফলৰ ওপৰত প্ৰয়োগ হোৱা হেঁচাকে চাপ বোলে ৷ অৰ্থাৎ ক্ষেত্ৰফল কম হ’লে চাপ বাঢ়ে আৰু ক্ষেত্ৰফল বাঢ়িলে চাপ কমে ৷\nমিহি কিন্তু মজবুত ৰচিৰ ফিটা লগোৱা স্কুল বেগ এটা লৈ ফুৰাত অসুবিধা হয় কাৰণ এই ক্ষেত্ৰত ৰচিডাল মিহি হোৱা বাবে স্কুল বেগটোৱে কঢ়িওৱা ব্যক্তি জনৰ কান্ধত অধিক চাপৰ সৃষ্টি কৰিব ৷\n2 প্লাবিতা মানে কি বুজা ?\nউত্তৰ – যিকোনো বস্তু তৰলত ডুবালে বস্তুটোৱে এটা উৰ্ধমুখী হেঁচা বা বল অনুভৱ কৰে ৷ পানিয়ে বস্তুটোৰ ওপৰত প্ৰয়োগ কৰা এই উৰ্ধমুখী হেঁচাকে প্লাবিতা বোলে ৷\n3. বস্তু এটা পানীৰ পৃষ্ঠত থলে ই উপঙা বা ডুবাৰ কাৰণ কি ?\nউত্তৰ – বস্তু এটা পানীৰ পৃষ্ঠত থলে ই উপঙা বা ডুবাৰ কাৰণ হ’ল বস্তুটো আৰু পানীৰ মাজৰ ঘনত্বৰ পাৰ্থক্য ৷\nকোনো এটা বস্তুৰ ঘনত্ব পানীতকৈ কম হ’লে ইয়াৰ উপৰত পানীৰ উৰ্ধমুখী হেঁচা বস্তুটোৰ ওজনতকৈ বেছি হ’ব ৷ এই ক্ষেত্ৰত বস্তুটো উপঙে ৷\nআৰু কোনো এটা বস্তুৰ ঘনত্ব পানীতকৈ বেছি হ’লে ইয়াৰ উপৰত পানীৰ উৰ্ধমুখী হেঁচা বস্তুটোৰ ওজনতকৈ কম হ’ব ৷ এই ক্ষেত্ৰত বস্তুটো ডুবে ৷\nপ্ৰশ্নাৱলী, Page No- 142\n1. ওজন জোখা যন্ত্র এটাৰ পাঠ অনুসৰি তোমাৰ ভৰ 42 kg ৷ তোমাৰ ভৰ 42 kgত কৈ কম নে বেছি?\nউত্তৰ – ওজন জোখা যন্ত্ৰ এটাৰ পাঠ অনুসৰি আমাৰ ভৰ 42 kg হলেও আমাৰ ভৰ আচলতে 42kg ত কৈ বেছি হ’ব ৷ ইয়াৰ কাৰণ হ’ল ওজন জোখা সময়ত এটা উৰ্ধমুখী বলে আমাৰ দেহত ক্ৰিয়া কৰিব যাৰ ফলত ওজন জোখা যন্ত্ৰটোৱে আমাৰ ভৰৰ পাঠ অলপ কমকৈ দেখুৱাব৷\n2. তোমাৰ হাতত কপাহৰ মোনা এটা আৰু লোৰ দণ্ড এডাল আছে। ওজন জোখা যন্ত্রত প্রত্যেকৰে ভৰ 100 kg পোৱা গ’ল। বাস্তব ক্ষেত্ৰত এটা আনটোতকৈ গধুৰ। কোনটো বেছি গধূৰ আৰু সি কিয় বেছি গধুৰ ক’ব পাৰিবানে?\nউত্তৰ – ওজন জোখা যন্ত্ৰত কপাহৰ মোনা আৰু লোৰ দণ্ড এডালৰ ভৰ 100 kg ৷ যিহেতু কপাহৰ মোনাটোৰ ক্ষেত্ৰফল লোৰ দণ্ডডালতকৈ বেছি সেয়েহে কপাহৰ মোনাটোৰ ওপৰত অধিক উৰ্ধমুখী বলে ক্ৰিয়া কৰিব ৷ এই ক্ষেত্ৰত বাস্তবত কপাৰৰ মোনাটো গধুৰ ৷\n1. দুটা বস্তুৰ মাজৰ দূৰত্ব যদি পূর্বৰ তুলনাত আধা কৰি দিয়া হয় তেন্তে বস্তু দুটাৰ মাজৰ মহাকর্ষণিক আকর্ষণ পূর্বৰ তুলনাত কিমান হ’ব?\nউত্তৰ – ধৰাহ’ল, বস্তু দুটাৰ ভৰ ক্ৰমে M আৰু m\nবস্তু দুটাৰ মাজৰ দূৰত্ব d\nবস্তু দুটাৰ মাজৰ আকৰ্ষন বল F আৰু\nবস্তু দুটাৰ মাজৰ দূৰত্ব আধা কৰি দিলে নতুন আকৰ্ষণ বল F`\nবস্তু দুটাৰ মাজৰ দূৰত্ব আধা কৰি দিলে নতুন আকৰ্ষণ বল,\nএতেকে বস্তু দুটাৰ মাজৰ মহাকর্ষণিক আকর্ষণ পূর্বৰ তুলনাত চাৰি গুণ বৃদ্ধি হ’ব ৷\n2. মহাকর্ষণিক বলে সকলো বস্তুৰ ওপৰত তাৰ ভৰৰ সমানুপাতিকভাৱে ক্রিয়া কৰে। তেন্তে\nগধুৰ বস্তু এটা পাতল বস্তু এটাতকৈ খৰকৈ নপৰে কিয় ?\nউত্তৰ –যিকোনো বস্তু ওপৰৰ পৰা তললৈ পৰিলে মাধ্যাকৰ্ষণিক ত্বৰণ লাভ কৰে যি এটা ধ্ৰৱক ৷ তেনে বস্তুৱে লাভ কৰা ত্বৰণ বস্তুটোৰ ভৰৰ ওপৰত নিৰ্ভৰশীল নহয় ৷ সেয়েহে গধুৰ বস্তু এটা পাতল বস্তু এটাতকৈ খৰকৈ নপৰে ৷\n3. পৃথিৱী আৰু ইয়াৰ পৃষ্ঠত থকা 1 kg ভৰৰ বস্তু এটাৰ মাজৰ মহাকর্ষণিক বলৰ মান কিমান ? (পৃথিৱীৰ ভৰ6x1024 kg আৰু পৃথিৱীৰ ব্যাসার্ধ 6.4 x 106 m)\nবস্তুটোৰ ভৰ, m = 1 kg\nপৃথিৱীৰ ভৰ, M =6x1024 kg\nপৃথিৱীৰ ব্যাসাৰ্ধ, r = 6.4 x 106 m\nG = 6.7 x 10-11 Nm2kg-2\nপৃথিৱী আৰু বস্তুটোৰ মাজৰ মহাকর্ষণিক বল, F = ?\nপৃথিৱী আৰু বস্তুটোৰ মাজৰ মহাকর্ষণিক বল 9.8 N |\n4. মহাকর্ষণিক বলৰ দ্বাৰা পৃথিৱী আৰু চন্দ্ৰ পৰস্পৰে আকর্ষিত হয়। চন্দ্ৰই পৃথিৱীক যি বলেৰে আকর্ষণ কৰে তাৰ তুলনাত পৃথিৱীয়ে চন্দ্রৰ ওপৰত প্ৰয়োগ কৰা আকর্ষণী বল সমান নে কম নে বেছি? কিয় ?\nউত্তৰ – মহাকৰ্ষণৰ বিশ্বজনীন সূত্ৰ আনুসৰি বিশ্বব্ৰহ্মাণ্ডৰ প্ৰতিটো বস্তুৱেই আন প্ৰতিটো বস্তুকে আকৰ্ষণ কৰে, এই আকৰ্ষনী বল বস্তু দুটাৰ ভৰৰ গুণফলৰ সমাণুপাতিক আৰু বস্তু দুটাৰ মাজৰ দূৰত্বৰ বৰ্গৰ ব্যস্তানুপাতিক ৷ সেয়েহে চন্দ্ৰই পৃথিৱীক যি বলেৰে আকর্ষণ কৰে তাৰ তুলনাত পৃথিৱীয়ে চন্দ্রৰ ওপৰত প্ৰয়োগ কৰা আকর্ষণী বল সমান ৷\n5. চন্দ্ৰই পৃথিৱীক আকর্ষণ কৰি থকা স্বত্ত্বেও পৃথিৱীখন চন্দ্ৰৰ দিশত ধাৱমান নহয় কিয় ?\nউত্তৰ – চন্দ্ৰ আৰু পৃথিৱীয়ে পৰস্পৰে পৰস্পৰৰ পৰা সমান অকৰ্ষণী বল আনুভৱ কৰে ৷ কিন্তু পৃথিৱিৰ ভৰ চন্দ্ৰৰ তুলনাত যথেষ্ট বেছি হোৱা বাবে চন্দ্ৰৰ দিশত ইয়াৰ ত্বৰণৰ হাৰ পৃথিৱীৰ দিশত চন্দ্ৰৰ ত্বৰণৰ হাৰতকৈ কম ৷ সেয়েহে চন্দ্ৰই পৃথিৱীক আকর্ষণ কৰি থকা স্বত্ত্বেও পৃথিৱীখন চন্দ্ৰৰ দিশত ধাৱমান নহয় ৷\n6. দুটা বস্তুৰ মাজৰ বল কি পৰিবৰ্তন হ’ব, যদি\n(i) এটা বস্তু ভৰ দগুণ কৰা হয়?\n(ii) বস্তু দুটাৰ মাজৰ দূৰত্ব দুগুণ আৰু তিনিগুণ কৰা হয়?\n(iii) দুয়োটা বস্তুৰ ভৰ দুগুণ কৰা হয় ?\nউত্তৰ – মহাকৰ্ষণৰ বিশ্বজনীন সূত্ৰ অনুসৰি,\nG = মহাকৰ্ষণৰ বিশ্বজনিন ধ্ৰুৱক\n(i) এটা বস্তু ভৰ দগুণ কৰিলে –\nধৰাহ’ল, এটা বস্তুৰ ভৰ দুগুণ কৰা হ’ল, M = 2M,\nতেনেহ’লে, বস্তু দুটাৰ মাজৰ নতুন আকৰ্ষণ বল-\nF1 = 2GMm/d2\nএটা বস্তুৰ ভৰ দগুণ কৰিলে বস্তু দুটাৰ মাজৰ আকৰ্ষণী বল দুগুণ হ’ব ৷\n(ii) বস্তু দুটাৰ মাজৰ দূৰত্ব দুগুণ কৰিলে –\nধৰাহ’ল, বস্তু দুটাৰ মাজৰ দূৰত্ব দুগুণ কৰা হ’ল,d= 2d তেনেহ’লে, বস্তু দুটাৰ মাজৰ নতুন আকৰ্ষণ বল-\nবস্তু দুটাৰ মাজৰ দূৰত্ব দুগুণ কৰিলে বস্তু দুটাৰ মাজৰ নতুন আকৰ্ষণী বল আগৰ আকৰ্শণী ¼ ভাগ হ’ব ৷\nবস্তু দুটাৰ মাজৰ দূৰত্ব তিনিগুণ কৰিলে –\nধৰাহ’ল, বস্তু দুটাৰ মাজৰ দূৰত্ব তিনিগুণ কৰা হ’ল,d= 3d\nবস্তু দুটাৰ মাজৰ দূৰত্ব দুগুণ কৰিলে বস্তু দুটাৰ মাজৰ নতুন আকৰ্ষণী বল আগৰ আকৰ্শণী 1/9 ভাগ হ’ব ৷\n(iii) দুয়োটা বস্তুৰ ভৰ দুগুণ কৰিলে –\nধৰাহ’ল, দুয়োটা বস্তুৰ ভৰ দুগুণ কৰা হ’ল, M = 2M, m = 2m\nF4 = G x 2M x 2m/d2\nদুয়োটা বস্তুৰ ভৰ দুগুণ কৰিলে বস্তু দুটাৰ মাজৰ আকৰ্ষণী বল চাৰিগুণ হ’ব ৷\n7. মহাকৰ্ষণৰ বিশ্বজনীন সূত্ৰৰ গুৰুত্ব কিমান ?\nউত্তৰ – মহাকৰ্ষণৰ বিশ্বজনীন সূত্ৰটো অতি গুৰুত্বপূৰ্ণ কাৰণ মহাকৰ্ষণৰ বিশ্বজনীন সূত্রই পৰস্পৰ সম্পৰ্ক নথকা বুলি ভৰা বহুকেইটা পৰিঘটনা সফলভাৱে ব্যাখ্যা কৰিছিল;\n(i) আমাক পৃথিৱীৰ সৈতে বান্ধোনত ৰখা বল;\n(ii) পৃথিৱীৰ চাৰিওফালে চন্দ্ৰৰ গতি;\n(iii) সূৰ্যৰ চাৰিওফালে গ্রহবোৰৰ গতি; আৰু\n(iv) চন্দ্ৰ আৰু সূৰ্যৰ বাবে সমুদ্রপৃষ্ঠত উঠা জোৱাৰ ।\n8. মুক্ত অধোমনৰ ত্বৰণ কিমান?\nমুক্ত অধোগমনৰ ত্বৰণৰ মান 9.8 ms-2 ৷\n9. পৃথিৱী আৰু বস্তু এটাৰ মাজৰ মহাকর্ষণিক বলক আমি কি বুলি কওঁ ?\nউত্তৰ – পৃথিৱী আৰু বস্তু এটাৰ মাজৰ মহাকর্ষণিক বলক আমি ওজন বুলি কওঁ ৷\n10. অমিতে তেওঁৰ বন্ধু এজনৰ পৰামর্শ অনুসৰি মেৰু অঞ্চলত কেইগ্রামমান সোণ কিনিলে। বিষুৱ অঞ্চলত তেওঁৰে ভেটাভেটি হলত সোণখিনি তেওঁলৈ হস্তান্তৰ কৰিলে। বন্ধুজনে ক্ৰয় কৰা সোণখিনিৰ ওজনটো মানি ল’বনে? যদি নলয়, তেন্তে কিয় ? [ইংগিতঃ বিষুব অঞ্চলতকৈ মেৰু অঞ্চলত g ৰ মান বেছি।]\nউত্তৰ – যিকোনো বস্তুৰ ওজন হ’ল বস্তুটোৰ ভৰ আৰু মধ্যাকৰ্ষণিক ত্বৰণৰ গুণফল ৷\nW = mg, য’ত, w = ওজন, m=ভৰ, g= মধ্যাকৰ্ষণিক ত্বৰণ\nমেৰু অঞ্চলত ‘g’ৰ মান বিষুৱ অঞ্চলতকৈ বেছি হোৱা বাবে যিকোনো বস্তুৰ ওজন মেৰু অঞ্চলতকৈ বিষুৱ অঞ্চলত কম ৷ যিহেতু সোণখিনিৰ ওজন বিষুৱ অঞ্চলত কমি যাব সেয়েহে বন্ধুজনে সোণখিনিৰ ওজন মানি নলয় ৷\n11. কাগজ মোহাৰি তৈয়াৰ কৰা বল এটাতকৈ কাগজখিলা লাহে লাহে পৰাৰ কাৰণ কি ?\nউত্তৰ – কাগজ মোহাৰি তৈয়াৰ কৰা বল এটাৰ ক্ষেত্ৰফল কাগজখিলাৰ ক্ষেত্ৰফলতকৈ কম ৷ কাগজখিলাৰ ক্ষেত্ৰফল অধিক হোৱা বাবে বায়ুৰ ঘৰ্ষণ বলে কাগজখিলাৰ ওপৰত বলটোৰ তুলনাত অধিক ক্ৰিয়া কৰে ৷ সেইবাবে কাগজ মোহাৰি তৈয়াৰ কৰা বল এটাতকৈ কাগজখিলা লাহে লাহে পৰে ৷\n12. চন্দ্রপৃষ্ঠত মহাকর্ষণিক বল ভূপৃষ্ঠৰ মহাকর্ষণিক বলৰ 1/6 অংশ। 10 kg ভৰৰ বস্তু এটাৰ চন্দ্রপৃষ্ঠত আৰু ভূপৃষ্ঠত নিউটন এককত ওজন কিমান হ’ব?\nবস্তুটোৰ ভৰ, m = 10kg\nপৃথিৱীত মধ্যাকৰ্ষণিক ত্বৰন, g = 9.8ms-2\nভূপৃষ্ঠত বস্তুটোৰ ওজন, We = ?\nচন্দ্রপৃষ্ঠতবস্তুটোৰ ওজন, Wm = ?\nভূপৃষ্ঠত বস্তুৰ ওজন, We= mg\n= 10 x 9.8\nচন্দ্রপৃষ্ঠতবস্তুটোৰ ওজন, Wm = 1/6 x We\n= 16.33 N\nভূপৃষ্ঠত বস্তুটোৰ ওজন 98 N আৰু চন্দ্রপৃষ্ঠতবস্তুটোৰ ওজন 16.33 N |\n13. বল এটা উলম্বভাৱে ওপৰলৈ 49 m/s বেগেৰে দলিওৱা হ’ল।\n(i) ই আৰোহন কৰা সর্বোচ্চ উচ্চতা আৰু\n(ii) ভূপৃষ্ঠলৈ উভতিবলৈ প্রয়োজন হোৱা মুঠ সময় নির্ণয় কৰা।\nপ্ৰাৰম্ভিক বেগ, u = 49m/s\nঅন্তিম বেগ, v =0m/s\nবলটো আৰহণ কৰা সৰ্বোচ্চ উচ্চতা, s = ?\nইয়াত মধ্যাকৰ্ষণিক ত্বৰন, g = -9.8ms-2\n(i) আমি জানো যে,\nবলটো আৰহণ কৰা সৰ্বোচ্চ উচ্চতা 122.5m ৷\n(ii) ধৰাহ’ল, বলটো 122.5m উচ্চতা আৰোহন কৰিবলৈ প্ৰয়োজন হোৱা সময় ‘t’ |\nবলটো ভূপৃষ্ঠলৈ উভতিবলৈ প্রয়োজন হোৱা মুঠ সময় =5 +5= 10s\n14. 19.6 m উচ্চতাৰ স্তম্ভ এটাৰ পৰা শিলগুটি এটা এৰি দিয়া হ’ল। মাটি স্পর্শ কৰাৰ আগমুহূর্তত ইয়াৰ অন্তিম বেগ কিমান হ’ব উলিওৱা।\nস্তম্ভটোৰ উচ্চতা, s = 19.6m\nশিলগুটিটোৰ প্ৰাৰম্ভিক বেগ, u = 0\nশিলগুটিটোৰ আন্তিম বেগ, v = ?\nইয়াত, মধ্যাকৰ্ষণিক ত্বৰন, g = 9.8ms-2\nমাটি স্পর্শ কৰাৰ আগমুহূর্তত শিলগুটিটোৰ অন্তিম বেগ 19.6 ms-1 |\n15. 40 ms-1 বেগেৰে শিলগুটি এটা উলম্বভাৱে ওপৰলৈ দলিওৱা হ’ল। gৰ মান 10 ms-1 ধৰি শিলগুটিটো সর্বোচ্চ কিমান উচ্চতালৈ উঠিব উলিওৱা। শিলগুটিটোৰ মুঠ সৰণ আৰু ই অতিক্রম কৰা মুঠ দুৰত্ব উলিওৱা।\nশিলগুটিটোৰ প্ৰাৰম্ভিক বেগ, u = 40 ms-1\nশিলগুটিটোৰ আন্তিম বেগ, v = 0\nমধ্যাকৰ্ষণিক ত্বৰন, g = -10 ms-2\nশিলগুটিটোৱে আৰোহণ কৰা সৰ্বচ্চ উচ্চতা, s = ?\nশিলগুটিটোৱে অতিক্ৰম কৰা মুঠ দূৰত্ব হ’ব 80 + 80 = 160m আৰু\nশিলগুটিটোৰ মুঠ সৰণ হ’ব 80 + (-80) = 0\n16. পৃথিৱী আৰু সূৰ্যৰ মাজৰ মহাকর্ষণ বল নির্ণয় কৰা। দিয়া আছে পৃথিৱীৰ ভৰ =6X 1024 kg, সূর্যৰ ভৰ2x 1030 kg, পৃথিৱী আৰু সূৰ্যৰ মাজৰ দূৰত্ব 1.5 x 1011 ms-1\nউত্তৰ –দিয়া আছে,\nপৃথিৱীৰ ভৰ, m =6X 1024 kg,\nসূর্যৰ ভৰ, M =2x 1030 kg,\nপৃথিৱী আৰু সূৰ্যৰ মাজৰ দূৰত্ব,d= 1.5 x 1011 ms-1\nমহাকৰ্ষণৰ বিশ্বজনিন ধ্ৰুৱক, G = 6.7 x 10-11\nপৃথিৱী আৰু সূৰ্যৰ মাজৰ মহাকর্ষণ বল, F = ?\nপৃথিৱী আৰু সূৰ্যৰ মাজৰ মহাকর্ষণ বল 3.57 x 1022N |\n17. 100 m উচ্চতাৰ স্তম্ভ এটাৰ পৰা শিলগুটি এটা পৰিবলৈ দিয়া হ’ল আৰু একে সময়তে অন্য এটা শিলগুটি 25 ms-1 বেগেৰে উলম্বভাৱে ওপৰলৈ দলিওৱা হ’ল। কেতিয়া আৰু ক’ত শিলগুটি দুটাৰ ভেটাভেটি হ’ব?\nউত্তৰ – ধৰাহ’ল শিলগুটি দুটা ‘t’ সময়ৰ অন্তৰালত ভেটাভেটি হয় ৷\nওপৰৰ পৰা তললৈ পৰা শিলগুটিটোৰ ক্ষেত্ৰত,\nপ্ৰাৰম্ভিক বেগ, u = 0\n‘t’ সময়ত অতিক্ৰম কৰা দূৰত্ব = s\nমধ্যাকৰ্ষণিক ত্বৰন, g = 9.8 ms-2\nওপৰলৈ দলিওৱা শিলগুটিটোৰ ক্ষেত্ৰত,\nপ্ৰাৰম্ভিক বেগ, u = 25 ms-1\n‘t’ সময়ত অতিক্ৰম কৰা দূৰত্ব = s`\nমধ্যাকৰ্ষণিক ত্বৰন, g = -9.8 ms-2\n‘t’ৰ মান (i)নং সমীকৰণত বহুৱাই পাওঁ,\ns` = 25t – 4.9t2\n= 25 x4– 4.9 x 42\nশিলগুটি দুটাৰ ভেটাভেটি হ’বলৈ 4sৰ প্ৰয়োজন হ’ব আৰু সিহঁতে 21.6 m উচ্চতাত ভেটাভেটি হ’ব |\n18. উলম্বভাৱে ওপৰলৈ প্ৰক্ষেপ কৰা শিলগুটি এটা6চেকেণ্ডৰ পিছত প্রক্ষেপকাৰীৰ ওচৰলৈ ঘূৰি আহিল।\n(ক) ইয়াৰ উর্ধমুখী প্রক্ষেপ বেগ\n(খ) ই আৰোহণ কৰা সর্বোচ্চ উচ্চতা\n(গ)4চেকেণ্ড পিছত ইয়াৰ অৱস্থান নির্ণয় কৰা।\nশিলগুটিটো ওপৰলৈ আৰোহণ কৰিবলৈ প্ৰয়োজন হোৱা সময়, t = 6/2 =3s\nশিলগুটিতোৰ অন্তিম বেগ, v =0\nশিলগুটিটোৰ উর্ধমুখী প্রক্ষেপ বেগ বেগ, u = ?\nশিলগুটিতোৰউর্ধমুখী প্রক্ষেপ বেগ 29.4 ms-1 |\n(খ) ধৰাহ’ল শিলগুটিটোৱে আৰোহণ কৰা সৰ্বচ্চ উচ্চতা ‘s’\nশিলগুটিটোৰ প্ৰাৰম্ভিক বেগ, u = 29.4 ms-1\n= 29.4 x3+ ½ x (-9.8) x 32\nশিলগুটিটোৱে আৰোহণ কৰা সর্বোচ্চ উচ্চতা 44.1 m |\n(গ) শিলগুটিটো6চেকেণ্ডৰ পিছত প্রক্ষেপকাৰীৰ ওচৰলৈ ঘূৰি আহে অৰ্থাৎ প্ৰক্ষেপ কৰা 4sৰ পিচত প্রক্ষেপকাৰীৰ ওচৰলৈ ঘূৰি আহিবলৈ পুণৰ (6 –4=2s)ৰ প্ৰয়োজন ৷\n= 29.4 x2+ ½ x (-9.8) x 22\n= 58.8 – 19.6\n4 চেকেণ্ডৰ পিছত শিলগুটিটোৰ অৱস্থানভূমিৰ পৰা39.2 m হ’ব ৷\n19. তৰলত নিমজ্জিত বস্তুৰ ওপৰত প্লাবিতা বলে কোন দিশত ক্রিয়া কৰে?\nউত্তৰ – তৰলত নিমজ্জিত বস্তুৰ ওপৰত প্লাবিতা বলে উৰ্ধমুখী ভৱে ক্ৰিয়া কৰে ৷\n20. পানীৰ তলত এৰি দিয়া প্লাষ্টিকৰ টুকুৰা এটা পানীৰ পৃষ্ঠলৈ কিয় ঘূৰি আহে?\nউত্তৰ – প্লাষ্টিকৰ টুকুৰা এটাৰ ঘনত্ব পানীৰ ঘনত্বতকৈ কম ৷ পানীৰ তলত প্লাষ্টিকৰ টুকুৰা এটা এৰি দিলে ই পানীৰ পৃষ্ঠলৈ ঘূৰি আহে কাৰণ প্লাষ্টিকৰ টুকুৰাটোৰ ওপৰত পানীৰ উৰ্ধমুখী হেঁচা তাৰ ওপৰত ক্ৰিয়াশীল মহাকৰ্ষণৰ নিম্নমুখী বলতকৈ বেছি ৷\n21. 50 gm ভৰৰ বস্তু এটাৰ আয়তন 20 cm3 যদি পানীৰ ঘনত্ব 1 gmcm-3 হয় তেন্তে বস্তুটো পানীত উপঙিব নে ডুবিব ?\nবস্তুটোৰ ভৰ, m = 50 gm\nবস্তুটোৰ আয়তন, V = 20 cm3\nযিকোনো বস্তুৰ ঘনত্ব,d= m/v = 50/ 20 = 2.5gmcm-3\nযিহেতু, বস্তুটোৰ ঘনত্ব > পানীৰ ঘনত্ব , সেয়েহে বস্তুটো পানীত ডুবিব ৷\n22. 500 g ভৰৰ বন্ধ পেকেট এটাৰ আয়তন 350 cm3 পানীৰ ঘনত্ব 1 gmcm-3 হ’লে পেকেটটো পানীত উপঙিব নে ডুবিব? পেকেটটোৱে অপসাৰিত কৰা পানীৰ ভৰ কিমান হব ?\nবস্তুটোৰ ভৰ, m = 500 gm\nবস্তুটোৰ আয়তন, V = 350 cm3\nযিকোনো বস্তুৰ ঘনত্ব,d= m/V = 500/ 350 = = 1.428gmcm-3\nযিহেতু, বস্তুটোৰ ঘনত্ব > পানীৰ ঘনত্ব , সেয়েহে বস্তুটো পানীত ডুবিব |\nঅপসাৰিত পানীৰ ভৰ = পেকেটটোৰ ভৰ = 350 cm3 ৷\nPrevious Previous post: National Education Policy(NEP) – 2020\nNext Next post: মহাকৰ্ষণ – Notes\n6 Replies to “মহাকৰ্ষণ”


মফজ্জ্বল হুছেইন - অসমীয়া ৱিকিপিডিয়া\n(এম হুছেইনৰ পৰা পুনঃনিৰ্দেশিত)\nমফজ্জ্বল হুছেইন চমুকৈ এম হুছেইন (জ. ২৯ জানুৱাৰী, ১৯৪৪ - মৃ. ৯ ছেপ্টেম্বৰ, ১৯৯৯) অসমৰ এগৰাকী জনপ্ৰিয় মঞ্চ যাদুকৰ আছিল। শৈশৱত বিষধৰ সাপ ধৰি ভাল পোৱা মফজ্জ্বুল হুছেইনে কিশোৰ অৱস্থাত ঘৰৰপৰা আঁতৰি গৈ ডেৰাডুনত যাদুকৰ ধৰমৰাজ গৰ্গিয়াৰৰ ওচৰত যাদুৰ কলা আয়ত্ব কৰিছিল। ১৯৭২ চনৰপৰা মফজ্জ্বুল হুছেইনে 'যাদু সম্ৰাট এম. হুছেইন' নামেৰে পেছাদাৰী যাদুকৰ হিচাপে আত্মপ্ৰকাশ কৰে। অসম আৰু ভাৰতৰ বিভিন্ন স্থানত পেছাদাৰী যাদু শ্বো প্ৰদৰ্শন কৰাৰ বাহিৰেও তেখেতে ১৯৭৫ ডুবাই, মাস্কট, নেপাল আৰু ভূটানত যাদু প্ৰদৰ্শন কৰিছিল। তেখেতৰ যাদু প্ৰদৰ্শনত যাদুসমূহ বিভিন্ন লৌকিক কাহিনী, খুহুটীয়া কাহিনী আদিৰ আলমত ৰচনা কৰা হৈছিল। কাহিনীৰ লগতে বিভিন্ন ৰাজনৈতিক আৰু সামাজিক বিষয়ৰ ওপৰতো তেখেতে যাদুৰ উপযোগী কাহিনী সৃষ্টি কৰি লৈছিল। কহিনুৰ থিয়েটাৰৰ নাটক কুশল কোঁৱৰ-ত ফাঁচীৰ দৃশ্যটোৰ পৰিকল্পনা আৰু পৰিদৰ্শন এম. হুছেইনৰ যাদুৰে কৰা হৈছিল। ১৯৭৩ চনত কলিকতাত অনুষ্ঠিত All India Magician Conference and Competition-ত এক প্ৰদৰ্শনীত এম হুছেইনে ২,২০০ ফুট দীঘল কাগজৰ ৰছী উলিয়াই নতুন অভিলেখ স্থাপন কৰিছিল।\n1 চমু জীৱনালেখ\n2 উপস্থাপন শৈলী\n3 অন্ধবিশ্বাসৰ বিৰূদ্ধে\nচমু জীৱনালেখ[সম্পাদনা কৰক]\nমফজ্জ্বল হুছেইনৰ জন্ম হৈছিল আমগুৰি গাঁৱৰ কণজান চাৰিআলিত ১৯৪৪ চনৰ ২৯ জানুৱাৰী তাৰিখে। পিতৃৰ নাম অকণমান আলী আৰু মাতৃৰ নাম মাকন বেগম। তিনিপুত্ৰৰ ভিতৰত মাজু পুত্ৰ মফজ্জ্বুলৰ শৈশৱ অতিবাহিত হৈছিল তেতিয়াৰ ডিব্ৰুগড় জিলাৰ অন্তৰ্গত ডিগবৈৰ গোলাই-ৰ গলিত। সৰু কালৰেপৰাই মফজ্জ্বুলে অসাধাৰণ কাম কৰি ভাল পাইছিল। স্কুলত পঢ়ি থকাৰ কালতে তেখেতে সাপ ধৰিবলৈ আৰম্ভ কৰিছিল।\nকিশোৰ অৱস্থাতে মফজ্জ্বুল ডিগবৈ চহৰলৈ যাদু প্ৰদৰ্শন কৰিবলৈ অহা ডেৰাডুনৰ যাদুকৰ ধৰমৰাজ গাৰ্গিয়াৰৰ সংস্পৰ্শলৈ আহে আৰু মেট্ৰিক পৰীক্ষাৰ পাছতেই মফজ্জ্বলে গাৰ্গিয়াৰৰ লগ লাগে আৰু ভাৰতৰ বিভিন্ন স্থানত যাদু প্ৰদৰ্শনৰ সময়ত গাৰ্গিয়াৰৰ সংগী হয়। যাদুবিদ্যাৰ প্ৰতি ৰাপ দেখুওৱাৰ বাবে পৰিয়ালটোৱে মফজ্জ্বলৰ নিচাক ভাল চকুৰে চোৱা নাছিল। সেয়ে, গাৰ্গিয়াৰ সংগৰপৰা উভতি অহাৰ পাছত ১৯৬০ চনত তেওঁ আকৌ ঘৰ এৰে আৰু কলিকতালৈ যায়। কলিকতাত তেও্ঁ বিভিন্ন যাদুকৰৰ লগত যাদু শিল্পৰ কলা-কৌশল শিকিবলৈ লয়।\nডিগবৈ চহৰতে মফজ্জ্বুল হুছেইনে প্ৰথমবাৰলৈ যাদু প্ৰদৰ্শন কৰে কালী পূজাৰ প্ৰথম সন্ধ্যাত। এই অনুষ্ঠানতে তেখেতে পোছাকী নাম এম হুছেইন ব্যৱহাৰ কৰিবলৈ আৰম্ভ কৰে।\n১৯৭৩ চনত কলিকতাত অনুষ্ঠিত All India Magician Conference and Competition-ত তেখেতে ২,২০০ ফুট দীঘল কাগৰ ৰছী অবিৰতভাৱে নিৰ্গমণ কৰি এক অভিলেখৰ গৰাকী হয়। ইয়াৰ পাছতে তেওঁ অসমলৈ ঘূৰি আহে আৰু নিয়মীয়াকৈ যাদু প্ৰদৰ্শন কৰিবলৈ আৰম্ভ কৰে। যাদু শিল্পক মঞ্চত পৰিবেশিত কলা হিচাপে নিয়মীয়াকৈ প্ৰদৰ্শন কৰিবলৈ লয় এম হুছেইনে। অসমৰ লগতে ভাৰতৰ নানা ঠাইত আৰু কেইবাৰমান বিদেশতো তেখেতে যাদু প্ৰদৰ্শন কৰে। ভাৰতৰ ৰাষ্ট্ৰপতি ফখৰুদ্দিন আলি আহমেদৰ কালত ৰাষ্ট্ৰপতি ভৱনৰ মঞ্চত তেখেতৰ অতিথিৰ বাবে এম হুছেইনে যাদু প্ৰদৰ্শন কৰিছিল। তেখেত ৰাষ্ট্ৰপতি ভি.ভি. গিৰি আৰু জ্ঞানী জাইল সিঙৰ সন্মুখতো যাদু প্ৰদৰ্শন কৰিছিল।\n৬ ফুট ২ ইঞ্চি উচ্চতা আৰু ১৩২ কিলোগ্ৰামৰ এম হুছেইনৰ শাৰীৰিক অৱনতিৰ বাবে পাছলৈ মেজিক প্ৰদৰ্শন কমি আহিবলৈ ধৰিছিল। ১৯৯৮ চনৰপৰা তেখেতে শাৰীৰিকভাৱে অসুস্থ হৈ থাকিবলৈ আৰম্ভ কৰে। তেখেতৰ আৰ্থিক অৱস্থাও দুৰ্বল হৈ পৰিছিল আৰু চিকিৎসাৰ উপযুক্ত অৰ্থ সংগ্ৰহ কৰিবলৈ অসুবিধা পাইছিল। সেই সময়ত তেখেতে চিকিৎসাধীন হৈ থকা অসম চিকিৎসা মহাবিদ্যালয়ৰ ৰোগীসকলেও তেখেতৰ চিকিৎসাৰ বাবে অৰ্ৎ ব্যয় কৰিছিল।\n১৯৯৯ চনৰ ছেপ্টেম্বৰ মাহৰ ৯ তাৰিখে (৯/৯/১৯৯৯) তেখেতৰ মৃত্যু হয়।\nউপস্থাপন শৈলী[সম্পাদনা কৰক]\nবিশাল শৰীৰৰ অধিকাৰী এম হুছেইনৰ মঞ্চ উপস্থিতি আছিল অনন্য। তেখেতৰ মেজিকৰ আইটেমসমূহ সাধাৰণতে গম্ভীৰ, অলৌকিক বা কাব্যিক বিধৰ আছিল। প্ৰদৰ্শিত যাদুসমূহ সাধাৰণতে গম্ভীৰ ভাৱে অৱতাৰণা কৰা হৈছিল যদিও কেইটামান যাদু ধেমেলীয়া বিধৰো ৰাখিছিল। বিভিন্ন ঐতিহাসিক ঘটনা (The Dream of Shahjahan), দেশপ্ৰেমমূলক কাহিনী (কুশল কোঁৱৰৰ ফাঁচী) আদিৰ আলম লৈ যাদুসমূহ প্ৰদৰ্শন কৰা হৈছিল। এম হুছেইনে উত্তৰ-পূৱৰ ৰাজ্যসমূহৰ মাজত সম্প্ৰীতিৰ বাৰ্তাবাহক, নাৰীৰ সম অধিকাৰ আদিৰ ওপৰতো যাদুৰ প্ৰদৰ্শন প্ৰস্তুত কৰিছিল। তেখেতৰ বিশাল দেহ, গুৰু-গম্ভীৰ কণ্ঠই তেখেতৰ যাদু প্ৰদৰ্শনত গম্ভীৰতা আনি দিছিল। অসমত যাদু প্ৰদৰ্শনক মঞ্চ-কলা হিচাপে প্ৰথমে প্ৰতিষ্ঠিত কৰিছিল এম হুছেইনে।\nএম হুছেইনে গুৱাহাটীৰ পদপথত এটা কংকাল লগত লৈ বজাৰ কৰাৰ এক অনুষ্ঠানো কৰিছিল।\nঅন্ধবিশ্বাসৰ বিৰূদ্ধে[সম্পাদনা কৰক]\nএম হুছেইনৰ যাদু অনুষ্ঠানত ভূত-প্ৰেত, অলৌকিকতা আদিৰ ওপৰতো যাদু ৰখা হৈছিল যদিও, প্ৰদৰ্শনৰ শেষত হুছেইনে সদায়ে যাদু যে কোনো তন্ত্ৰ-মন্ত্ৰ বা ভূত-প্ৰেতৰ দ্বাৰা সমাধা নহয়, বৰং যাদু যে হাতৰ কাৰচাজীৰ এক কলাহে সেইটো ব্যক্ত কৰিছিল। তেখেতৰ দুই-এটা যাদুৰ আঁৰৰ কৌশলো ৰাইজৰ আগত দেখুৱাই দিছিল নিজৰ অনুষ্ঠানৰ মাজতেই। মানুহৰ মাজৰপৰা অন্ধবিশ্বাস দূৰ কৰাৰ বাবেও তেখেতে কাম কৰিছিল।\nএম.এ.এন. মাছ কমিউনিকেশ্বনৰ উদ্যোগত এম হুছেইনৰ মৃত্যু দিন ৯ ছেপ্টেম্বৰ দিনটোক 'মেজিচিয়ান দিৱস' হিচাপে উদযাপন কৰি ২০১৪ চনৰ সেই তাৰিখত Illusionz - A Grand Magical Evening নামে গুৱাহাটীৰ শ্ৰদ্ধাঞ্জলি কাননত এক মেজিক উৎসৱৰ আয়োজন কৰি এম হুছেইনক স্মৰণ কৰা হয়।\nতথ্য সূত্ৰ[সম্পাদনা কৰক]\n↑ 1.0 1.1 1.2 1.3 1.4 1.5 1.6 1.7 খলিলুৰ ৰহমান হাজৰিকা, ভূত-প্ৰেত সকলো মিছা সঁচা মাথোঁ দহো আঙুলিৰ কিটিপ, পূৰ্বাচল, আমাৰ অসম, ২৫ জানুৱাৰী, ২০১৫\n↑ Chit chat with Bhupenda and Lily Baideu, www.posoowa.org আহৰণ কৰা তাৰিখ: ৩০ জানুৱাৰী ২০১৫\n↑ JADU SAMRAT M.HUSSAIN IN HOSPITAL BED, The Sentinel, 21 Aug-1998 আহৰণ কৰা তাৰিখ: ৩০ জানুৱাৰী, ২০১৫\n↑ Illusionz - A Grand Magical Evening আহৰণ কৰা তাৰিখ: ৩০ জানুৱাৰী, ২০১৫\n"https://as.bywiki.com/w/index.php?title=মফজ্জ্বল_হুছেইন&oldid=146577"ৰ পৰা সংকলিত\nঅসমৰ প্ৰসিদ্ধ ব্যক্তি\nএই পৃষ্ঠাখন শেষবাৰৰ বাবে শুধৰোৱা হৈছিল 16 March 2015ৰ 12:34 বজাত


আই পি এল ২০১৯ঃ ৩৫০ খেলুৱৈ নিলাম, কোন দলে ব্যয় কৰিলে কিমান টকা? - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nনীৰৱ মোডীৰ জামিন আবেদনৰ প্ৰসংগত বুধবাৰে পুৱা ১০ বজাত সম্পন্ন…\nচামগুৰিত ট্ৰাক আৰু যাত্ৰীবাহী ট্ৰেভেলাৰৰ সংঘৰ্ষ, থিতাতে নিহত শিশুসহ ২, আহত ১৫ৰো অধিক • অচিন ৰোগত আক্ৰান্ত হৈ বিহাৰত ৭৩ শিশুৰ মৃত্যু... • মুখ্যমন্ত্ৰী মমতা বেনাৰ্জীৰ সৈতে আলোচনাত বহিবলৈ সাজু প্ৰতিবাদকাৰী চিকিৎসক... • পুৱাই ভূমিকম্পই জোকাৰিলে নিউজিলেণ্ড... • তেলেংগানা আৰক্ষীৰ অভিযানত গাঞ্জাসহ আটক ২জন • ক্ৰিকেট বিশ্বকাপ ২০১৯ঃ ৮৭ ৰানৰ ব্যৱধানত অষ্ট্ৰেলিয়াৰ হাতত পৰাস্ত শ্ৰীলংকা... • নলবাৰী আইন মহাবিদ্যালয়ত আছুৰ অভিনন্দন অনুষ্ঠান, ১৬৭ গৰাকী কৃতী শিক্ষাৰ্থীক সম্বৰ্ধনা... • শিমলুগুৰি আছুৰ কৃতি শিক্ষাৰ্থীক অভিনন্দন, আর্থিকভাৱে দৰিদ্ৰ ছাত্র-ছাত্ৰীক পঢ়াত সহায়ৰ হাত আছুৰ • বীৰ ছহীদ নিৰোদ শৰ্মাৰ ঘৰত নলবাৰীৰ এল আই চিৰ তৰফৰ পৰা বীমাৰ চেক প্ৰদান... • বিধ্বস্ত শ্বিলঙৰ পথক লৈ অতিষ্ঠ কাৰ্বি আংলং- ডিমা হাছাওবাসী...\nঅসমীয়া প্ৰতিদিন ৰ দ্বাৰা\t Dec 18, 2018 ত\nডিজিটেল ডেস্কঃ বৰ্তমান প্ৰস্তুতি তুংগত উঠিছে ইণ্ডিয়ান প্ৰিমিয়াৰ লীগ অৰ্থাৎ আই পি এল-২০১৯ৰ বাবে। এইবাৰ আই পি এলৰ খেলুৱৈৰ নিলাম অনুষ্ঠান অনুষ্ঠিত হয় ৰাজস্থানৰ জয়পুৰত। মঙলবাৰে দুপৰীয়া ২.৩০ বজাৰ পৰা জয়পুৰত আৰম্ভ হয় খেলুৱৈসকলৰ নিলাম অনুষ্ঠান। এই নিলামত মুঠ ১০০৩গৰাকী খেলুৱৈৰ নাম পঞ্জীয় কৰা হৈছিল যদিও ইয়াৰে ৩৫০গৰাকী খেলুৱৈকহে বাচনি কৰা হয়। ৮গৰাকী ব্যক্তিয়ে এই খেলুৱৈসকলক নিজ নিজ দলৰ বাবে বাচনি কৰিছে।\nএইবাৰ খেলুৱৈসকলৰ নিলামত ইংলাণ্ডেৰ অইন মাৰ্গন, অষ্ট্ৰেলিয়াৰ খেলুৱৈ ৰিলে মেৰেডিথ অনকেণ্ড আৰু ভাৰতৰ ময়ঙ্ক ডাগৰ, প্ৰণৱ গুপ্তাক অন্তৰ্ভুক্ত কৰা হৈছে। এই নিলামত ২কোটি টকাৰ তালিকাত ৯জন খেলুৱৈ আছে। য’ত ভাৰতীয় খেলুৱৈ এজনো নাই। ১.৫কোটি টকাৰে ১০গৰাকী খেলুৱৈক খেলৰ বাবে ক্ৰয় কৰা হৈছে। একেদৰে ১ কোটিত ১৯গৰাকী খেলুৱৈ, ৭৫লাখত ১৮গৰাকী খেলুৱৈ, ৫০ লাখ টকাত ৬২গৰাকী খেলুৱৈ, ৪০ লাখ টকাত ৮গৰাকী খেলুৱৈ, ৩০ লাখ টকাত ৮গৰাকী খেলুৱৈ আৰু ২০ লাখ মুঠ ২১৫ গৰাকী খেলুৱৈক ক্ৰয় কৰা হৈছে।\nআই পি এলত খেলিবলগীয়া মুঠ ৭টা দলৰ খেলুৱৈসকলৰ নামত কোন দলে কিমান টকা ব্যয় কৰিব আৰু কোন কোন খেলুৱৈৰ সাল-সলনি কৰা হ’ব-\nকিংগছ ইলেভেন পঞ্জাৱঃ এই দলটোৱে খেলুৱৈৰ নামত ব্যয় কৰিছে আটাইতকৈ বেছি ধন। মুঠ ৩৬ কোটি ২০ লাখ টকাৰে নিলামত অংশ লৈছে এই দলটোৱে। বৰ্তমান দলটোত মুঠ ১০জন খেলুৱৈ আছে। সেয়েহে আৰু ২৫জন খেলুৱৈ অন্তৰ্ভুক্ত কৰিব পাৰিব দলটোত। দলটোত আছে ৰবিচন্দ্ৰন অশ্বিনী, ক্ৰিছ গেল, লোকেশ ৰাহুল, এন্দ্ৰয়ু টায় আৰু মুজীৱ ওৰ ৰহমান।\nদিল্লী কেপিটেলছঃ দিল্লী কেপিটেলছে ২৫কোটি ৫০ লাখ টকাৰে আছে দ্বিতীয় স্থান। দলটোত মুঠ ১৫গৰাকী খেলুৱৈ আছে। ইফালে, দলটোৱে অভিশেক শৰ্মা, বিজয় শংকৰ আৰু শ্বাহৱাজ নদীমৰ বিপৰীতে হায়দৰাবাদৰ বাবে খেলি অহা শিখৰ ধৱনক অন্তৰ্ভুক্ত কৰাইছে।\nৰয়েল চেলেঞ্জাৰ্ছ বাংগালুৰুঃ এই দলটো তৃতীয় স্থানত আছে মুঠ ১৮ কোটি ১৫ লাখ টকাৰ সৈতে। এইবাৰ দলটোত পূৰ্বৰ খেলুৱৈ ব্ৰেণ্ডন মেক্কুলম, কোৰী এণ্ডৰছন, কিৱন্টন ডি কোক, মণ্ডীপ সিং, ক্ৰিছ ৱোক্স আৰু ছৰফৰাজ খানক অন্তৰ্ভুক্ত কৰা হোৱা নাই। আনহাতে, মণ্ডীপ সিঙৰ সলনি মাৰ্কছ ষ্টোয়নিছক বাচনি কৰিছে।\nকলকাতা নাইট ৰাইডাৰ্ছঃ ইফালে, কিং খানৰ দল কলকাতা ধন ব্যয়ৰ ক্ষেত্ৰত এইবাৰ চতুৰ্থ স্থানত আছে। মুঠ ১৫কোটি ২০ লাখ টকাৰে এই নিলামৰ দৌৰত নামিছে কলকাতা।\nমুম্বাই ইণ্ডিয়ানছঃ পঞ্চম স্থানত থকা মুম্বাই ইণ্ডিয়ানছে এইবাৰ নিলামত ব্যয় কৰিবলৈ ওলাইছে ১১কোটি ১৫লাখ টকা। দলটোৰ পৰা পূৰ্বৰ খেলুৱৈ সৌৰভ তিৱাৰী, প্ৰদীপ সঙ্গৱান, মোহছিন খান, সৰদ লুম্বা, তেজিন্দৰ সিং ডিলৌহ, জেপী ডুমিনী, পেট কমিন্স, মুস্তাফিজুৰ ৰহমান আৰু অকিলা ধঞ্জয়াক বাহিৰ কৰা হৈছে।\nছনৰাইজাৰ্ছ হায়দৰাবাদঃ হায়দৰাবাদ ষষ্ঠ স্থানত থাকি মুঠ ৯ কোটি ৭০ লাখ টকা ব্যয় কৰিবৰে খেলুৱৈ ক্ৰয় কৰিবলৈ ওলাইছে।ইফালে, এইবাৰ দলটোত শিখৰ ধৱনক দেখিবলৈ পোৱা নাযাব।\nচেন্নাই ছুপাৰ কিংগছঃ ৮ কোটি ৪০ লাখ টকাৰে অন্তিম স্থানত আছে দলটো। এই দলটোৰ পৰা মাত্ৰ ৩গৰাকী খেলুৱৈক বাহিৰ কৰা হৈছে. উল্লেখ্য যে, আই পি এল-২০১৮ত জয়ী হৈছিল চেন্নাই ছুপাৰ কিংগছ।\nআই পি এল-২০১৯ৰ দলসমূহত খেলুৱৈসকলৰ হোৱা এই সাল-সলনিৰ পাছত কোনে শেষ হাঁহি মাৰিব তাক চাবলৈ অতি উৎসাহে বাট চাই আছে ক্ৰিকেট অনুগামীসকলে।\nক্ৰিকেট বিশ্বকাপ ২০১৯ঃ ৮৭ ৰানৰ ব্যৱধানত অষ্ট্ৰেলিয়াৰ হাতত পৰাস্ত শ্ৰীলংকা…